Vprašanje za čas za vprašanja H-000060/2011/rev.1
za Svet
Delno zasedanje: marec 2011
Člen 116 poslovnika
Georgios Papanikolaou
(PPE) Zadeva: Predlog predsedstva o razglasitvi evropskega leta družine
V programu madžarskega predsedovanja Svetu, in sicer v poglavju o socialni politiki, je omenjen tudi predlog predsedstva, da bi razglasili evropsko leto družine. Poleg tega je Svet izjavil, da je pripravljen posebno pozornost posvetiti usklajevanju poklicnega in družinskega življenja.
Za katero leto predlaga Svet to konkretno pobudo in katera politična področja bo ta vključevala? Ali so na voljo študije in podatki o vplivu gospodarske krize na skladno družinsko življenje?
Glede na povezave med to pobudo in evropskimi demografskimi težavami, s katerimi projekti namerava predsedstvo pomagati velikim družinam? Glede na to, da Evropski socialni sklad financira pobude držav članic, katerih cilj so načeloma ukrepi za zaščito družin, ali namerava Svet predlagati Komisiji, naj ta predloži konkretne pobude v korist velikih družin (po grški zakonodaji so to družine s štirimi in več otroki)?
