VPRAŠANJE ZA USTNI ODGOVOR Z RAZPRAVO O-0088/05
v skladu s členom 108 Poslovnika
predložitev:
Karl-Heinz Florenz
, v imenu Odbora za okolje, javno zdravje in varnost hrane
za Svet
Zadeva: Strategija za preprečitev pandemije influence
Svetovna zdravstvena organizacija meni, da je možnost za izbruh pandemije influence zelo visoka, čeprav ni možno točno predvideti kdaj bo do izbruha prišlo. Najverjetneje bo vir omenjene pandemije visoko patogeni virus ptičje gripe, ki lahko po mutaciji ali rekombinaciji z virusom človeške gripe tvori visoko infektivni virus, ki ni zajet v obstoječih cepivih in zato zahteva "novo" cepivo. V primeru pandemije:
Kakšne ukrepe je Svet sprejel, da bi zaščitil javno zdravje v Skupnosti in spodbudil države članice, da nemudoma sprejmejo svoje načrte pripravljenosti? Kako bo Svet zagotovil takojšnjo izmenjavo informacij s sosednjimi državami?
Kako lahko Svet zagotovi hitro proizvodnjo v primernih količinah in posledično pravično razdelitev novih cepiv in protivirusov? Katere ukrepe predlaga Svet glede mobilnosti državljanov EU, da bi preprečili širjenje pandemije?
Kako namerava Svet sodelovati z Evropskim centrom za preprečevanje in nadzor bolezni?
Namerava Svet sprejeti celovito komunikacijsko strategijo, da bi javnosti zagotovil dostop do točnih in znanstvenih informacij, s čimer bi se izognili preplahu in zagotovili sprejetje ustreznih higienskih ukrepov?
Je Svet pripravil načrte za institucije, za primere, ko je vpletenih veliko ljudi? Je Svet pripravil načrt ukrepov za nepredvidljive dogodke v svojih pisarnah v Bruslju?
