A7-0194/2011
26. 5. 2011
***
PRIPOROČILO
o osnutku sklepa Sveta o sklenitvi Protokola o ribolovnih možnostih in finančnem prispevku, predvidenih v Sporazumu o partnerstvu v ribiškem sektorju med Evropsko unijo in Demokratično republiko Sao Tome in Principe
(05371/2011 – C7‑0119/2011 – 2010/0355(NLE))
Odbor za ribištvo
Poročevalec:
Luis Manuel Capoulas Santos
PE 458.638v02-00
Oznake postopkov
* Postopek posvetovanja
*** Postopek odobritve
***I Redni zakonodajni postopek (prva obravnava)
***II Redni zakonodajni postopek (druga obravnava)
***III Redni zakonodajni postopek (tretja obravnava)
(Vrsta postopka je odvisna od pravne podlage, ki je predlagana v osnutku akta.)
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
MNENJE Odbora za razvoj ...........................................................................................10
MNENJE Odbora za proračun .....................................................................................14
IZID KONČNEGA GLASOVANJA V ODBORU...................................................................18
OSNUTEK ZAKONODAJNE RESOLUCIJE EVROPSKEGA PARLAMENTA
o osnutku sklepa Sveta o sklenitvi Protokola o ribolovnih možnostih in finančnem prispevku, predvidenih v Sporazumu o partnerstvu v ribiškem sektorju med Evropsko unijo in Demokratično republiko Sao Tome in Principe
(05371/2011 – C7-0119/2011 – 2010/0355 (NLE))
(Odobritev)
Evropski parlament ,
– ob upoštevanju osnutka sklepa Sveta (05371/2011),
– ob upoštevanju osnutka Protokola o ribolovnih možnostih in finančnem prispevku, predvidenih v Sporazumu o partnerstvu v ribiškem sektorju med Evropsko unijo in Demokratično republiko Sao Tome in Principe (05370/2011),
– ob upoštevanju prošnje za odobritev, ki jo je Svet podal v skladu s členom 43(2) in točko (a) drugega pododstavka člena 218(6) Pogodbe o delovanju Evropske unije ( C7‑0119/2011 ),
– ob upoštevanju členov 81 in 90(8) svojega poslovnika,
– ob upoštevanju priporočila Odbora za ribištvo in mnenj Odbora za razvoj ter Odbora za proračun ( A7-0194/2011 ),
1. odobri sklenitev sporazuma;
2. poziva Komisijo, naj Parlamentu posreduje sklepe sej in dejavnosti skupnega odbora iz člena 9 sporazuma ter večletni sektorski program iz člena 3 protokola in s tem povezane letne ocene; poziva Komisijo, naj predstavnikom Parlamenta omogoči, da se kot opazovalci udeležijo sej skupnega odbora; poziva Komisijo, naj Parlamentu in Svetu v okviru zadnjega leta uporabe protokola in pred začetkom pogajanj o njegovem podaljšanju posreduje celovito poročilo o njegovem izvajanju brez nepotrebnega omejevanja dostopa do tega dokumenta;
3. poziva Komisijo in Svet, naj v okviru svojih pristojnosti ter v skladu s členom 13(2) Pogodbe o Evropski uniji in členom 218(10) Pogodbe o delovanju Evropske unije Parlament hitro in izčrpno obveščata o vseh stopnjah protokola ter njegovega podaljšanja ;
4. naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic in Demokratične republike Sao Tome in Principe.
OBRAZLOŽITEV
Uvod
Pogajanja o ribiških sporazumih in njihova sklenitev so v skladu s splošnim ciljem ohranjanja in varovanja ribolovnih dejavnosti ladjevja Evropske unije, vključno z ladjevjem za ribolov v odprtih vodah, ter razvoja odnosov s tretjimi državami v duhu partnerstva in sodelovanja, katerih namen je okrepitev trajnostnega ribolova zunaj voda Unije ob ustreznem upoštevanju okoljskih, socialnih in gospodarskih vprašanj.
V ta namen je Evropski svet 23. julija 2007 sprejel Uredbo (ES) št. 894/2007 o sklenitvi Sporazuma o partnerstvu v ribiškem sektorju med Demokratično republiko Sao Tome in Principe in Evropsko skupnostjo
1 UL L 205, 7.8.2007, str. 35; corrigendum objavljen v UL 330, 15.12.2007, str. 60 . Sporazum, ki velja štiri leta in se avtomatično podaljša, če ga nobena stran ne prekliče, razveljavlja in nadomešča prvi sporazum med ES in Demokratično republiko Sao Tome in Principe iz leta 1984.
Sporazum o partnerstvu, ki velja od leta 2006, je bil dopolnjen s protokolom o določitvi ribolovnih možnosti in finančnega prispevka za obdobje od 1. junija 2006 do 31. maja 2010, ki je s tem datumom prenehal veljati. Medtem je bil že sklenjen nov protokol, ki je bil parafiran 15. julija 2010, potem ko ga je v skladu s členoma 43(2) in 218(6) PDEU odobril Evropski parlament.
Vzporedno s sedanjim predlogom o sklepu Sveta o podpisu novega protokola je Komisija začela še dva postopka: predlog sklepa Sveta o podpisu v imenu EU in o začasni uporabi novega protokola
KOM(2010)0736 . na podlagi členov 43 in 218(5) PDEU in predlog o uredbi Sveta o porazdelitvi ribolovnih možnosti med zadevnimi državami članicami
KOM(2010)0737 . na podlagi člena 43(3) PDEU. Svet je sprejel oba predloga 24. februarja 2011. Člen 13 novega protokola določa njegovo začasno uporabo od dne, ko ga podpišeta obe strani.
Protokol je bil podpisan 13. maja 2011, istega dne je bila Parlamentu in Svetu poslana prošnja za odobritev.
Analiza novega protokola
Glavni elementi novega protokola so:
– Letno finančno nadomestilo: 682.500 EUR (skupno 2.047.500 EUR za celotno obdobje) na podlagi:
a) plačila za dostop do izključne ekonomske cone Demokratične republike Sao Tome in Principe v višini 455.000 EUR letno, kar ustreza letnemu referenčnemu znesku 7000 ton letno;
b) posebnega plačila v višini 227.500 EUR letno za podporo izvajanju sektorske ribiške politike Demokratične republike Sao Tome in Principe.
Skupni znesek letnega finančnega nadomestila se poveča za 65 EUR na dodatno tono ulova, če skupni znesek ulova plovil EU preseže 7000 ton letno.
– Ribolovne možnosti: dovoljenje za ribolov dobi 28 plovil za lov tuna s plavarico in 12 plovil s površinskimi parangali. Glede na letne ocene staležev rib se ribolovne možnosti povečajo ali zmanjšajo, kar pomeni tudi spremembo finančnega nadomestila.
Ribolovne možnosti se med zadevne države članice porazdelijo v skladu s posebno ureditvijo Sveta: plovila za ribolov tuna s plavarico: Španija 16 plovil, Francija 12 plovil; plovila s površinskim parangalom: Španija 9 plovil, Portugalska 3 plovila.
– Predplačila in pristojbine za lastnike plovil: 35 EUR na tono tuna, ulovljenega v ribolovni coni Demokratične republike Sao Tome in Principe. Letno predplačilo znaša 6125 EUR za plovilo za ribolov tuna s plavarico, kar ustreza pristojbini za 175 ton letno in 2275 EUR za plovila s površinskim parangalom, kar ustreza pristojbini za 65 ton letno.
Tabela omogoča primerjavo nekaterih elementov starega in novega protokola ter razvoj ribolovnih možnosti držav članic.
Uporabnost protokola
4 leta
1. 6. 2006–31. 5. 2010
3 leta
2011–2014
Datum parafiranja
25. maj 2006
15. julij 2010
Letni finančni prispevek
663.000 EUR, od tega 110.500 EUR za podporo za sektorsko ribolovno politiko Demokratične republike Sao Tome in Principe, strani pa sta se dogovorili za zvišanje zneska na 50 % celotnega prispevka (331.500 EUR)
682.500 EUR, od tega 227.500 EUR za podporo za sektorsko ribolovno politiko Demokratične republike Sao Tome in Principe
Davek za lastnike plovil
35 EUR na tono ulova
35 EUR na tono ulova
Predplačila
– plovila za lov tuna s plavarico: 5250 EUR/leto (referenčni ulov: 150 t) – plovila s površinskimi parangali: 1295 EUR/leto (referenčni ulov: 55 t)
– plovila za lov tuna s plavarico: 6125 EUR/leto (referenčni ulov: 175 t)
150 t) – plovila s površinskimi parangali: 2275 EUR/leto (referenčni ulov: 65 t)
Referenčni znesek v tonah
8500 ton/leto
7000 ton/leto
Ribolovne možnosti
Plovila za lov tunov z zapornimi plavaricami (2006/2010)
Plovila za lov tunov z zapornimi plavaricami (2011/2014)
Plovila s površinskim parangalom
(2006/2010)
Plovila s površinskim parangalom
(2011/2014)
ŠPANIJA
13
16
13
9
FRANCIJA
12
12
0
0
PORTUGALSKA
0
0
5
3
SKUPAJ
25 plovil
28 plovil
18 plovil
12 plovil
Glede na ocenjevalno poročilo, ki so ga za obdobje uporabe starega protokola pripravili zunanji strokovnjaki
Naknadna ocena Protokola za obdobje 2006–2010 in predhodna ocena prihodnjega protokola. , je bil izkoristek ribolovnih možnosti višji za plovila za lov tunov z zapornimi plavaricami (v povprečju 79 %) kot za plovila s površinskim parangalom (v povprečju 42 %). V primerjavi s starim protokolom so se glede na izkoristek iz zadnjih let ribolovne možnosti za sektor plovil s površinskim parangalom z 18 zmanjšale na 12. Malo se je povečalo tudi število dovoljenj za plovila z zapornimi plavaricami: to je pripomoglo k nedavni selitvi nekaterih operaterjev, ki so se pred piratstvom iz Indijskega oceana umaknili v Atlantik.
Kot kaže, je letni ulov med letoma 2006 in 2009 znašal 1252 ton, torej je bil močno pod referenčnim zneskom. Novi protokol zato to raven znižuje (z 8500 na 7000 ton letno), kar odraža trend zadnjih let.
Glede na to in ob upoštevanju zahtev ribolovnega sektorja Demokratične republike Sao Tome in Principe so se letna sredstva za sektorsko podporo v primerjavi z zneskom iz starega protokola povečala. Poleg tega je bilo letno finančno nadomestilo v primerjavi s starim protokolom (2006–2010) na splošno povečano za 19.500 EUR (+ 2,94 %): zato so se močno povečala predplačila za lastnike plovil.
Novi protokol ohranja izključitveno klavzulo iz sporazuma in natančneje opredeljuje začasno ukinitev in prilagoditev plačila finančnega nadomestila ter začasno prekinitev izvajanja protokola v določenih okoliščinah, predvsem v primeru kršitve temeljnih človekovih pravic iz člena 9 Sporazuma iz Cotonouja (člena 8 in 9 novega protokola).
Ribolovne cone so kot v starem protokolu več kot 12 morskih milj od izhodišča.
Določeno je, da bo na plovilih EU vsaj 20 % članov posadke iz Demokratične republike Sao Tome in Principe ali iz drugih držav AKP in da bo na zahtevo saotomejskih oblasti na plovilih prisoten opazovalec, ki ga imenuje tamkajšnje ministrstvo za ribolov.
Pripombe poročevalca
V predhodnem poročilu je bilo ugotovljeno, da lahko, kolikor to ustreza zahtevam evropskega ladjevja, ribolovni sporazum z Demokratično republiko Sao Tome in Principe okrepi prepoznavnost ladjevja EU, ki lovi tuna v Atlantiku, kar bo plovilom in področjem EU, ki so odvisna od njih, zagotovilo stabilen pravni okvir in prispevalo k stalnosti v ribolovnih conah v Gvinejskem zalivu.
Sao Tome in Principe je otoška država s približno 160.800 prebivalci (podatki iz leta 2009), ki jo sestavljata dva majhna glavna otoka (s skupno površino 1001 km 2 ) v Gvinejskem zalivu. Razvrščena je med najmanj razvite države, večino BDP pa prinašajo kmetijstvo, predelava kmetijskih izdelkov in ribolov. Skupaj z odvisnostjo od uvoza hrane to pomeni negativno trgovinsko bilanco in odvisnost od zunanje pomoči.
Ribolov v Demokratični republiki Sao Tome in Principe je osredotočen na priobalne vire, kjer letno ujamejo približno 4000 ton rib. Približno 15 % prebivalcev je odvisnih od ribolova, ribe pa predstavljajo 74 % nacionalne porabe živalskih beljakovin.
Glede na predhodno poročilo je bil na področju spremljanja in nadzora ribolova dosežen napredek (narejeni so bili prvi koraki na področju sistema satelitskega spremljanja plovil in oblikovana je bila nova pravna osnova za oblikovanje in vzdrževanje podatkovne baze o plovilih). Zdaj Sao Tome in Principe bolj sodeluje v regionalnih in podregionalnih organih, kot sta Mednarodna komisija za ohranitev atlantskega tuna in Regionalni odbor za ribolov v Gvinejskem zalivu. V oceni je ugotovljeno, da je bilo več kot 50 % finančnega prispevka EU namenjenega upravnemu proračunu za državni ribiški sektor, kar je v skladu z dogovorom z nacionalnimi oblastmi v okviru starega protokola.
Vse vrste, ki jih lovijo plovila Skupnosti, se selijo. Sporazum zajema 0,36 % celotnega ulova staležev ciljnih vrst, plovila Skupnosti pa v okviru sporazuma v nobenem primeru ne presežejo 0,55 % celotnega ulova zadevnih staležev. Ocenjevalno poročilo navaja, da je lov vrst, kot so rumenoplavuti tun, črtasti tun ali mečarica, v mejah trajnostnega ulova. Obstaja nekaj negotovosti kar zadeva morebitne negativne učinke na nekatere vrste, vendar je vpliv sporazuma na skupne razmere minimalen, sporazum pa je trajnosten in v skladu s priporočili Mednarodne komisije za ohranitev atlantskega tuna.
Poročevalec kljub vsemu izraža zaskrbljenost, ker se je v času veljave protokola skupni odbor sestal le enkrat, in sicer februarja 2007. Izraža upanje, da bo to v prihodnosti izboljšano, da bosta lahko obe strani ustrezno ocenjevali in spremljali izvajanje in izvrševanje protokola.
Kar zadeva postopek, poročevalec obžaluje, da je bil niz predlogov Komisije v zvezi z novim protokolom sprejet šele 13. decembra 2010, torej približno šest mesecev po parafiranju. S tem je Komisija razvlekla postopek sklenitve sporazuma in njegove začasne uporabe, kar je podaljšalo obdobje prekinitve dejavnosti flote Skupnosti v območju, še posebej ob upoštevanju konca šestmesečnega obdobja iz člena 9 Uredbe Sveta (ES) št. 1006/2008 z dne 29. septembra 2008.
Sklepi
Predlog upošteva osnovne interese obeh strani in poročevalec priporoča njegovo sprejetje.
Zato prosi Komisijo, naj Parlamentu posreduje sklepe v zvezi s sejami in dejavnostmi skupnega odbora iz sporazuma ter ribiški program iz protokola in rezultate ustreznih letnih ocen, naj Parlamentu in Svetu pred ponovnim pogajanjem o sporazumu predloži poročilo o izvajanju brez nepotrebnih omejitev dostopa in naj predstavnikom Parlamenta omogoči, da se kot opazovalci udeležijo sej in dejavnosti skupnega odbora. Komisija in Svet naj v okviru svojih pristojnosti Parlament hitro in izčrpno obveščata na vseh ravneh postopka v zvezi s protokolom in njegovim podaljšanjem v skladu s členom 218(10) in 13(2) PDEU.
12. 5. 2011
MNENJE Odbora za razvoj
za Odbor za ribištvo
o predlogu sklepa Sveta o sklenitvi novega protokola, ki določa ribolovne možnosti in finančni prispevek, predvidene v Sporazumu o partnerstvu v ribiškem sektorju med Demokratično republiko Sao Tome in Principe in Evropsko skupnostjo
( KOM(2010)0735 – C7-0000/2011– 2010/0355(NLE) )
Pripravljavka mnenja: Isabella Lövin
KRATKA OBRAZLOŽITEV
Sporazum o ribolovu med Evropsko skupnostjo in Demokratično republiko São Tomé in Principe je prenehal veljati 31. maja 2010. Novi protokol, ki se začasno že uporablja med postopkom odobritve Evropskega parlamenta, bo veljaven 3 let.
Evropski parlament lahko v skladu s členom 43(2) in členom 218(6)(a) Pogodbe o delovanju Evropske unije odobritev potrdi ali zavrne. Zavrnitev mora biti zadnje sredstvo, ko obstajajo dokazi, da se področje uporabe sporazuma ne ustrezno spoštuje, razen če Parlament sklenitvi protokola nasprotuje iz drugih razlogov.
V skladu z osnutkom sporazuma se pogodbenici obvežeta obliki partnerstva, ki spodbuja razvoj trajnostne ribiške politike in odgovornega izkoriščanja ribolovnih virov v ribolovnem območju Demokratične republike São Tomé in Principe v interesu obeh strani.
Besedilo novega protokola je v skladu z željo obeh pogodbenic po okrepitvi partnerstva in sodelovanja v ribiškem sektorju z vsemi razpoložljivimi finančnimi instrumenti.
Finančni prispevek znaša 2.047.500 EUR v času triletne veljavnosti tega protokola. Ta znesek zajema:
· 455 000 EUR letno, kar ustreza letni referenčni tonaži 7000 ton na leto za 40 plovil, in
· 227 500 EUR letno, kar ustreza dodatnemu znesku, ki ga plača EU za podporo sektorski ribiški politiki Demokratične republike São Tomé in Principe.
Temu je treba dodati zneske, ki jih plačujejo lastniki ladij – pristojbine za dovoljenje za zaporno plavarico v višini 6.125 EUR in 2.275 EUR za plovilo s površinskim parangalom, poleg tega pa še 35 EUR na tono tune, ulovljene v izključni ekonomski coni São Toméja in Principa.
Tako São Tomé in Principe prejme 100 EUR za tono ulovljene tune, plačilo za minimalno 7000 zajamčenih ton letno in dodatna sredstva za razvoj nacionalnega ribiškega sektorja.
Če celotni ulov plovil Evropske unije v saotomejskih vodah količinsko presega 7000 ton letno, se finančni prispevek poveča za 65 EUR na tono, kar plača Evropska unija, ter 35 EUR na tono, ki jih plačajo lastniki ladij.
Če količine, ki jih ulovijo plovila Unije, presežejo dvakratni skupni letni znesek, se znesek za količino, ki presega to omejitev, plača naslednje leto. Za države v razvoju je ta določba lahko problematična iz več razlogov.
Ocena sporazuma navaja, da je treba pri izvajanju sporazuma upoštevati navedena vprašanja.
· São Tomé in Principe sodi med najmanj razvite ter zelo zadolžene države. V prehrani ljudi ribe predstavljajo 74 odstotkov beljakovin živalskega izvora.
· Kot navaja ocena sporazuma, je vodenje, upravljanje in razvoj ribištva v São Toméju in Principu po prejemu finančne podpore iz zadnjega sporazuma o partnerstvu v ribiškem sektorju še vedno slabo.
· Plovila pod zastavo Ekvatorialne Gvineje in Gabona v lasti evropskih ladjarjev imajo zasebna dovoljenja v vodah São Toméja in Principa, kar mora raziskati Komisija, saj to slabi klavzulo o ekskluzivnosti v sporazumih o partnerstvu v ribiškem sektorju.
· Glede na oceno sporazuma, so koristi sporazuma za São Tomé in Principe omejene zgolj na finančni prispevek, saj ni pristajanja, obiskov pristanišča, lokalnega zaposlovanja ali drugih ekonomskih koristi.
· Na plovilih EU ni opazovalcev, zato je vprašljivo izpolnjevanje zahtev o poročanju na plovilih EU.
· Nekatere ulovljene vrste zbujajo skrb, zlasti veleoki tun in atlantski mako. Ravno tako je zaskrbljujoč ribolov s parangalom, kjer je velik prilov morskih ptic in želv.
Vendar pa je sporazum zagotovil precejšnjo podporo proračunu za upravo ribištva São Toméja in Principa. Vzpostavljen je bil register ribiškega ladjevja in izboljšal se je nadzor. Narejeni so bili prvi koraki za satelitski sistem za spremljanje plovil. Kot je ugotovljeno v oceni, "čeprav je splošni napredek počasen in je treba obravnavati še veliko področij, pogodbenici ne bi smeli podcenjevati prispevka sporazuma k zagotavljanju proračunske podpore pri teh dosežkih."
******
Odbor za razvoj poziva Odbor za ribištvo kot pristojni odbor, naj Parlamentu predlaga odobritev sklenitve tega protokola.
Odbor za razvoj meni, da bi morala Komisija pri izvajanju sporazuma ustrezno upoštevati naslednje točke:
(a) izboljšati je treba preglednost postopkov za določanje skupnega ulova ter ukrepe za boj proti nezakonitemu, neprijavljenemu in nereguliranemu ribolovu, zlasti z izboljšanjem infrastrukture za nadzor in kontrolo ribolovnih dejavnosti v izključni ekonomski coni São Toméja in Principa, da bi zagotovili odgovoren in trajnosten ribolov;
(b) za plovila EU je treba omejiti dostop do presežka ribolovnih virov glede na največji trajnostni donos, po tem ko se zadovoljijo prehrambne potrebe lokalnega prebivalstva;
(c) spodbujati je treba trajnostne ribolovne prakse, da se zagotovi, da vse ribolovne dejavnosti v sporazumu o partnerstvu v ribiškem sektorju izpolnjujejo enaka trajnostna merila kot ribolovne dejavnosti v vodah EU;
(d) poštenost celotnega sistema, kar zadeva korupcijo, mora biti neoporečna;
(e) okrepiti je treba odgovornost lokalne vlade, ki mora tudi zagotavljati izboljšanje življenjskih razmer za lokalne ribiče, razvoj lokalnega in trajnostnega obrtnega ribištva ter ribiške predelovalne industrije v skladu z okoljskimi merili;
(f) spoštovati je treba minimalna merila in pogoje, dogovorjene na regionalni ravni, kot so opazovalci na krovu in obveznost poročanja;
(g) pripraviti je treba letna poročila o izvajanju sporazuma ter jih predložiti Parlamentu in Svetu, da se poveča preglednost in zagotovi, da se dodatni znesek za podporo sektorski ribiški politiki dejansko uporabi v ta namen;
(h) spoštovati je treba duh in črko klavzule o ekskluzivnosti.
IZID KONČNEGA GLASOVANJA V ODBORU
Datum sprejetja
2.5.2011
Izid končnega glasovanja
+:
–:
0:
23
0
0
Poslanci, navzoči pri končnem glasovanju
Thijs Berman, Corina Creţu, Leonidas Donskis, Charles Goerens, Catherine Grèze, Eva Joly, Miguel Angel Martínez Martínez, Gay Mitchell, Norbert Neuser, Bill Newton Dunn, Maurice Ponga, Birgit Schnieber-Jastram, Alf Svensson, Eleni Teoharus (Eleni Theocharous), Ivo Vajgl
Namestniki, navzoči pri končnem glasovanju
Kriton Arsenis, Proinsias De Rossa, Agustín Díaz de Mera García Consuegra, Enrique Guerrero Salom, Martin Kastler, Krzysztof Lisek, Csaba Őry, Bart Staes
Namestniki (člen 187(2)), navzoči pri končnem glasovanju
Edit Bauer
2.5.2011
MNENJE Odbora za proračun
za Odbor za ribištvo
o predlogu sklepa Sveta o sklenitvi novega protokola, ki določa ribolovne možnosti in finančni prispevek, predvidene v Sporazumu o partnerstvu v ribiškem sektorju med Demokratično republiko Sao Tome in Principe in Evropsko skupnostjo
( KOM(2010)0735 – C7-0000/2011 – 2010/0355(NLE) )
Pripravljavec mnenja: François Alfonsi
KRATKA OBRAZLOŽITEV
Sporazum o partnerstvu v ribiškem sektorju med Evropsko skupnostjo in Sao Tomejem in Principom je potekel 31. maja 2010 po treh letih veljavnosti. Sporazum predvideva možnost podaljšanja za obdobje treh let in se trenutno izvaja začasno, dokler ga ne odobri Evropski parlament.
Evropski parlament ga lahko v skladu s členom 43(2) in členom 218(6)(a) Pogodbe o delovanju Evropske unije odobri ali ne.
Sporazum ima naslednje vsebinske postavke:
Vrsta odhodkov
2011
2012
2013
SKUPAJ
protivrednost za tonažo 7000 ton/65 EUR/t letno
455 000 €
455 000 €
455 000 €
1 365 000€
izvajanje sektorske ribiške politike v Sao Tomeju in Principu
227 500€
227 500€
227 500€
682 500€
Vmesni seštevek
682 500€
682 500€
682 500€
2 047 500€
Upravni odhodki
206 000€
SKUPAJ z upravnimi odhodki
682 500€
682 500€
682 500€
2 253 500€
Kar zadeva skupno oceno staležev, se bo pod določenimi pogoji lahko dovolilo prilagajanje ribolovnih kvot.
Finančni prispevek Evropske unije bo sestavljen iz:
- letnega prispevka v višini 455 000 EUR za ribolovne pravice v višini 7000 ton na leto (65 EUR za tono),
- letnega zneska v višini 227 500 EUR za podporo in izvajanje sektorske ribiške politike v Sao Tomeju in Principu,
- sredstev v višini 206 000 EUR v obdobju od 2011 do 2013 za upravne odhodke,
torej skupaj 682 500 EUR letno brez upravnih odhodkov.
Znesek skupaj z upravnimi odhodki bo za tri leta veljavnosti sporazuma znašal 2 253 500 EUR.
Za plovila Unije ni določena zgornja meja pri dodatnem ulovu tunov. Vsaka dodatna tona bo stala 65 EUR. Če količina ulova plovil Unije presega količino, ki ustreza dvakratnemu skupnemu letnemu znesku, se znesek za presežek plača šele naslednje leto.
Po razvrstitvi glede na stopnjo korupcije v državah, ki jo pripravi Transparency International, sodi Sao Tome in Principe na 101. mesto med 178 državami. Komisija mora preveriti, v kakšnem obsegu je bil in bo porabljen denar tako, kot je bilo dogovorjeno s Sao Tomejem in Principom.
Odbor BUDG zato meni, da je pri izvajanju sporazuma treba upoštevati naslednje vidike:
· vsako leto je treba oceniti, ali so države članice, katerih plovila delujejo v skladu s protokolom k sporazumu, izpolnile obveznosti poročanja o ulovu; Če jih niso, bi morala Komisija zavrniti njihove zahteve za ribolovna dovoljenja za naslednje leto;
· vsako leto je treba Evropskemu parlamentu in Svetu poročati o rezultatih večletnega sektorskega programa, opisanega v členu 7 protokola, ter o tem, ali države članice izpolnjujejo obveznosti poročanja o ulovu;
· pred iztekom veljavnosti protokola ali začetkom pogajanj za njegovo morebitno obnovitev je treba Evropskemu parlamentu in Svetu predložiti naknadno oceno protokola skupaj z analizo razmerja med stroški in koristmi. Odbor za proračun poziva Odbor za ekonomske in monetarne zadeve kot pristojni odbor, naj predlaga odobritev predloga Komisije.
Odbor za proračun poziva Odbor za ribištvo kot pristojni odbor, naj Parlamentu predlaga odobritev sporazuma, ter izraža upanje, da bosta Evropska komisija in Sao Tome in Principe pri izvajanju sporazuma ustrezno upoštevala naslednje točke:
a) vsako leto je treba oceniti, ali so države članice, katerih plovila delujejo v skladu s protokolom k sporazumu, izpolnile obveznosti poročanja o ulovu; Če jih niso, bi morala Komisija zavrniti njihove zahteve za ribolovna dovoljenja za naslednje leto;
b) vsako leto je treba Evropskemu parlamentu in Svetu poročati o rezultatih večletnega sektorskega programa, opisanega v členu 7 protokola, ter o tem, ali države članice izpolnjujejo obveznosti poročanja o ulovu;
c) pred iztekom veljavnosti protokola ali začetkom pogajanj za njegovo morebitno obnovitev je treba Evropskemu parlamentu in Svetu predložiti naknadno oceno protokola skupaj z analizo razmerja med stroški in koristmi. Odbor za proračun poziva Odbor za ekonomske in monetarne zadeve kot pristojni odbor, naj predlaga odobritev predloga Komisije.
IZID KONČNEGA GLASOVANJA V ODBORU
Datum sprejetja
2.5.2011
Izid končnega glasovanja
+:
–:
0:
21
1
0
Poslanci, navzoči pri končnem glasovanju
Marta Andreasen, Reimer Böge, Lajos Bokros, Isabelle Durant, José Manuel Fernandes, Eider Gardiazábal Rubial, Jens Geier, Ingeborg Gräßle, Estelle Grelier, Carl Haglund, Jutta Haug, Anne E. Jensen, Ivajlo Kalfin (Ivailo Kalfin), Jan Kozłowski, Giovanni La Via, Vladimír Maňka, Barbara Matera, Dominique Riquet, László Surján, Helga Trüpel, Angelika Werthmann
Namestniki, navzoči pri končnem glasovanju
Jürgen Klute
IZID KONČNEGA GLASOVANJA V ODBORU
Datum sprejetja
24.5.2011
Izid končnega glasovanja
+:
–:
0:
17
1
1
Poslanci, navzoči pri končnem glasovanju
Josefa Andrés Barea, Kriton Arsenis, Alain Cadec, Carmen Fraga Estévez, Pat the Cope Gallagher, Marek Józef Gróbarczyk, Ilijana Malinova Jotova (Iliana Malinova Iotova), Isabella Lövin, Guido Milana, Maria do Céu Patrão Neves, Crescenzio Rivellini, Ulrike Rodust, Struan Stevenson, Catherine Trautmann, Jarosław Leszek Wałęsa
Namestniki, navzoči pri končnem glasovanju
Jean-Paul Besset, Izaskun Bilbao Barandica, Ole Christensen, Chris Davies
Namestniki (člen 187(2)), navzoči pri končnem glasovanju
Pablo Arias Echeverría
