P6_TA(2006)0044
Ribolovni viri v Sredozemskem morju
B6-0083/2006
Resolucija Evropskega parlamenta o sprejetju ukrepov za upravljanje ribolovnih virov v Sredozemskem morju
Evropski parlament
,
–
ob upoštevanju predloga Komisije za Uredbo Sveta o ukrepih za upravljanje trajnostnega izkoriščanja ribolovnih virov v Sredozemskem morju ( KOM(2003)0589 ),
–
ob upoštevanju svojega stališča na to temo z dne 9. junija 2005
Sprejeta besedila
, P6_TA(2005)0234 .
,
–
ob upoštevanju člena 108(5) svojega Poslovnika,
A.
ker je sprejetje zgoraj omenjenega stališča plod tesnega sodelovanja med Komisijo in Parlamentom, ki je privedlo do dogovora med tema dvema institucijama,
B.
ker so edini danes veljavni ukrepi za upravljanje ribolova v Sredozemskem morju bili sprejeti že leta 1994 in ker ti ukrepi, ki so že tedaj bili zastareli, ne zadevajo drugih morja Evropske unije, kjer veljajo ukrepi o trajnostnem ribolovu,
C.
ker pomanjkanje predpisov na področju upravljanja ribolova na tem območju EU povzroča čedalje večjo očitno diskriminacijo med evropskimi ribiči,
D.
ker so zaloge določenih rib z visoko tržno vrednostjo že v zelo kritičnem stanju upadanja,
1.
izraža zaskrbljenost zaradi pasivnosti Sveta, kar bi lahko pomenilo pomanjkanje zanimanja za Sredozemsko morje, čeprav je to področje, kar zadeva ribolov, znano kakor eno izmed najbolj raznolikih in kompleksnih z biološkega, ekološkega, socialnega in gospodarskega stališča;
2.
izraža zaskrbljenost, ker taka pasivnost ovira sprejetje odgovornejših ukrepov, ki so bolj v skladu s splošnim okvirom skupne ribiške politike, in je v neskladju s cilji trajnostnega razvoja;
3.
izraža zaskrbljenost, ker obstaja možnost, da mednarodne obveznosti Evropske unije o upravljanju ribolova, zlasti na področju regionalnih ribiških organizacij za Sredozemsko morje (Generalni odbor za ribolov v Sredozemlju in Mednarodni odbor za zaščito atlantske tune) ne bodo spoštovane, če ne bo hitro sprejeta nobena odločitev;
4.
zato poziva Svet, da naredi vse potrebno, da bodo ukrepi za upravljanje ribolovnih virov v Sredozemskem morju sprejeti v najkrajšem možnem roku;
5.
naroči svojemu predsedniku, naj to resolucijo posreduje Svetu, Komisiji ter vladam in parlamentom držav članic.
