P7_TA-PROV(2011)0560
Evropska odredba o zaščiti ***II
A7-0435/2011
Zakonodajna resolucija Evropskega parlamenta z dne 13. decembra 2011 o stališču Sveta iz prve obravnave z namenom sprejetja Direktive Evropskega parlamenta in Sveta o evropski odredbi o zaščiti (15571/1/2011 – C7-0452/2011 – 2010/0802(COD) )
(Redni zakonodajni postopek: druga obravnava)
Evropski parlament
, –
ob upoštevanju stališča Sveta v prvi obravnavi (15571/1/2011 – C7-0452/2010 ),
–
ob upoštevanju svojega stališča v prvi obravnavi Sprejeta besedila z dne 14.12.2010, P7_TA(2010)0470 .
o pobudi skupine držav članic, predloženi Evropskemu parlamentu in Svetu (00002/2010),
–
ob upoštevanju člena 294(7) in člena 82(1)(a) in (d) Pogodbe o delovanju Evropske unije,
–
ob upoštevanju člena 72 Poslovnika,
–
ob upoštevanju skupne razprave Odbora za državljanske svoboščine, pravosodje in notranje zadeve ter Odbora za pravice žensk in enakost spolov v skladu s členom 51 Poslovnika,
–
ob upoštevanju priporočila za drugo obravnavo Odbora za državljanske svoboščine, pravosodje in notranje zadeve ter Odbora za pravice žensk in enakost spolov ( A7-0435/2011 ),
1.
odobri stališče Sveta v prvi obravnavi;
2.
upošteva izjavo Sveta, priloženo tej resoluciji;
3.
ugotavlja, da je akt sprejet v skladu s stališčem Sveta;
4.
naroči svojemu predsedniku, naj skupaj s predsednikom Sveta podpiše akt na podlagi člena 297(1) Pogodbe o delovanju Evropske unije;
5.
naroči svojemu generalnemu sekretarju, naj potem ko je bilo preverjeno, da so bili vsi postopki pravilno zaključeni, podpiše akt in ga v soglasju z generalnim sekretarjem Sveta da objaviti v Uradnem listu Evropske unije;
6.
naroči svojemu predsedniku, naj stališče Parlamenta posreduje Svetu in Komisiji ter nacionalnim parlamentom.
PRILOGA
Izjava Sveta o celovitem pristopu k vprašanju priznavanja zaščitnih ukrepov
Svet pozdravlja sprejetje Direktive Evropskega parlamenta in Sveta o evropski odredbi o zaščiti, ki je pomemben instrument za zaščito žrtev kaznivih dejanj v Evropski uniji.
Glede na to, da se ta direktiva osredotoča na zaščitne ukrepe v kazenskih zadevah, in glede na različne pravne tradicije držav članic na tem področju, se Svet zaveda, da bo ta instrument v prihodnosti moral dopolnjevati podoben mehanizem za vzajemno priznavanje zaščitnih ukrepov v civilnih zadevah.
Svet v zvezi s tem opozarja, da pripravljalna telesa Sveta trenutno obravnavajo predlog uredbe Evropskega parlamenta in Sveta o vzajemnem priznavanju zaščitnih ukrepov v civilnih zadevah, ki ga je Komisija predložila 18. maja 2011.
Svet se v skladu s svojo resolucijo z dne 10. junija 2011 o načrtu za okrepitev pravic in zaščite žrtev, zlasti v kazenskem postopku (glej ukrep „C“), zavezuje, da bo ta predlog še naprej prednostno obravnaval. Zavezuje se tudi, da bo zagotovil, da bo ta instrument dopolnjeval določbe direktive o evropski odredbi o zaščiti; združeno področje uporabe obeh instrumentov bo tako omogočilo sodelovanje med državami članicami, kar zadeva največje možno število zaščitnih ukrepov za žrtve, in to ne glede na značilnosti njihovih nacionalnih sistemov.
