Južnoafriški predsednik Zuma pozval k odpravi sankcij proti Zimbabveju
Zunanji odnosi
2010-09-29 - 15:23
Predsednik Južne Afrike Jacob Zuma v Evropskem parlamentu Predsednik Južne Afrike Jacob Zuma je ob svojem prvem obisku Evropskega parlamenta danes pozval k odpravi sankcij proti Zimbabveju, rekoč da te prizadenejo tudi njegovo državo. Zuma se je v svojem pogovoru s člani odbora Evropskega parlamenta za zunanje zadeve dotaknil tudi prizadevanj za zajezitev epidemije aidsa in širjenja virusa HIV, pri čemer je dejal, da mediji te napore mnogokrat označujejo za nekoristne.
Zumo je sicer v Evropskem parlamentu sprejel tudi njegov predsednik Jerzy Buzek, Zuma pa je nato kar nekaj časa odgovarjal na vprašanja poslancev v odboru za zunanje zadeve.
Sankcije proti Zimbabveju niso koristne
V zvezi s sankcijami proti Zimbabveju, ki so namenjene predvsem onemogočanju potovanj in poslovanja predsedniku države Robertu Mugabeju in njegovemu režimu, je Zuma menil, da bi jih bilo treba odpraviti. Južna Afrika je namreč pravkar uspešno posredovala pri oblikovanju vlade narodne enotnosti v Zimbabveju, legitimnost te vlade pa bi se okrepila, če bi bile sankcije, ki prizadenejo tudi navadne ljudi, odpravljene.
Beseda je na odboru tekla tudi o sodelovanju med EU in Afriko, še posebej o pravkar končanem vrhu EU-Afrika, na katerem so obravnavali tudi podnebne spremembe in evropsko financiranje razvojnih projektov v Južni Afriki.
Zuma je ob tem poudaril, da je organizacija svetovnega nogometnega prvenstva pokazala, da je država sposobna organizirati tako velike dogodke, hkrati pa omenil možnost, da bi se lahko Južna Afrika potegovala tudi za organizacijo olimpijskih iger.
Mediji in umori
Poslance je zanimalo tudi, kako je s svobodo medijev v tej afriški državi. Zuma je pojasnil, da so mediji res spolitizirani, vendar to ne pomeni, da je ogrožena njihova svoboda. Glede umorov več kot 3000 belih kmetov v Južni Afriki pa je Zuma dejal, da to na žalost odraža razmere v državi.
Jacob Zuma
rojen leta 1942
podpredsednik Južne Afrike od 1999 do 2005
postal predsednik Afriškega nacionalnega kongresa (ANC) leta 2007
po zmagi ANC na volitvah leta 2009 postal predsednik Južne Afrike
pred letom 1990 je bil Zuma član južnoafriške komunistične stranke
20100927STO83657 Galerija fotografij iz obiska Jacoba Zume v Evropskem Parlamentu Vrh EU-Afrika Partnerstvo med Evropo in Afriko
SL
1
PHOTO
20100929PHT83952.jpg
SL
2
LINK
http://www.flickr.com/photos/european_parliament/sets/72157624933885749/show/
SL
3
LINK
http://europa.eu/rapid/pressReleasesAction.do?reference=IP/10/1178&format=HTML&aged=0&language=EN&guiLanguage=en
SL
4
LINK
http://www.africa-eu-partnership.org/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
