Vprašanje za čas za vprašanja H-0476/2010
za Komisijo
Delno zasedanje: oktober 2010
Člen 116 poslovnika
Karin Kadenbach
(S&D) Zadeva: Skupna kmetijska politika in navzkrižna skladnost
Navzkrižna skladnost je pomemben sestavni del skupne kmetijske politike, ki večino plačil skupne kmetijske politike povezuje z upoštevanjem nekaterih pravil na področju okolja, zdravja in dobrega počutja živali. V posebnem poročilu Računskega sodišča št. 8/2008 je med drugim navedeno, da „države članice niso prevzele svoje odgovornosti za izvajanje uspešnih sistemov kontrole in sankcij. Posledično sistem kontrole ne daje zadostnega zagotovila o upoštevanju skladnosti s strani kmetov.“ Poročilo dodaja, da „podatki, ki so jih države članice zagotovile o pregledih in kršitvah, niso zanesljivi, Komisija pa ni dovolj spremljala uspešnosti“.
Ali lahko Komisija Parlamentu razloži, kaj počne, da bi države članice spodbudila k učinkovitejšemu izvajanju in izvrševanju navzkrižne skladnosti? Ali je mogoče opaziti kakšen napredek?
