A6-0062/2008
28.2.2008
*
POROČILO
o predlogu Odločbe Sveta o spremembi Odločbe 2003/77/ES o določitvi večletnih finančnih smernic za upravljanje sredstev ESPJ v likvidaciji in po končani likvidaciji za upravljanje sredstev Raziskovalnega sklada za premog in jeklo
(KOM(2007)0435 – C6‑0276/2007 – 2007/0150(CNS))
Odbor za proračun
Poročevalec:
Reimer Böge
(Poenostavljeni postopek - člen 43(1) poslovnika)
PE 400.638v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Pri aktih o spremembi je besedilo, ki povzema obstoječo določbo, ki jo Parlament želi spremeniti, medtem ko je Komisija ni spremenila, označeno s krepkim tiskom . Morebitni izbrisi tovrstnega besedila so označeni z [...]. Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................6
POSTOPEK................................................................................................................................8
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Odločbe Sveta o spremembi Odločbe 2003/77/ES o določitvi večletnih finančnih smernic za upravljanje sredstev ESPJ v likvidaciji in po končani likvidaciji za upravljanje sredstev Raziskovalnega sklada za premog in jeklo
( KOM(2007)0435 – C6‑0276/2007 – 2007/0150(CNS) )
(Postopek posvetovanja)
Evropski parlament ,
– ob upoštevanju predloga Komisije Svetu ( KOM(2007)0435 ),
– ob upoštevanju člena 2(2) sklepa Sveta 2003/76/ES, v skladu s katerim se je Svet posvetoval s Parlamentom ( C6-0276/2007 ),
– ob upoštevanju členov 51 in 43(1) svojega Poslovnika,
– ob upoštevanju poročila Odbora za proračun ( A6-0062/2008 ),
1. odobri predlog Komisije;
2. poziva Svet, naj ga obvesti, če namerava odstopati od besedila, ki ga je odobril Parlament;
3. poziva Svet, naj se ponovno posvetuje z njim, če namerava bistveno spremeniti predlog Komisije;
4. naroči svojemu predsedniku, naj stališče Parlamenta posreduje Svetu in Komisiji..
OBRAZLOŽITEV
Ozadje
V odločbi 2003/77/ES so določene finančne smernice za upravljanje sredstev Evropske skupnosti za premog in jeklo (ESPJ), vrste transakcij, za katere je pooblaščena Komisija, in smotrne omejitve za različne kategorije naložb za zmanjšanje tveganja. V njej so opredeljeni tudi proračunski in računovodski postopki, s katerimi je zagotovljeno, da so donosi, pridobljeni iz teh sredstev, pravilno dodeljeni znotraj proračuna za predvidene namene. Upravljanje sredstev ESPJ temelji na notranjih predpisih Komisije. V prilogi so opredeljena navodila glede porabe in dodeljevanja sredstev, kategorij in omejitev naložb, prerazporeditev v proračun EU, upravljalnih postopkov in glede računovodstva.
V odločbi je predvideno, da bodo od 1. januarja 2008 smernice vsakih pet let revidirane in/ali dopolnjene in po potrebi tudi prilagojene.
Predlog Komisije
Cilj predloga o spremembi odločbe je še bolj povečati učinkovitost finančnih smernic z njihovo prilagoditvijo razvoju trga in podrobnejšo pojasnitvijo nekaterih pojmov. Predlagane spremembe za smernice so zasnovane na izkušnjah, ki jih je Komisija pridobila v zadnjih petih letih delovanja, in na nedavnem razvoju trga. Nanašajo se na prilogo k sklepu 2003/77/ES in so povsem tehnične narave. Povzamemo jih lahko na naslednji način:
· pojasnjenih je bilo več definicij, predvsem
– pojem zapadlosti obveznice,
– opredelitev, ki se uporablja za vrednostne papirje, zavarovane s premoženjem (ABS),
– opredelitev vrednostnih papirjev, ki jih izda ali za katere jamči država,
– opredelitev »dolga«, ki ga izdajo banke;
· pravila za prodajo in ponovni odkup so bila posodobljena glede na tržne standarde ;
· pojasnjene so bile nekatere določbe v zvezi z bonitetnimi ocenami , največja dovoljena zapadlost pa je podaljšana tako, da so upoštevane spremembe v vzorcih izdajanja državah članic;
· določbe o računovodstvu so bile posodobljene tako, da odražajo spremembo v mednarodno sprejetih računovodskih pravilih za celotno Komisijo.
Predlog ne vpliva na proračun Skupnosti.
Mnenje poročevalca
Poročevalec opominja, da je Evropski parlament podprl vključitev Evropske skupnosti za premog in jeklo v proračun Skupnosti po izteku veljavnosti pogodbe o ustanovitvi ESPJ leta 2002. Evropski parlament bi moral biti, kot zakonodajni in proračunski organ, močno vključen v ta proces.
Poleg tega je ob sprejetju svojega poročila o sklepu Sveta 2003/76/ES Evropski parlament poudaril, da mora biti pri odločanju na tem področju enakopraven Svetu, in vztrajal, da morajo biti finančne smernice sprejete s postopkom soodločanja v skladu s členom 251 Pogodbe o ustanovitvi Evropske skupnosti.
Svet do danes še vedno ni sprejel teh zahtev. Poročevalec meni, da je ta zahteva še pomembnejša zaradi razširitve postopka soodločanja na večino politik Skupnosti, kot je predvideno v lizbonski pogodbi.
Vendar pa na tej stopnji poročevalec vseeno priporoča sprejetje predloga Komisije brez predlogov sprememb.
POSTOPEK
Naslov
Upravljanje sredstev ESPJ in Raziskovalnega sklada za premog in jeklo
Referenčni dokumenti
KOM(2007)0435 – C6-0276/2007 – 2007/0150(CNS)
Datum posvetovanja z EP
10.9.2007
Pristojni odbor
Datum razglasitve na zasedanju
BUDG
24.9.2007
Odbori, zaprošeni za mnenje
Datum razglasitve na zasedanju
CONT
24.9.2007
ITRE
24.9.2007
Odbori, ki niso podali mnenja
Datum sklepa
CONT
11.9.2007
ITRE
19.2.2008
Poročevalec/-ka
Datum imenovanja
Reimer Böge
24.10.2007
Poenostavljeni postopek - datum sklepa
12.9.2007
Datum sprejetja
27.2.2008
Datum predložitve
4.3.2008
