Začetek zasedanja v Bruslju: razmere na Bližnjem vzhodu, obsodba Julije Timošenko
Institucije
Plenarno zasedanje
2011-10-12 - 17:38
Janez VOUK Tiskovna služba Evropskega parlamenta janez.vouk@europarl.europa.eu BXL (+32) 2 28 31053 PORT (+32) 498 98 33 37 Manja TOPLAK Informacijska pisarna EP v Sloveniji manja.toplak@europarl.europa.eu PORT (+386) 40 560 637 EMAIL TiskovnaSluzba-sl@europarl.europa.eu ADDINFO (+386) 1 252 88 42 Predsednik Evropskega parlamenta Jerzy Buzek je na začetku plenarnega zasedanja v Bruslju pozdravil demokratični napredek na Bližnjem vzhodu, hkrati pa je obsodil nedavni izbruh nasilja na tem območju. Prav tako je obsodil sedemletno zaporno kazen, ki jo je sodišče v Kijevu izreklo vodji ukrajinske opozicije Juliji Timošenko v torek, 11. oktobra.
Buzek je pozdravil začetek stabilizacije razmer v Libiji, hkrati pa je izrazil zaskrbljenost nad usodo beguncev iz drugih delov Afrike, ki se nahajajo v tej državi. Pozdravil je napredek v Tuniziji, ki se pripravlja na svobodne parlamentarne volitve in dejal, da jo bo v prihodnjih tednih obiskal in prenesel želje Parlamenta za okrepitev sosedskih odnosov.
Predsednik je obsodil nedavno nasilje v Egiptu in pozval tamkajšnje oblasti, naj ne podpihujejo razdora, temveč naj spodbujajo versko strpnost. Obsodil je še nasilje v Siriji in Jemnu, ter se zavzel, da se mora mednarodna skupnost zoperstaviti brutalnim režimom v teh državah.
Obsodba Julije Timošenko je politično motivirana
Sedem let zaporne kazni za nekdanjo predsednico ukrajinske vlade Julijo Timošenko je po mnenju predsednika Buzka "politično motivirano dejanje", kjer gre za "selektivno uporabo prava". Poudaril je še, da sta pravilno izvajanje zakonodaje in pravna država predpogoj za sklenitev kakršnegakoli sporazuma med EU in Ukrajino.
Druge objave
Poslanka Lena Ek (ALDE, SE) je odstopila s položaja, da bo prevzela zadolžitve v švedski vladi.
Parlament bo resolucijo o Ukrajini sprejemal na naslednjem oktobrskem zasedanju v Strasbourgu.
20111011IPR28923 Dnevni red plenarnega zasedanja Spored oddaj na EP Live Tiskovne konference in drugi dogodki EuroparlTV Spletna stran avdiovizualnega oddelka Evropskega parlamenta
SL
2
LINK
/wps-europarl-internet/frd/live/live-program?language=sl
SL
3
LINK
/wps-europarl-internet/frd/live/live-program;jsessionid=C0EBD9A9790CA190AF5FED3C98AB3C19?language=sl
SL
4
LINK
http://www.europarltv.europa.eu/sl/home.aspx
SL
5
LINK
http://audiovisual.europarl.europa.eu/
-//EP//TEXT AGENDA 20111012 SYN NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
