USTNO VPRAŠANJE H-0376/04
v času vprašanj, na delnem zasedanju novembra 2004
v skladu s členom 109 Poslovnika
predložil
Mihael Brejc
za Svet
Zadeva: Težave evropskih podjetij pri izvozu v Združene države Amerike
V zadnjem času sem dobil več informacij o tem, da carinski organi v ZDA zaradi poostrenih varnostnih ukrepov na meji potrebujejo zelo veliko časa za pregledovanje blaga evropskih podjetij, s čimer podaljšujejo njihove dobavne roke in zvišujejo stroške delovanja. Ker ni mogoče izvedeti v kolikšnem času bo blago pregledano, nastanejo zamude pri dobavi.
Zanima me, kaj namerava Svet Evropske unije v okviru svojih pristojnosti storiti, da bi omogočil lažje poslovanje evropskih podjetij v ZDA?
