Začetek februarskega plenarnega zasedanja v Strasbourgu
Institucije
2007-02-12 - 18:47
Predsednik parlamenta Hans-Gert Pöttering bo poslancem v torek predstavil svoj program dela, na dnevnem redu pa bodo tudi direktiva o odpadkih, poročilo začasnega odbora o domnevnih nezakonitih dejavnostih Cie, predlogi za reformo vinskega sektorja v EU, priprave na spomladanski evropski vrh ter poročilo o makroekonomskih posledicah cen energije.
Poslanci bodo v ponedeljek zvečer obravnavali predloge sprememb okvirne direktive o odpadkih ter tematsko strategijo recikliranja .
V torek bo predsednik parlamenta predstavil svoj delovni program do zaključka zakonodajnega obdobja. Povabilu na predstavitev so se odzvali vsi dosedanji še živeči predsednike Evropskega parlamenta, v razpravi pa bosta sodelovala tudi nemška zvezna kanclerka Angela Merkel , predsedujoča Svetu EU, in predsednik Evropske komisije Jose Manuel Barroso . Popoldne bo nemško predsedstvo parlamentu predstavilo priprave na spomladanski Evropski svet , zvečer pa bosta na dnevnem redu poročili o reformi trga za vino in prostovoljni modulaciji plačil v okviru skupne kmetijske politike.
Vroča tema zasedanja v sredo bo razprava o končnem poročilu začasnega parlamentarnega odbora o domnevnih nezakonitih dejavnostih Cie na evropskem ozemlju . Po dopoldanski razpravi, v času za glasovanja, se bodo poslanci odločali o resoluciji o podnebnih spremembah ter resoluciji o posredovanju podatkov o letalskih potnikih ter primeru SWIFT . Opoldne bo parlament na slavnostnem delu seje nagovoril italijanski predsednik Giorgio Napoletano , popoldne pa bo na dnevnem redu razprava o smernicah ekonomske politike.
Četrtkovo dopoldne bo namenjeno predvsem razpravi o makroekonomskem vplivu naraščajočih cen energije. Parlament bo zasedanje zaključil z razpravo o človekovih pravicah po svetu .
Pri točki enominutni govori je sodelovala tudi slovenska poslanka Ljudmila NOVAK (EPP-ED) , ki je kolege opozorila na požig otroških jasli v Trstu, kjer je poučevalni jezik slovenščina. Požig se je zgodil v noči z 31. januarja na 1. februar, ne gre pa za edini primer v zadnjih letih: "Podobne akcije proti slovenski manjšini so bile izvedene že v preteklosti, ko je bila požgana tudi slovenska osnovna šola, ki po šestih letih obljub še vedno ni obnovljena, zato se slovenski starši bojijo, da se bo podobno zgodilo tudi v tem primeru. Slovenska manjšina od tržaških oblasti upravičeno zahteva, da odkrijejo in kaznujejo požigalce ter tako zavarujejo slovensko manjšino pred nadaljnjimi podobnimi dejanji. Pričakujejo pa tudi obnovo otroških jasli in šole v čim krajšem času. Na tem mestu želim opozoriti, da italijanske oblasti kljub številnim obljubam v zadnjem obdobju še vedno ne izvajajo v celoti zaščitnega zakona za slovensko manjšino."
Slovenski poročevalci na februarskem zasedanju
- Torek, 13. februar (glasovanje v skladu s členom 131 Poslovnika EP):
Poročilo: Ingeborg Gräßle, Borut Pahor (A6-0007/2007) - Sprememba pravil za izvajanje finančne uredbe Osnutek Uredbe Komisije (ES, Euratom) o spremembi Uredbe št. 2342/2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti
Spremembe dnevnega reda
- Sreda, 14. februar:
Izjava Komisije: Razmere v Darfurju - točka je uvrščena na dnevni red večerne razprave, poslanci pa bodo o skupni resoluciji glasovali v četrtek, 15. februarja.
20070208IPR02884
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
