P6_TA(2007)0500
Sprememba Poslovnika Evropskega parlamenta
A6-0368/2007
Sklep Evropskega parlamenta z dne 13. novembra 2007 o spremembi Poslovnika Evropskega parlamenta z vidika Statuta poslancev ( 2006/2195(REG) )
Evropski parlament
, –
ob upoštevanju pisma svojega predsednika z dne 29. junija 2006 in razglasitve na zasedanju 7. septembra 2006,
–
ob upoštevanju členov 201 in 202 svojega Poslovnika,
–
ob upoštevanju poročila Odbora za ustavne zadeve in mnenja Odbora za pravne zadeve( A6-0368/2007 ),
1.
se odloči spremeniti svoj Poslovnik, kot sledi;
2.
sprejme sklep, da bodo spremembe začele veljati prvi dan parlamentarnega obdobja Evropskega parlamenta, ki se začne v letu 2009;
3.
naroči svojemu predsedniku, naj ta sklep posreduje Svetu in Komisiji v vednost.
Izvirno besedilo Spremembe Sprememba 1 Člen 8
Povračilo stroškov in nadomestil
Izvajanje Statuta poslancev
Pravila, ki urejajo povračilo stroškov in nadomestil poslancem, določi predsedstvo.
Če ni določeno drugače, sprejme določbe, ki urejajo izvajanje Statuta poslancev Evropskega parlamenta, predsedstvo
.
Sprememba 2 Člen 39, odstavek 1 1.
Parlament lahko z resolucijo, sprejeto na podlagi samoiniciativnega poročila pristojnega odbora, od Komisije zahteva, da mu predloži vsak ustrezen predlog v skladu s členom 192(2) Pogodbe ES. Resolucijo sprejme večina poslancev. Istočasno Parlament lahko določi rok za predložitev takega predloga.
1.
Parlament lahko z resolucijo, sprejeto na podlagi samoiniciativnega poročila pristojnega odbora,
sestavljenega v skladu s členom 45
, od Komisije zahteva, da mu predloži vsak ustrezen predlog
za sprejetje novega ali spremembo obstoječega akta Skupnosti
v skladu s členom 192(2) Pogodbe ES. Resolucijo sprejme večina poslancev. Istočasno Parlament lahko določi rok za predložitev takega predloga.
Sprememba 3 Člen 39, odstavek 1 a (novo)
1a.
Vsak poslanec lahko na podlagi pravice do pobude Parlamenta v skladu s členom 192 Pogodbe ES vloži predlog za akt Skupnosti.
Sprememba 4 Člen 39, odstavek 1 b (novo)
1b.
Predlog se vloži pri predsedniku, ki ga pošlje v obravnavo pristojnemu odboru. Pred takšnim posredovanjem odboru se predlog prevede v tiste uradne jezike, za katere predsednik odbora meni, da so potrebni za kratko obravnavo. Odbor sprejme sklep o nadaljnjem postopku v roku treh mesecev po posredovanju in po zaslišanju pripravljavca predloga.
Kadar odbor sklene, da bo Parlamentu predložil predlog v skladu s postopkom iz člena 45, se ime avtorja predloga navede v naslovu poročila.
Sprememba 5 Člen 39, odstavek 2
2.
Pred začetkom postopka v skladu s členom 45 pristojni odbor ugotovi, da tak predlog ni v pripravi, kadar:
črtano
(a) predlog ni vključen v letni zakonodajni program;
(b) se priprave predloga še niso začele ali neupravičeno zamujajo;
(c)
Komisija ni pozitivno odgovorila na prejšnje zahteve, ki jih je podal pristojni odbor ali so vsebovane v resoluciji, ki jo je Parlament sprejel z večino oddanih glasov.
Sprememba 6 Člen 45, odstavek 1 1.
Odbor, ki namerava pripraviti poročilo in vložiti predlog resolucije Parlamentu o zadevi v okviru svojih pristojnosti, v zvezi s katero se ga ni prosilo za nasvet niti se od njega ni zahtevalo mnenja v skladu s členom 179(1), lahko to stori le po pridobitvi dovoljenja konference predsednikov. Zavrnitev takega dovoljenja mora biti vedno obrazložena.
1.
Odbor, ki namerava pripraviti poročilo in vložiti predlog resolucije Parlamentu o zadevi v okviru svojih pristojnosti, v zvezi s katero se ga ni prosilo za nasvet niti se od njega ni zahtevalo mnenja v skladu s členom 179(1), lahko to stori le po pridobitvi dovoljenja konference predsednikov. Zavrnitev takega dovoljenja mora biti vedno obrazložena.
Kadar je predmet poročila predlog, ki ga je vložil poslanec v skladu s členom 39(1a), se lahko dovoljenje odreče le, če niso izpolnjeni pogoji iz člena 5 Statuta poslancev ter člena 192 Pogodbe ES.
Sprememba 7 Člen 150, odstavek 6, pododstavek 1 6.
O predlogih sprememb se glasuje po njihovi objavi in razdelitvi v vseh uradnih jezikih, razen če Parlament odloči drugače. Parlament ne more odločiti drugače, če temu nasprotuje najmanj 40 poslancev.
6.
O predlogih sprememb se glasuje po njihovi objavi in razdelitvi v vseh uradnih jezikih, razen če Parlament odloči drugače. Parlament ne more odločiti drugače, če temu nasprotuje najmanj 40 poslancev.
Parlament se izogiba sprejemanju odločitev, s katerimi bi bili poslanci, ki uporabljajo določen jezik, na nesprejemljiv način diskriminirani.
Sprememba 8 Priloga I, člen 2, odstavek 1, točka (a a) (novo)
(aa) vsako nadomestilo, ki ga poslanec prejema za opravljanje mandata v drugem parlamentu,
Sprememba 9 Priloga I, člen 4
Do sprejetja statuta poslancev Evropskega Parlamenta, ki bo nadomestil različne nacionalne predpise,
veljajo za poslance glede prijavljanja premoženja predpisi držav članic, v katerih so bili izvoljeni.
Glede prijavljanja premoženja veljajo za poslance predpisi držav članic, v katerih so bili izvoljeni.
Sprememba 10 Priloga VII, točka C a (novo)
Ca.
Osebno navzkrižje interesov
S soglasjem predsedstva se lahko poslancu z utemeljenim sklepom zavrne vpogled v dokument Parlamenta, če predsedstvo po zaslišanju poslanca meni, da lahko vpogled na nesprejemljiv način škoduje institucionalnim interesom Parlamenta ali javnemu interesu in da poslanec želi vpogled iz zasebnih ali osebnih razlogov. Poslanec lahko zoper takšno odločitev v roku enega meseca po njenem posredovanju vloži pisno obrazloženo pritožbo. O pritožbi odloči Parlament brez razprave na zasedanju, ki sledi njeni vložitvi.
