P6_TA(2007)0045
Strateški dokumenti držav - Malezija, Brazilija in Pakistan
B6-0067/2007
Resolucija Evropskega parlamenta o osnutku sklepov Komisije o pripravi strateških dokumentov držav in okvirnih programov za Malezijo, Brazilijo in Pakistan
Evropski parlament,
–
ob upoštevanju Uredbe (ES) št. 1905/2006 Evropskega parlamenta in Sveta z dne 18. decembra 2006 o vzpostavitvi instrumenta za financiranje razvojnega sodelovanja UL L 378, 27.12.2006, str. 41.
,
–
ob upoštevanju osnutka sklepov Komisije o pripravi strateških dokumentov držav in okvirnih programov za Malezijo, Brazilijo in Pakistan (CMT-2007-0001, CMT-2006-3525 in CMT-2006-3021),
–
ob upoštevanju mnenj z dne 25. januarja 2007, ki jih je podal odbor, naveden v členu 35(1) zgoraj navedene uredbe (v nadaljevanju "Odbor za upravljanje instrumenta razvojnega sodelovanja (DCI)"),
–
ob upoštevanju člena 8 Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil UL L 184, 17.7.1999, str. 23. Sklep, kakor je bil spremenjen s Sklepom 2006/512/ES (UL L 200, 22.7.2006, str. 11).
,
–
ob upoštevanju člena 81 svojega Poslovnika,
A.
ker je Odbor za upravljanje DCI dne 25. januarja 2007 izglasoval osnutek sklepov Komisije o pripravi strateških dokumentov držav in okvirnih programov za Malezijo, Brazilijo in Pakistan (CMT-2007-0001, CMT-2006-3525, CMT-2006-3021),
B.
ker je Evropski parlament v skladu s členom 7(3) Slepa 1999/468/ES in točke 1 Sporazuma med Evropskim parlamentom in Komisijo o postopkih za izvajanje Sklepa Sveta 1999/468/ES UL L 256, 10.10.2000, str. 19.
prejel osnutek izvedbenih ukrepov, predloženih Odboru za upravljanje DCI, in rezultate glasovanja,
C.
ker člen 2(1) Uredbe (ES) št. 1905/2006 določa, da je "poglavitni in osnovni cilj sodelovanja v okviru te uredbe izkoreninjenje revščine v partnerskih državah in regijah v okviru trajnostnega razvoja",
D.
ker člen 2(4) Uredbe (ES) št. 1905/2006 določa, da so "ukrepi iz člena 1(1)[ Člen 1(1): "Skupnost financira ukrepe za podporo sodelovanju z državami, ozemlji in regijami v razvoju (...)."
] zasnovani tako, da izpolnjujejo merila za uradno razvojno pomoč (ODA), ki jo je uvedel [Odbor za razvojno pomoč Organizacije za ekonomsko sodelovanje in razvoj] (OECD/DAC)",
E.
ker OECD/DAC v "Opisnih direktivah za sistem sporočanja upnikom" (DCD/DAC(2002)21) opredeljuje ODA kot finančne tokove, usmerjene k državam s seznama prejemnikov ODA, ki ga pripravi DAC, za katere med drugim velja, da je "pri izvedbi vsake transakcije glavni cilj spodbujanje gospodarskega razvoja in blaginje držav v razvoju",
F.
ker odstavka 3 in 8 člena19 Uredbe (ES) št. 1905/2006 določata, da se "strateški dokumenti načeloma oblikujejo na podlagi dialoga s partnerskimi državami in regijami, kar vključuje civilno družbo ter regionalne in lokalne oblasti" in da se "Komisija in države članice v zgodnji fazi postopka načrtovanja programov posvetujejo med seboj ter z drugimi donatorji in akterji razvoja, vključno s predstavniki civilne družbe ter regionalnimi in lokalnimi oblastmi, da se tako spodbudi dopolnjevanje njihovih dejavnosti sodelovanja",
1.
meni, da razvojni novega cilji tisočletja (RCNT) v večini osnutkov strateških dokumentov in osnutkov okvirnih programov niso jasno predstavljeni kot glavna prednostna naloga; meni, da to ni v skladu s členom 2(1) Uredbe (ES) št. 1905/2006, saj so v njej RCNT postavljeni za eno od glavnih načel sodelovanja v okviru DCI;
Malezija
2.
meni, da je Komisija v svojem osnutku strateškega dokumenta in osnutku nacionalnega okvirnega programa za obdobje 2007-2010 za Malezijo prekoračila svoja izvedbena pooblastila, določena v temeljnem aktu, s tem, da je za edino osrednje področje (ki mu je dodeljenih 100 % sredstev) izbrala "forum za politični dialoga med EU in Malezijo o trgovini in naložbah", "katerega glavni cilj je poenostavitev trgovinskih in naložbenih odnosov med EU in Malezijo", ter z vključitvijo dveh posebnih ciljev za ukrepe, in sicer "izboljšati poznavanje trga EU v malezijskih poslovnih krogih in obratno" ter "s skupnimi pobudami povečati ... opaznost EU v Maleziji"; meni, da ti cilji niso v skladu s členom 2(1) in (4) Uredbe (ES) št. 1905/2006, saj prvotni cilj strateškega dokumenta ni izkoreninjenje revščine, hkrati pa navedeni cilji ne izpolnjujejo meril za ODA, ki jih je določil OECD/DAC;
Brazilija
3.
meni, da je Komisija v svojem osnutku strateškega dokumenta in osnutku nacionalnega okvirnega programa 2007-2010 za Brazilijo prekoračila svoja izvedbena pooblastila, določena v temeljnem aktu, s tem, da je 70 % nacionalnega okvirnega programa pripisala Prednostni nalogi I "Krepitev dvostranskih odnosov", katere posebni cilji so: "(i) izboljšati sektorski dialog med EU in Brazilijo o temah, ki so v skupnem interesu; (ii) razširiti sodelovanje in izmenjave med ustreznimi evropskimi ter brazilskimi ustanovami in organizacijami civilne družbe; (iii) okrepiti povezave med akademskimi krogi EU in Brazilije; (iv) okrepiti medsebojno zavedanje med ustanovami in združenji iz EU in Brazilije, ter v okviru katere se bo financirala možnost "za spodbujanje in podporo sektorskemu dialogu o temah, ki so v skupnem interesu" in bo ustanovljen Inštitut za evropske študije, katerega glavni namen bo "povečati prepoznavnost EU" in "krepitev visokošolskih povezav"; meni, da ti elementi niso v skladu s členom 2(1) in (4) Uredbe (ES) št. 1905/2006, saj prvotni cilj strateškega dokumenta ni izkoreninjenje revščine, hkrati pa ti elementi ne izpolnjujejo meril za ODA, ki jih je določil OECD/DAC;
Pakistan
4.
meni, da je Komisija v svojem osnutku strateškega dokumenta in osnutku nacionalnega okvirnega programa 2007-2010 za Pakistan prekoračila svoja izvedbena pooblastila, določena v temeljnem aktu, s tem, da je na neosrednje področje vključila 3 dejavnosti "proti pranju denarja" nacionalnega okvirnega programa V kazalu strateškega dokumenta države je to področje navedeno kot "Protiterorizem in varnost".
s splošnim ciljem "prispevati k prizadevanjem pakistanskih oblasti pri izvajanju resolucije Varnostnega sveta ZN 1373" Resolucija Varnostnega sveta Združenih narodov 1373(2001), sprejeta dne 28. septembra 2001, po terorističnih napadih dne 11. septembra 2001 v ZDA, vsem državam nalaga široko paleto obveznosti za preprečevanje in zatiranje financiranja terorizma, za uvedbo ustreznih kazni za kazniva dejanja terorizma, za odklonitev pribežališča teroristom in za sodelovanje z drugimi državami v kazenskih postopkih ali preiskavah, povezanih s terorističnimi dejanji.
; meni, da ta cilj ni v skladu s členom 2(4) Uredbe (ES) št. 1905/2006, saj ne izpolnjuje meril za ODA, ki jih je določil OECD/DAC;
0
0 0
5.
poziva Komisijo, naj umakne ali spremeni svoj osnutek sklepov o pripravi strateških dokumentov držav in okvirnih programov za Malezijo, Brazilijo in Pakistan ter Odboru za upravljanje DCI predloži nov osnutek sklepov, ki bo v celoti spoštoval določbe Uredbe (ES) št. 1905/2006;
6.
naroči svojemu predsedniku, naj to resolucijo posreduje Svetu in Komisiji ter parlamentom in vladam držav članic.
