Pomislite, preden kaj objavite na spletu!
Informacije
2010-02-16 - 15:24
Ljudje lahko imajo dvojno navidezno življenje - razstava Robbieja Cooperja z naslovom "Alter ego" v EP med 8. in 11. februarjem Če ste reden uporabnik svetovnega spleta, potem ste si verjetno že ustvarili tudi spletno identiteto, ali pa boste to kmalu storili. Vendar pa se velja ob tem, ko se prijavljate na kakšnega izmed spletnih socialnih omrežij, vprašati, v kolikšni meri sploh imate nadzor nad tem, kakšne podatke o sebi delite z drugimi v svoji spletni skupnosti. V Evropskem parlamentu so na seminarju, posvečenim socialnim omrežjem, govorili predvsem o grožnji, ki jo ta lahko predstavljala za zasebnost.
Seminar je bil organiziran 9. februarja, na Dan varnejšega interneta, pod sloganom "Pomisli preden objaviš! Kar objaviš na spletu, ostane na spletu". Udeležili so se ga mladi in strokovnjaki za splet, ki so razpravljali o grožnjah zasebnosti s strani vse bolj priljubljenih socialnih omrežij.
Mladi vodijo
Socialna omrežja uporabljajo predvsem mladi, saj podatki kažejo, da jih je vanje vključenih kar 75 odstotkov. Kar je bolj zaskrbljujoče, je dejstvo, da kar polovica najstnikov svoje osebne podatke pušča na različnih internetnih straneh. Strokovnjaki napovedujejo, da se bo do leta 2012 število uporabnikov socialnih omrežij v Evropi več kot podvojilo na več kot 107 milijonov.
Ker je samo lani število uporabnikov zraslo za 35 odstotkov, se pojavlja vprašanje, ali so ti seznanjeni z nastavitvami, ki so jim lahko v pomoč pri varovanju zasebnosti. Na seminarju so tako udeleženci pozornost posvetili praktičnim zadevam, kot so spreminjanje nastavitev zasebnosti, blokiranje uporabnikov in brisanje neželene vsebine in komentarjev.
Splet je lahko nevaren
Kot je pojasnil Michel Walrave iz univerze v Antwerpnu, so z uporabo socialnih omrežij povezani predvsem dve vrsti tveganj: družbeno tveganje in dostop do zasebnih podatkov uporabnikov s strani nepooblaščenih posameznikov.
Izsiljevanje, nadlegovanje, nezaželeno dvorjenje, ustrahovanje: vse te vrste nasilja je mogoče izvajati preko socialnih omrežjih. Raziskave kažejo, da je 34 odstotkov belgijskih najstnikov imelo težave z ustrahovanjem ali preko mobilnega telefona ali preko spleta. Kar 52 odstotkov poljske mladine med 12. in 17. letom pa je bilo preko spleta izpostavljene zlorabam.
Pomanjkanje znanja o tem, kateri podatki na socialnih omrežjih so vidni tudi ljudem, za katere uporabnik ne bi ravno želel, da jih vidijo, lahko pripelje do neželenih posledic. Zavedati se je treba, da tudi učitelji in delodajalci kdaj pobrskajo po spletnih socialnih omrežjih.
Spletno življenje ni navidezno življenje
Predstavljajte si. V soboto ste se pri prijateljih izjemno zabavali, smehljali ste se tudi potem, ko ste obujali spomine na zabavo ob fotografijah, objavljenih na socialnem omrežju. Smeh vas je minil ob fotografiji, ki vas kaže v izrazito kočljivem položaju. Kaj narediti?
Odgovor je preprost. Grainne Walsh iz irske organizacije Awareness Centre je poudarila, da ko je nekaj objavljeno na spletu, tam ostane za zmeraj. Odgovoren uporabnik socialnih omrežij bi se tega moral zavedati.
EU ukrepa
20 podjetij, ki upravljajo s socialnimi omrežji v EU, med njimi Facebook in MySpace, je februarja lani podpisalo dokument, ki ga je pripravila Evropska komisija in v katerem se upravljalci zavezujejo k uporabi načel za varnejšo uporabo socialnih omrežij. Cilj je zavarovati mlade.
Komisija je začela tudi kampanjo proti spletnemu ustrahovanju, medtem ko je Parlament Svetu EU predlagal, naj sprejme ukrepe za zagotavljanje varnosti na spletu, predvsem v zvezi z zaščito osebnih podatkov in spoštovanjem zasebnosti ter družinskega življenja. "Mora obstajati način za spodbujanje pozitivnega digitalnega državljanstva," je bil ob tem prepričan Dieter Carstensen, vodja omrežja Piczo.
Bodite pametni na spletu
previdnost pri objavljanju svojih fotografij in fotografij drugih ni nikoli odveč
ne posredujte osebnih podatkov neznancem
ne snemajte se s svojo spletno kamero v živo
20100212STO68926 Evropska komisija o socialnih omrežjih EP o krepitvi temeljnih pravic in varnosti na spletu Dan varnejšega interneta na YouTube Kampanja Komisije proti spletnemu ustrahovanju
SL
1
PHOTO
20100215PHT69020.jpg
SL
2
LINK
http://ec.europa.eu/information_society/activities/social_networking/index_en.htm
SL
3
LINK
/oeil/FindByProcnum.do?lang=en&procnum=INI/2008/2160
SL
4
LINK
http://www.youtube.com/watch?v=ylh1zzeICDM&feature=player_embedded
SL
5
LINK
http://europa.eu/rapid/pressReleasesAction.do?reference=MEMO/09/58&format=HTML&aged=0&language=EN&guiLanguage=en
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
