Pogovor s poslanko Rio Oomen-Ruijten o pristopu Turčije k EU
Zunanji odnosi
2007-10-03 - 18:33
Ria Oomen-Ruijten, evropska poslanka
Po julijskih volitvah v Turčiji in izvolitvi predsednika Abdullaha Güla je kandidatura Turčije za članstvo v EU postala ponovno aktualna. Nova naloga Unije je, da podrobno pregleda, ali lahko nekoliko zastali reformni proces dobi nov zagon. Tako bo 3. oktobra Evropski parlament glasoval o predlogu resolucije za reformo v Turčiji, Komisija pa bo 7. novembra predložila letno poročilo o napredku Turčije. Pogovarjali smo se z avtorico resolucije, nizozemsko poslanko Rio Oomen-Ruijten (EPP-ED).
Kakšen je namen resolucije, o kateri bo danes (3. oktobra) glasoval Odbor za zunanje zadeve?
"Komisija bo novembra predložila tako imenovano poročilo o napredku Turčije, Parlament bo pred tem glasoval o resoluciji za reformni proces v Turčiji. Torej slednja ne bo odziv na poročilo o napredku, temveč se bo dotaknila vprašanj, ki naj bi jih Komisija upoštevala pri pripravi poročila oz. proučevanju napredka Turčije.
V resoluciji med drugim zahtevamo, da se razširi zorni kot. Želimo, da se obravnavajo tudi teme, kot je denimo socialna kohezija, da se bolje poroča o dialogu s civilno družbo in da Komisija aktivno prispeva k družbenemu in gospodarskemu razvoju jugovzhodne Turčije."
Kaj so pomanjkljivosti in kaj prednosti Turčije kot države kandidatke za pristop k Evropski uniji?
"Te bo v svojem poročilu o napredku opredelila Komisija. V zadnjih letih se reforme odvijajo prepočasi. Upam, da bo zdaj vlada, ko je na volitvah požela zaupanje prebivalstva, reformni proces pospešila. Vlada je že nakazala, da se počuti zavezano k temu procesu. To je dobro znamenje."
Kaj bo odločujoče: pripravljenost Turčije na pristop ali pripravljenost Evropske unije, da sprejme Turčijo?
"Na koncu bodo vse države članice in Turčija morale ratificirati izid pogajanj, t.j. parlamenti držav članic in turški parlament bodo morali sprejeti ta izid. Pa tudi privolitev Evropskega parlamenta bo potrebna.
Nujna je zlasti podpora evropskega in turškega prebivalstva. Vendar je še prezgodaj, da bi lahko predvideli rezultate. Pristopna pogajanja so se začela že leta 2005; to je bil začetek dolgega procesa, čigar izidi so odprti."
Parlament bo na plenarnem zasedanju 24. oktobra obravnaval vprašanje pristopa Turčije in glasoval o resoluciji, izjavo na to temo bosta podala tudi Komisija in Svet EU .
20070927STO10901 Predlog resolucije Ria Oomen-Ruijten Parlamentarni odbor za zunanje zadeve
SL
1
PHOTO
20071002PHT11091.jpg
SL
2
LINK
/meetdocs/2004_2009/documents/re/683/683967/683967sl.pdf
SL
3
LINK
/members/expert/searchForm/view.do;jsessionid=1DFCC0D33FBD38620C5466B9A358E163.node1?partNumber=1&name=Oomen-Ruijten&id=1122&language=SL
SL
4
LINK
/activities/expert/committees/presentation.do?committee=2346&rewritten&language=SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
