Preda o Slonokoščeni obali: Volitve so še poglobile politično krizo
Zunanji odnosi
2011-01-26 - 12:47
Slonokoščena obala: država se po predsedniških volitvah sooča z globoko politično krizo. Romunski poslanec Cristian Dan Preda je v torek predstavil poročilo o delu volilnih opazovalcev Evropske unije v Slonokoščeni obali. Tamkajšnje predsedniške volitve so se končale z zmago Alassana Ouattare, ki bi moral na predsedniškem stolčku zamenjati Laurenta Gbagbo, a se slednji temu še danes upira. "Naša jasna ugotovitev o pravičnosti volitev lahko predsedniku prepreči, da bi obdržal oblast," je prepričan krščanski demokrat Preda, vodja volilnih opazovalcev EU v Slonokoščeni obali.
Običajno se poročilo volilnih opazovalcev predstavi v državi, kjer so potekale volitve, vi pa ste to storili v Bruslju. Zakaj ta izjema v primeru Slonokoščene obale?
Res je, poročilo smo predstavili v tretji državi in ne Abidžanu, kjer so volitve še poglobile že prisotno politično krizo. Gre za veliko varnostno tveganje. Čeprav je mednarodna skupnost za predsednika že priznala moža, ki je zmagal na volitvah, torej Alassana Ouattaro, je položaj v državi še vedno pod nadzorom nekdanjega predsednika Laurenta Gbagba. Imamo tudi tehnične težave: potrebujemo vize, ampak ne moremo za njih zaprositi pri predsedniku, ki ga ne priznavamo več.
Vas je v času opazovanja volitev skrbelo za lastno varnost?
Med prvim in drugim krogom volitev je bilo nekaj nestabilnosti, kar se varnosti tiče. Podporniki obeh kandidatov so zavračali prisotnost misije EU v državi. Prišlo je do groženj s smrtjo, zaradi česar smo se morali umakniti iz Yamoussoukra, tako da tam nismo mogli opraviti svojega dela.
Skoraj 20 opazovalcev je noč po volitvah preživelo v postojankah Združenih narodov. Ena izmed ekip je bila napadena s strani vojaškega osebja. Zato smo svojo misijo končali prej, kot smo načrtovali. Nimamo pravice ogrožati varnosti naših opazovalcev.
V spopadih po volitvah je življenje izgubilo okoli 200 ljudi. Obstaja nevarnost državljanske vojne?
Položaj je težak. Ta trenutek so ljudje čakali pet let, volitve so venomer prestavljali. Ljudje so si želeli konec krize. Povsod, kjer smo bili, so ljudje govorili, da so utrujeni, da hočejo krizi narediti konec. Zato je bila volilna udeležba 85-odstotna. Ljudje so bili toliko bolj razočarani, ko so volitve krizo, namesto da bi jo razrešile, le še poglobile. Politična kriza je postala ustavna kriza.
Ta napetost lahko kdajkoli pripelje do nasilnih spopadov. Tudi vojska je razdeljena, saj je 60 odstotkov osebja v drugem krogu volilo za Ouattaro. Gbagbu je nato šla na roko odločitev ustavnega sveta, ki je razveljavilo izide, ki jih je ugotovila neodvisna volilna komisija. Na srečo podporniki Ouattare za zdaj še niso reagirali. Ni prišlo do državljanske vojne, ampak to ne pomeni, da do nje ne more priti.
Kakšno je sporočilo končnega poročila opazovalne misije v Slonokoščeni obali?
EU je imela na terenu 120 stalnih in začasnih opazovalcev iz 23 držav, ki so bili prisotni na celotnem ozemlju države, v vseh 19 regijah. Opazovalce smo imeli na 1000 od 20,000 volišč. Zaključki so kristalno jasni. Bilo je nekaj manjših nepravilnosti, ampak o volilnih prevarah ne moremo govoriti. Na 95 odstotkih volišč so bili prisotni predstavniki obeh kandidatov, pri čemer so bili vsi zadovoljni, nobeden se ni pritoževal nad prevarami. Tudi mednarodni opazovalci jih niso opazili.
Edini, ki vidi prevaro, je predsednik, ki noče zapustiti oblasti. O prevari je začel govoriti šele potem, ko so bili rezultati objavljeni. Edina prevara je bila ta, da je ustavni svet prisilil, da je storil nezakonito dejanje. Ta svet ima pravico, da rezultate volitev potrdi, ali pa jih razglasi za neveljavne. Ni zakonito, da svet razveljavi le del glasov.
Položaj v Slonokoščeni obali kaže na to, kako pomembne so opazovalne misije na volitvah. V tej državi se predsednik oklepa oblasti, naša jasna ocena o pravičnosti volitev pa mu lahko prepreči, da na oblasti tudi ostane.
20110121STO12291 Posnetek zasedanja odbora za zunanje zadeve Tiskovna konferenca Cristiana Dana Prede Slonokoščena obala: Izid volitev je treba spoštovati, pravi poslanec Preda Poslanec Cristian Dan Preda
SL
1
PHOTO
20110120PHT12119.jpg
SL
2
LINK
/wps-europarl-internet/frd/vod/player;jsessionid=BEBA163315532EBA5189E3CD44C1A594?category=COMMITTEE&eventCode=20110125-1500-COMMITTEE-AFET&format=wmv&byLeftMenu=researchcommittee&language=sl#anchor1
SL
3
LINK
/wps-europarl-internet/frd/vod/player?category=SPECIAL&eventCode=20110125-1630-SPECIAL&format=wmv&byLeftMenu=researchotherevents&language=sl#anchor1
SL
5
LINK
/members/expert/committees/view.do?language=SL&id=96838
-//EP//TEXT IM-PRESS 20110110STO11393 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
