Pred volitvami v Burmi EU ne bi smela omehčati ukrepov proti državi
Zunanji odnosi
2010-10-12 - 16:56
Protestnica s sliko Aung San Suu Kyi, vodjo burmanske opozicije in dobitnice nagrade Saharova, ki je že več let v strogem hišnem priporu. ©BELGA_EPA_FRANCIS MALASIG Volitve napovedane za 7. november Opazovalce skrbi, da so volitve le prevara, s katero želi vojaški režim legalizirati svojo oblast Pred tremi leti so v Jangunu, največjemu mestu v Burmi, budistični menihi protestirali proti vojaški hunti, ki je na oblasti v tej azijski državi z uradnim imenom Mjanmar. Zdaj je Burma ena izmed najrevnejših držav na svetu, kjer sta korupcija in državna represija vsakdanja pojava, so aktivisti pred novembrskimi volitvami v državi razložili članom odbora Evropskega parlamenta za človekove pravice. Zato bi morala EU po njihovem mnenju z ukrepi proti burmanskim oblastem nadaljevati.
Volitve kot prevara
Aktivisti nevladnih organizacij, ki se ukvarjajo s položajem v Burmi, so še menili, da bi morala EU prihajajoče volitve v državi označiti za prevaro in ne čakati na to, kako bodo dejansko potekale. "Režim bo zdaj izvedel navidezne volitve, ki bodo prinesle novo ustavo, ta pa bo legalizirala vojaško oblast," je ob tem opozorila Zoya Pham.
"Napačno bi bilo polagati preveč upanja v volitve," se je strinjala predsednica pododbora Heidi Hautala (Zeleni/EFA, FI). Vsak diktator bi moral vedeti, da bo prišel dan, ko bo odgovarjal za svoja dejanja, je še dejala poslanka.
V svojem nastopu pred odborom pododbora Evropskega parlamenta za človekove pravice 30. septembra so predstavniki nevladnih organizacij tudi poudarili, da bi se morala EU vključiti v dialog o Burmi, ki ga vodi organizacija Združenih narodov.
Politični položaj katastrofalen
"Gre za najslabše od najslabšega," je dejal Ben Rogers iz organizacije Christian Solidarity Wordwide, ki je Burmo obiskal že 30-krat. Dokler oblasti ne izpustijo političnih zapornikov, EU sankcij ne bi smela omehčati, je opozoril, Phamova pa je pojasnila, da so med zaprtimi tudi budistični menihi, ki so sodelovali na demonstracijah pred tremi leti.
V EU se sicer po besedah Phamove za strožje sankcije proti Burmi zavzemajo Velika Britanija, Češka in Nizozemska, medtem ko npr. Francija in Nemčija temu nasprotujeta. "Če ima Evropa mehko politiko, jo bo imel tudi ASEAN," pa je v zvezi z vplivom EU na politiko organizacije držav jugovzhodne Azije, katere članica je tudi Burma, dejala Debbie Stothard .
Manj besed, več dejanj
Portugalska poslanka Ana Gomes (S&D), ki je Burmo obiskala leta 2002, pa je dejala, da je EU dobra predvsem takrat, ko govori, ni pa učinkovita pri dejanjih. Razlog za razdeljenost držav EU v zvezi z Burmo je njihov odnos do Kitajske, je še dejala.
Seamus Gillespie, ki je v Evropski komisiji med drugim odgovoren za Burmo, je ob tem dejal, da bo Komisija razmišljala o lažjih sankcijah šele takrat, ko se bo na terenu res kaj spremenilo na bolje.
Burma (Mjanmar)
2200 političnih zapornikov
od marca 2010: 15 izvensodnih ubojev
več kot 3000 razdejanih vasi;
pol milijona ljudi razseljenih
množično posiljevanje kot orožje
prisilno delo
največ otrok-vojakov na svetu
20100927STO83659 Posnetek seje pododbora za človekove pravice o Burmi Resolucija Parlamenta o Burmi (20. maj 2010) EP pred volitvami v Burmi zahteva izpustitev Aung San Suu Kyi Nagrada Saharov za svobodo misli
SL
1
PHOTO
20100928PHT83776.jpg
SL
2
LINK
/wps-europarl-internet/frd/vod/player?category=COMMITTEE&eventCode=20100930-0900-COMMITTEE-DROI&format=wmv&byLeftMenu=researchcommittee&language=sl#anchor1
SL
5
LINK
/parliament/archive/staticDisplay.do?language=SL&id=1003
-//EP//TEXT TA P7-TA-2010-0196 0 NOT XML V0//SL
-//EP//TEXT IM-PRESS 20100212STO68928 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
