Četrtek na plenarnem zasedanju: proračun, poklicna mobilnost, človekove pravice
Institucije
2008-12-19 - 11:57
Milijarda evrov za pomoč kmetom v državah v razvoju V četrtek je predsednik EP Hans-Gert Pöttering podpisal evropski proračun za leto 2009. Z njegovo odobritvijo so evropski poslanci med drugim dali zeleno luč milijardi evrov za pomoč kmetom v državah v razvoju. V nadaljevanju dneva je Parlament glasoval o načrtu za poklicno mobilnost, ki naj bi olajšal evropskim državljanom dostop do dela v drugih državah članicah.
Proračun EU manjši kot odstotek BND vseh držav članic
V četrtek so evropski poslanci potrdili proračun Unije za prihodnje leto. Proračunske obveznosti (prihodki) naj bi leta 2009 dosegle 133,8 milijarde evrov ali 1,03 odstotka BND vseh držav članic Unije, plačila (odhodki) iz proračuna pa naj bi znašali 116,1 milijarde evrov ali 0,89 odstotka BND.
Poročevalka Jutta Haug (PES, DE) je izrazila zadovoljstvo, ker bo proračun jasno usmerjen v ukrepe za boj proti podnebnim spremembam, ohranjanje socialne kohezije in podporo malim ter srednjim podjetjem. Poročevalec, poljski poslanec Janusz Lewandowski (EPP-ED) pa je dejal, da proračun za prihodnje leto omogoča odgovor na trenutne izzive, izboljšuje varnost državljanov in ima zagotovila, da se bo izvajal učinkovito
Poklicna mobilnost
V četrtek so poslanci sprejeli poročilo o evropskem načrtu za poklicno mobilnost (2007-2010), ki ga je pripravila romunska poslanka Monica Iacob-Ridzi (EPP-ED).
Parlament predlaga tesnejšo povezavo med izobraževalnimi sistemi in trgom dela, ustrezne informacije o mobilnosti in izboljšan dostop do več in boljših delovnih mest. Poročilo se dotika tudi trenutnih problemov socialnega in zdravstvenega zavarovanja ter administrativnih in pravnih ovir pri poklicni mobilnosti.
Druge teme
Parlament je v četrtek sprejel tudi direktivo o varnosti igrač, odobril posodobitve evropske finančne zakonodaje in Komisijo pozval, da razvije ukrepe za koordiniranje dejavnostmi za vzdrževanje miru, humanitarno pomoč in razvoj v postkonfliktnih razmerah. Zasedanje se je končalo z razpravami o človekovih pravicah v Zimbabveju, Nikaragvi in Rusiji.
20081212STO44320 Parlament sprejel proračun EU za leto 2009 Varnost igrač na evropskem trgu
SL
1
PHOTO
20081217PHT45180.jpg
-//EP//TEXT IM-PRESS 20081217IPR45133 0 NOT XML V0//SL
-//EP//TEXT IM-PRESS 20081217IPR45123 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
