Evropski supermarketi pod drobnogledom
Konkurenca
2008-02-29 - 14:41
Deset svetovno največjih verig supermarketov, kot sta denimo Walmart in Carrfour, je imelo leta 2005 skoraj 900 milijard dolarjev prometa. Medtem ko potrošnike privabijo z ugodnimi ponudbami, pa lahko proizvajalcem diktirajo cene in pogoje za odkup blaga. Mnogi evropski poslanci so zaskrbljeni nad zlorabo moči velikih supermarketov in so zato s pisno izjavo Komisijo pozvali, da ukrepa.
V Evropski uniji si pet največjih verig supermarketov deli več kot 70-odstotni tržni delež trgovin z živili. V Avstriji dosežejo 79 odstotni tržni delež, na Finskem pa celo 90 odstotni.
Vsak sedmi funt konča v blagajnah Tesca
V Veliki Britaniji zapravi potrošnik četrtino svojega denarja, namenjenega za kupovanje blaga, v supermarketih družbe Tesco. K verigam supermarketov, ki imajo v EU dominantni položaj, pa poleg Tesca sodijo tudi francoski Carrefour in Auchan, nemški Metro, Lidl, Edeka in Aldi.
Evropski poslanci so opozorili, da trgovino na drobno po vsej EU vse bolj obvladuje majhno število verig supermarketov. Trgovine na drobno pa so pogosto edini pravi dostop kmetov in drugih dobaviteljev do potrošnikov, so poslanci navedli v pisni izjavi, ki jo je Evropski parlament sprejel na plenarnem zasedanju pretekli teden.
Nepravični pogoji
Pisna izjava navaja tudi, da dokazi od vsepovsod po EU kažejo, da veliki supermarketi izrabljajo svojo tržno moč, tako da dobaviteljem nevzdržno znižujejo cene in jim postavljajo nepravične pogoje.
V resoluciji, ki je bila sprejeta oktobra lani, evropski poslanci ugotavljajo, da imajo kmetovalci in drugi proizvajalci živil le malo koristi pri podražitvah, saj se maloprodajne cene sorazmerno bistveno hitreje višajo, kot cene, ki jih iztržijo pridelovalci.
Eden od pobudnikov pisne izjave, podpredsednik odbora za kmetijstvo, poljski poslanec Janusz Wojciechowski, je opozoril na velike cenovne razlike med cenami dobaviteljev in tistimi, ki jih potrošniki plačujejo v trgovinah.
Učinki na okolje in delojemalce
Pisna izjava opozarja na negativne posledice podražitev na kakovost zaposlovanja pri proizvajalcih živil. Tržna moč supermarketov ima tudi negativne učinke na okoljevarstvo in raznolikost proizvodov.
Britanska poslanka Caroline Lucas iz skupine zelenih meni, da verige supermarketov podpirajo predvsem velike industrijske obrate za pridelavo živil.
Madžarski socialist Gyula Hegyi je prepričan, da je obnašanje velikih supermarketov v srednji in vzhodni Evropi odraz nespoštovanja do novih članic in njihove zakonodaje. Toda, ker so očitno tudi v zahodni Evropi enake težave, je nujno potrebna zakonodaja na evropski ravni.
Je evropska zakonodaja rešitev?
Del problema vidijo evropski poslanci v tem, da se kartelna in monopolna zakonodaja ne ozirata na tržno povpraševanje. Zato obstaja nevarnost, da moč supermarketov, kot prevladujočih odjemalcev, izkrivi tržne zakonitosti in vprašanje je, koliko se bodo ozirali na državno zakonodajo.
Parlament se obrača na Evropsko komisijo in jo poziva, naj predlaga ustrezne ukrepe, tudi ureditvene, za varstvo potrošnikov, delavcev in proizvajalcev pred vsako zlorabo prevladujočega položaja supermarketov.
Kaj je pisna izjava?
Pisna izjava je besedilo, ki ga skupina največ petih poslancev ponudi v podpis svojim kolegom. Z njo lahko začnejo ali oživijo razpravo o zadevi, ki spada med pristojnosti Unije. Če pisno izjavo podpiše večina poslancev Evropskega parlamenta, se ta po koncu plenarnega zasedanja posreduje institucijam, ki so omenjene v njej.
Pisno izjavo o preiskavi in odpravi zlorabe monopolnega položaja velikih supermarketov, ki delujejo v Evropski uniji, ki so jo vložili Caroline Lucas, Gyula Hegyi, Janusz Wojciechowski, Harlem Désir in Hélène Flautre, je podpisalo 439 evropskih poslancev, kar predstavlja večino članov v Evropskem parlamentu.
20080225STO22149 Pisna izjava o preiskavi in odpravi zlorabe moči velikih supermarketo Resolucija EP o rasti cen živil in krme
SL
1
PHOTO
20080228PHT22457.jpg
-//EP//TEXT WDECL P6-DCL-2007-0088 0 NOT XML V0//SL
-//EP//TEXT TA P6-TA-2007-0480 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
