Začetek zasedanja: obletnici Auschwitza in Litve ter dogodki v Tuniziji in Belorusiji
Institucije
Plenarno zasedanje
2011-01-17 - 19:01
Med temami, ki jih je predsednik Parlamenta Jerzy Buzek izpostavil ob začetku letošnjega prvega zasedanja so: 66. obletnica osvoboditve Auschwitza, 20. obletnica litvanske "krvave nedelje", Konvencija ZN o invalidih in izginotje kitajskega odvetnika Gao Zhishenga. Spregovoril je tudi o trenutnih razmerah v Belorusiji ter nato odprl razpravo o Tuniziji.
Predsednik Buzek je uvodoma spomnil kolege na dva pomembna datuma: 66. obletnico osvoboditve nacističnih koncentracijskega taborišča Auschwitz-Birkenau, ki bo 27. januarja, in na 20. obletnico krvave nedelje v Litvi, ko je bilo 13. januarja 1991 med spopadi ob demonstracijah za neodvisnost države od Sovjetske zveze ubitih 14 ljudi.
V nadaljevanju je pozdravil pristop Evropske unije h Konvenciji Združenih narodov o pravicah invalidov, ter v imenu Parlamenta izrazil zaskrbljenost zaradi usode kitajskega opozicijskega aktivista Gao Zhishenga, ki je izginil po tem, ko so ga mučili. Kitajske oblasti je pozval, naj pojasnijo, kje je odvetnik in kakšno je njegovo zdravstveno stanje.
Na koncu nagovora se je belgijskemu predsedstvu Sveta EU, ki je končalo mandat 31. decembra, zahvalil za uspešno sodelovanje in pozdravil madžarske predstavnike, ki so predsedstvo prevzeli z Novim letom. Omenil je še nedavne volitve v Belorusiji, o katerih bodo poslanci razpravljali v sredo.
Tunizija: Buzek poziva k neodvisni preiskavi ter nudi pomoč za nadzor volitev
Ob začetku razprave o trenutnih razmerah v Tuniziji je predsednik Buzek dejal: "Evropski parlament pozdravlja pogum tunizijskega ljudstva in jasminove revolucije v državi. Parlament je pripravljen pomagati prehodnim oblastem pri organizaciji svobodnih in pluralističnih volitev z mednarodnimi opazovalci."
Predsednik je trenutne dogodke označil za zgodovinski trenutek in v imenu Evropskega parlamenta navedel štiri ključne zahteve novim tunizijskim oblastem:
- takojšnjo izpustitev vseh aretiranih v protestih;
- začetek neodvisne preiskave o korupciji in uporabi nasilja;
- izvedbo svobodnih, pluralističnih in mednarodno nadzorovanih volitev, pri katerih je Parlament pripravljen nuditi vso svojo pomoč;
- do volitev oblikovanje prehodne vlade narodne enotnosti, v katero naj bodo vključene vse demokratične sile.
Poslanci sicer niso uvrstili na dnevni red glasovanja o resoluciji o razmerah o Tuniziji, kot je predlagala skupina Zelenih, prav tako pa niso podprli predloga skupine GUE/NGL, da bi z dnevnega reda umaknili razpravo in glasovanje o primeru Cesareja Battistija v Braziliji.
20110117IPR11806 Končni osnutek dnevnega reda Spored oddaj na EP Live
SL
1
LINK
/sides/indexPartSession.do?reference=2011-01&language=SL
SL
2
LINK
/wps-europarl-internet/frd/live/live-program?language=sl
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
