Podpora aktu za mala podjetja
Gospodarske in denarne zadeve
2009-03-10 - 18:50
V Evropski uniji je okoli 23 milijonov malih in srednjih podjetij (MSP), kar predstavlja približno 99 odstotkov vseh podjetij, ki zagotavljajo 100 milijonov delovnih mest. Akt za mala podjetja, ki je trenutno še na delovni stopnji, bi moral biti po mnenju Parlamenta pravno zavezujoč za države članice, vso prihodnjo zakonodaja o podjetništvu pa bi morali pred dokončnim oblikovanjem preveriti, kakšen bo njen vpliv na MSP.
Poročilo o aktu za mala podjetja - njegova avtorica je poslanka Edit HERCZOG (EPP-ED, HU) - ugotavlja, da imajo MSP bistveno vlogo pri gospodarski rasti, socialni koheziji in ustvarjanju delovnih mest. So tudi glavni vir inovacij ter bistvenega pomena za trajnost in širitev zaposlovanja. Parlament je dokument v torek podprl s 536 glasovi za, 47 proti in 47 vzdržanimi glasovi.
Poslanci obžalujejo, da akt za mala podjetja, ki ga je Komisija predstavila junija 2008 in postavlja deset načel za spodbujanje MSP, ni pravno zavezujoč instrument. Menijo, da bi bilo treba njegovo načelo "najprej pomisli na male" postaviti v središče skupnih politik, zato pozivajo Svet in Komisijo, naj uveljavita načela kot obvezujoče pravilo, ki bi se primerno uporabljalo v vsej prihodnji evropski zakonodaji.
Parlamentarci se zavzemajo za obvezno, sistematsko in usmerjeno presojo vpliva prihodnjih zakonodajnih pobud za MSP, obstajati pa mora tudi možnost neodvisne ocene rezultatov te presoje, ki bi morala biti na voljo zakonodajnim organom EU. Parlament meni, da je, kjer je to mogoče, nujno treba skrajšati birokratske postopke za vsaj četrtino in določiti skupne datume za začetek veljave nove evropske zakonodaje, ki zadeva podjetništvo.
Plačilni roki
Med razlogi za propad MSP so v četrtini primerov zamude pri plačilih, večinoma zaradi javne uprave. Sedanji izpad kreditov zaradi gospodarske krize pa utegne še dodatno nesorazmerno prizadeti MSP, saj večje stranke pritiskajo na manjše dobavitelje, naj jim odobrijo odložene plačilne roke.
Parlament zato pozdravlja predlog Komisije za revizijo direktive o boju proti zamudam pri plačilih v trgovinskih poslih ter poziva države članice, naj izboljšajo plačilne navade v javni upravi. Na ravni Unije bi se morali določiti usklajeni roki za plačila, po možnosti skrajšani za plačila MSP, in kazni v primeru zamud.
Evropski patent
Patenti imajo pomembno vlogo pri inovacijah in gospodarski uspešnosti, saj inovatorjem omogočajo povrnitev vlaganj v inovacije in zagotavljajo potrebno varnost naložb, deležev in posojil. Poslanci zato menijo, da je treba hitro doseči sporazum o evropskem patentu ter o usklajenem evropskem sistemu za patentne spore, s katerima bi zagotovili cenovno ugodno, učinkovito, prilagodljivo in visoko kakovostno pravno varstvo, prilagojeno potrebam MSP.
Poročilo: Edit Herczog (A6-0074/2009) - Akt za mala podjetja
Poročilo na lastno pobudo
Razprava: ponedeljek, 9. marec 2009
Glasovanje: torek, 10. marec 2009
20090309IPR51332 Poročilo: Edit Herczog (A6-0074/2009) - Akt za mala podjetja
-//EP//TEXT REPORT A6-2009-0074 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
