P6_TA(2006)0303
Poenostavitev postopka za računanje DDV in za pomoč pri preprečevanju utaje in izogibanja davkom *
A6-0209/2006
Zakonodajna resolucija Evropskega parlamenta o predlogu Direktive Sveta o spremembi Direktive 77/388/EGS v zvezi z nekaterimi ukrepi za poenostavitev postopka za računanje davka na dodano vrednost in za pomoč pri preprečevanju utaje in izogibanja davkom, ter o preklicu nekaterih odločb o dovoljenju odstopanj ( KOM(2005)0089 – C6-0100/2005 – 2005/0019(CNS) )
(Postopek posvetovanja)
Evropski parlament
, –
ob upoštevanju predloga Komisije Svetu ( KOM(2005)0089 ) Še ni objavljeno v Uradnem listu.
,
–
ob upoštevanju člena 93 Pogodbe ES, v skladu s katerim se je Svet posvetoval s Parlamentom ( C6-0100/2005 ),
–
ob upoštevanju člena 51 svojega Poslovnika,
–
ob upoštevanju poročila Odbora za ekonomske in monetarne zadeve in mnenja Odbora za proračunski nadzor ( A6-0209/2006 ),
1.
odobri predlog Komisije, kakor je bil spremenjen;
2.
poziva Komisijo, da ustrezno spremeni predlog v skladu s členom 250(2) Pogodbe ES;
3.
poziva Svet, da obvesti Parlament, ali namerava odstopiti od besedila, ki ga je odobril Parlament;
4.
poziva Svet, da se ponovno posvetuje s Parlamentom, če namerava predlog Komisije bistveno spremeniti;
5.
naroči svojemu predsedniku, naj stališče Parlamenta predloži Svetu in Komisiji.
Besedilo, ki ga predlaga Komisija Spremembe Parlamenta Sprememba 1 UVODNA IZJAVA 1 A (novo)
(1a) Da se Skupnosti zaščiti pred finančno škodo na področju davka na dodano vrednost, zlasti škodo, ki nastane zaradi goljufivih ali drugih nezakonitih čezmejnih dejavnosti, k čemur so se države članice zavezale na podlagi člena 280 Pogodbe,bi morale države članice tesno sodelovati z Evropskim uradom za boj proti goljufijam (OLAF).
Sprememba 2 UVODNA IZJAVA 9 A (novo)
(9a) Ta direktiva ne bi smela posegati v davčna pristojnost držav članic za odmero davkov.
Sprememba 3 UVODNA IZJAVA 9 B (novo)
(9b) Racionalizacija odstopanj bi morala biti ob učinkovitem preprečevanju davčnih utaj in izogibanja davkom le manjši del obširnega programa reforme ureditve o davku na dodano vrednost v Skupnosti in bi bilo zato treba uvesti dodatne reforme ureditve davka na dodatno vrednost, med drugim s ciljem preprečevanja davčnih goljufij, za posodobitev in poenostavitev, na primer finančnih storitev, e-storitev, dvojnega obdavčevanja in javnih storitev.
Sprememba 4 UVODNA IZJAVA 9 C (novo)
(9c) Merila, ki jih je treba upoštevati v primeru kakršnih koli sprememb sistema pobiranja davka na dodano vrednost, so učinkovitost pobiranja davkov, enakost davčne obravnave in izvedljivost v poslovanju podjetij.
Sprememba 5 ČLEN 1, TOČKA 1 Člen 4, odstavek 4 (Direktiva 77/388/EGS)
(1)
Členu 4(4) se doda naslednji pododstavek:
črtano
"Ko država članica uporabi možnost, zagotovljeno v drugem pododstavku, mora zagotoviti, da uporaba te možnosti ne ustvari neupravičene koristi ali neupravičene škode za davčne zavezance."
Sprememba 6 ČLEN 1, TOČKA 2 Člen 5, odstavek 8, drugi stavek (Direktiva 77/388/EGS)
(2)
Drugi stavek v členu 5(8) se zamenja z naslednjim:
črtano
"Ko je to ustrezno in če prejemnik ni dolžan plačevati polnega davka, lahko države članice sprejmejo potrebne ukrepe za preprečevanje izkrivljanja konkurence. Države članice zagotovijo, da se ne dodeli nobena neupravičena korist ali škoda."
Sprememba 7 ČLEN 1, TOČKA 7 A (novo) Člen 21, odstavek 2, točka (c a) (novo) (Direktiva 77/388/EGS)
(7a) V členu 21(2), v različici iz člena 28g, se doda točka (ca):
"(ca) Razmejitev teh storitev, za katere prejemnik, ki je davčni zavezanec, dolguje davek, od drugih storitev, za katere dobavitelj storitev kot doslej dolguje davke, mora biti za podjetja jasna in nesporno razpoznavna ter obvladljiva."
Sprememba 8 ČLEN 1, TOČKA 7 B (novo) Člen 30 a (novo) (Direktiva 77/388/EGS)
(7b) Vstavi se naslednji člen:
"Člen 30a
Da bi preprečili čezmejne davčne goljufije, ki škoduje finančnim interesom Skupnosti, še zlasti davčne goljufije v obliki davčnega vrtiljaka, države članice pozivajo svoje pristojne organe, da v primeru suma goljufije na tem področju tesno sodelujejo z OLAF-om. Komisija v skladu s členom 280(5) Pogodbe Evropskemu parlamentu v okviru letnega poročila poroča o napredku na tem področju."
Sprememba 9 ČLEN 1, TOČKA 7 C (novo) Člen 34 a (novo) (Direktiva 77/388/EGS)
(7c) Vstavi se naslednji člen:
"Člen 34a
Za opredelitev najboljše dolgoročne ureditve pobiranja davka na dodano vrednost v Evropski uniji Komisija pripravi obširen primerjalen povzetek, v okviru katerega oceni nacionalna stališča o tem področju in nazorno navede različne posledice, povezane s prehodom na model obrnjene davčne obveznosti, ter prednosti in slabosti za države članice in podjetja, dejavna v Skupnosti."
