Podelitev Energy Globe Award 2007 v Evropskem parlamentu
Energija
2007-04-04 - 13:48
Plenarna dvorana Evropskega parlamenta v Bruslju bo v sredo, 11. aprila gostila številna znana imena iz sveta zabave in politike, ki se bodo udeležili slovesnosti ob podelitvi Energy Globe Award 2007.
Svečano podelitev nagrad bosta ob 20.15 odprla predsednik parlamenta Hans-Gert Pöttering in nekdanji evropski komisar Franz Fischler . Nagrade bodo poleg predsednika Pötteringa podelili še po en predstavnik vsake od petih celin: ameriški igralec Martin Sheen, Waris Dirie, somalijska pisateljica, manekenka in ambasadorka dobre volje OZN, Maneka Gandhi, indijska poslanka in nekdanja ministrica za okolje ter Robin Gibb, glasbenik, član skupine Bee Gees. Prireditev bo povezovala nemška igralka in televizijska voditeljica Desiree Nosbusch .
Energy Globe Award je mednarodna nagrada za dosežke na področju obnovljivih virov in učinkovite rabe energije, namenjena projektom, ki zmanjšujejo obremenjenost okolja in tako prispevajo k varovanju štirih življenjskih elementov in našega planeta.
Na razpisu je sodelovalo več kot 700 projektov iz 95 držav, žirija pa za vsako od petih kategorij izbere tri nominacije . Nagrade se podeljujejo projektom v kategorijah:
- ogenj (proizvodnja energije, izraba obnovljivih virov, energetska učinkovitost),
- voda (zagotavljanje pitne vode, varovanje vodnih virov, čiščenje odpadnih voda),
- zemlja (elektrarne, gradbeni materiali, trajnostno kmetijstvo),
- zrak (zmanjšanje emisije toplogrednih plinov, učinkovito zgorevanje),
- mladost (programi, projekti in dejavnosti za mlade, ki prispevajo k izboljšanju okoljske ozaveščenosti).
Letošnji projekti so zelo različni in polni zanimivih rešitev - od vgradnje najsodobnejših tehnologij za izrabo obnovljivih virov energije ob prenovi spomeniško zaščitene, 120 let stare hiše v Bruslju (kategorija zemlja) do avtobusov na vodik z Islandije (kategorija ogenj) in do ameriškega sistema filtrov iz reciklirane plastike, ki čistijo vodo s pomočjo bakterij in mikroorganizmov (kategorija voda).
Med 15 projekti so nominirani trije iz Evrope: hiša v Bruslju , projekt SOLANOVA v madžarskem mestu Dunaújváros, kjer se je poraba energije v stanovanjskem bloku zmanjšala za 80 odstotkov, ter mesto Berlin , ki je združilo upravljanje javnih zgradb in tako povečalo njihovo energetsko učinkovitost.
Po razglasitvi zmagovalcev v posameznih kategorijah bodo gostje v dvorani z elektronskim glasovanjem med njimi izbrali dobitnika nagrade Energy Global Award.
Tiskovna konferenca
V sredo, 11. aprila, ob 10:30 bo v prostorih Evropskega parlamenta tiskovna konferenca, kjer bodo prireditev Energy Globe Award predstavili predsednik parlamenta Hans-Gert Pöttering, predsednica odbora EP za industrijo, raziskave in energetiko Angelika Niebler, Wolfgang Neumann , generalni direktor Energy Globe, in Maneka Gandhi , indijska poslanka in predsednica žirije Energy Globe.
Okrogla miza
Na dan prireditve in v četrtek, 12. aprila, pa bo v organizaciji odbora EP za industrijo, raziskave in energetiko potekala okrogla mizo z naslovom Priložnosti in obeti za novo energetsko prihodnost . Na njej bodo sodelovali:
Alejo Vidal Quadras, podpredsednik Evropskega parlamenta;
Gérard Onesta, podpredsednik Evropskega parlamenta;
Kandeh Yumkella, generalni direktor Organizacije ZN za industrijski razvoj ( UNIDO);
Matthias Ruete , generalni direktor GD promet in energetika pri Evropski komisiji;
Franz Fischler , predsednik Eko-socialnega foruma, nekdanji evropski komisar za kmetijstvo in ribištvo;
Jeremy Rifkin , predsednik Fundacije o ekonomskih trendih in avtor uspešnice Vodikova ekonomija (The Hydrogen Economy);
Dimitri Zenghelis, so-avtor Sternovega poročila Ekonomika podnebnih sprememb;
Arthouros Zervos , predsednik EREC (Evropski svet za obnovljivo energijo);
Peter Rae , podpredsednik Svetovnega združenja za vetrno energijo.
Okrogla miza se bo začela v sredo ob 15. uri v sejni sobi PHS 3C 50 in nadaljevala v četrtek od 9:30 do 10:30.
Televizijski prenosi
Neposredni prenos prireditve ter tiskovne konference, brez omejitve pravic za uporabo materiala, bo na voljo na satelitskem servisu EbS ter prek spletne strani Evropskega parlamenta EP Live . Posnetek bo predvajan na programu 3 Sat v nedeljo, 15. aprila.
Kontaktne osebe
Dodatne informacije in organizacija intervjujev:
- Cezary Lewanowicz; +32 2 28 44659 ; cezary.lewanowicz@europarl.europa.eu
Akreditacije za avdiovizualne medije :
- Kirsten Tingsted-Andersen; + 32 2 28 44817; kirsten.tingsted@europarl.europa.eu
Tiskani mediji in agencije :
- vstop pri vhodu za novinarje (stavba PHS, Rue Wiertz) z novinarsko izkaznico in osebnim dokumentom, dodatne informacije na: +32 2 28 42 023; presse-conf@europarl.europa.eu
Informacije o programu Europe by Satellite : hotlinenewdesk@europarl.europa.eu
20070329IPR04838 Energy Globe Award - program prireditve Energy Globe Award - nominirani projekti
SL
1
A
mailto:cezary.lewanowicz@europarl.europa.eu
SL
2
A
mailto:kirsten.tingsted@europarl.europa.eu
SL
3
A
mailto:presse-conf@europarl.europa.eu
SL
4
A
mailto:hotlinenewdesk@europarl.europa.eu
SL
5
LINK
http://www.energyglobe.info/geg/frontend/view.php
SL
6
LINK
http://www.energyglobe.info/geg/frontend_en/view.php?MENUEID=135&TEMPID=&USERNAME=
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
