VPRAŠANJE ZA USTNI ODGOVOR Z RAZPRAVO O-0072/06
v skladu s členom 108 Poslovnika
predložitev:
Marco Rizzo
in
Roberto Musacchio
, v imenu skupine GUE/NGL ,
Pier Panzeri
,
Patrizia Toia
,
Sepp Kusstatscher
in
Gianluca Susta
za Komisijo
Zadeva: Obrat Eaton v Rivarolu Canavese, Turin
13. aprila je družba Eaton srl iz kraja Rivarolo Canavese (Turin) uvedla postopek uvrstitve na seznam mobilnosti za vse delavce (približno 200) proizvodnega obrata v Rivarolu Canaveseju. Kljub začetku pogovorov s sindikalnimi organizacijami in lokalnimi institucijami za razrešitev težav obstaja nevarnost, da bo postopek zaključen 12. julija brez konkretnih rezultatov.
Februarja 2005 so družba Eaton, sindikalne organizacije in regionalni urad za delo podpisali sporazum, ki ni predvideval zaprtja proizvodne enote, ampak je določal nove naloge in ponovni tehnološki in proizvodni zagon obrata ter ohranitev delovnih mest.
Ob upoštevanju naslednjega:
postopek uvrstitve na seznam mobilnosti zbuja resno skrb za prihodnost proizvodne dejavnosti obrata in za več kot 2000 zaposlenih v drugih proizvodnih enotah te družbe, ki so razmeščeni po drugih državah Evropske unije;
ukrep mobilnosti je v nasprotju z obvezami, ki so bile sprejete s sporazumom februarja 2005;
ukrep skoraj gotovo temelji na zahtevah po delokalizaciji, ki bi zagotovila večje marže, in se ne ozira na potrebe tega območja in pravice do dela 200 delavcev ter na prihodnost 200 družin.
Kako namerava Komisija ukrepati v tem težkem primeru prestrukturiranja, ki se ne tiče le Italije, ampak številnih držav Unije?
Ali ni Komisija mnenja, da se z nespoštovanjem sporazumov med podjetji in sindikati kršijo pravila Skupnosti, ki so jih druge države članice že sprejele?
Ali namerava Komisija pozvati države članice, naj si prizadevajo zagotoviti spoštovanje sporazumov med sindikati in podjetji?
