Kinga Göncz o mikrokreditih za zaposlovanje
Ekonomska in monetarna unija
2009-12-14 - 20:03
Kinga Göncz Parlament bo v ponedeljek razpravljal o načrtu za oblikovanje mikrofinančnega instrumenta, s katerim naj bi ljudem, ki jim grozi nezaposlenost, pomagali ustanoviti mikro podjetja. Namenjen je ljudem ki želijo odpreti ali razvijati že obstoječa mikropodjetja, vendar težko pridobijo običajna posojila. Program naj bi trajal štiri leta in se začel izvajati 1. januarja 2010. O novem mikrofinančnem instrumentu smo se pogovarjali s poročevalko Kingo Göncz.
Kaj je mikrofinančni instrument in zakaj je tako pomemben prav zdaj?
"Slišali smo, da je ekonomska kriza mimo, vendar pa mnogi politiki in strokovnjaki trdijo, da socialne posledice krize še zdaleč niso odpravljene, brezposelnost pa še naprej raste po vsej Evropi.
Mikrofinančni instrument je novi instrument, ki podpira občutljive skupine prebivalstva, ki jih je kriza posebno močno prizadela. Ti ljudje tvegajo, da bodo izgubili svoje delo, brezposelni pa se bodo verjetno soočali s težavami pri iskanju dela. Poleg tega težko pridobijo običajna posojila, saj so za banke preveč tvegani in predragi.
Edini način, da se jim pomaga, je finančna pomoč pri vzpostavitvi njihovega lastnega posla. Upam, da bodo začetna sredstva znašala pol milijarde evrov iz javnih in zasebnih virov."
Kakšna je pri tem stališče Evropskega parlamenta?
"Komisija je v prvotnem zakonodajnem osnutku predlagala, da se sredstva za mikrofinanciranje v višini 100 milijonov evrov preusmerijo iz programa Progress za zaposlovanje in socialno solidarnost. Odbor za zaposlovanje zahteva, da se vzpostavi ločena proračunska postavka.
Prepričana sem, da bi preusmeritev vsega denarja iz Progressa dala napačen signal, kajti gre za najbolj občutljivo skupino prebivalstva. Še bolj pa sem prepričana, da je 100 milijonov evrov za štiri leta minimalna vsota, če želimo biti učinkoviti in privabiti financiranje tudi iz drugih virov."
Kaj pričakujete od ponedeljkove razprave?
"Upam, da bo Parlament sprejel moje poročilo o mikrofinančnem instrumentu in zagotovil potrebna načrtovana finančna sredstva za prvo leto. Program bi se tako lahko začel izvajati že v začetku leta 2010."
20091211STO66319 So lahko mikrokrediti odgovor na ekonomsko krizo? Kinga Göncz Poročilo o mikrofinančnem instrumentu za zaposlovanje in socialno vključenost
SL
1
PHOTO
20091210PHT66285.jpg
SL
3
LINK
/members/expert/groupAndCountry/view.do?language=SL&group=2953&partNumber=1&country=HU&id=96832
-//EP//TEXT IM-PRESS 20091009STO62240 0 NOT XML V0//SL
-//EP//TEXT REPORT A7-2009-0050 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
