KONČNO
A6-0194/2006
22.5.2006
***I
POROČILO
o predlogu Uredbe Evropskega parlamenta in Sveta o skupnih pravilih na področju varnosti civilnega letalstva
(KOM(2005)0429 – C6‑0290/2005 – 2005/0191(COD))
Odbor za promet in turizem
Poročevalec:
Paolo Costa
PE 369.902v02-00
Oznake postopkov
* Postopek posvetovanja večina oddanih glasov
**I Postopek sodelovanja (prva obravnava) večina oddanih glasov
**II Postopek sodelovanja (druga obravnava) večina oddanih glasov za odobritev skupnega stališča absolutna večina poslancev Parlamenta za zavrnitev ali spremembo skupnega stališča
*** Postopek privolitve absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava) večina oddanih glasov
***II Postopek soodločanja (druga obravnava) večina oddanih glasov za odobritev skupnega stališča absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava) večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.....................................................................................................................35
MNENJE Odbora za državljanske svoboščine, pravosodje in notranje zadeve 38
POSTOPEK..............................................................................................................................52
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Uredbe Evropskega parlamenta in Sveta o skupnih pravilih na področju varnosti civilnega letalstva
( KOM(2005)0429 – C6‑0290/2005 – 2005/0191(COD) )
(Postopek soodločanja: prva obravnava)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2005)0429 )
UL C .../Še neobjavljeno v UL. ,
– ob upoštevanju člena 251(2) in člena 80(2) Pogodbe ES, v skladu s katerima je Komisija predložila predlog Parlamentu ( C6-0290/2005 ),
– ob upoštevanju člena 51 Poslovnika,
– ob upoštevanju poročila Odbora za promet in turizem ter mnenja Odbora za državljanske svoboščine, pravosodje in notranje zadeve (A6 0194/2006),
1. odobri predlog Komisije, kakor je bil spremenjen;
2. poziva Komisijo, da zadevo ponovno predloži Parlamentu, če namerava predlog bistveno spremeniti ali ga nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji.
Besedilo, ki ga predlaga Komisija
Predlogi sprememb Parlamenta
Predlog spremembe
1
Uvodna izjava 1
(1) Zaradi zaščite oseb in blaga v Evropski uniji je treba preprečiti dejanja nezakonitega vmešavanja v civilno letalstvo z določitvijo skupnih pravil za zavarovanje civilnega letalstva. Ta cilj je treba doseči z vzpostavitvijo skupnih pravil in skupnih standardov na področju varnosti letalstva ter mehanizmov spremljanja skladnosti.
(1) Zaradi zaščite oseb in blaga v Evropski uniji je treba preprečiti dejanja nezakonitega vmešavanja v civilno letalstvo , ki ogrožajo njegovo varnost, in to z določitvijo skupnih pravil za zavarovanje civilnega letalstva. Ta cilj je treba doseči z vzpostavitvijo skupnih pravil in skupnih standardov na področju varnosti letalstva ter mehanizmov spremljanja skladnosti.
Obrazložitev
V pojasnilo. Namen predlagane uredbe je zaščititi letalstvo pred terorističnimi dejanji, ne pred drugimi dejanji nezakonitega vmešavanja, npr. tatvinami ali tihotapljenjem.
Predlog spremembe
2
Uvodna izjava 7
(7) Brez poseganja v Konvencijo o kaznivih dejanjih in nekaterih drugih dejanjih, storjenih na letalih (Tokio, 1963), Konvencijo o zatiranju nezakonite ugrabitve zrakoplovov (Haag, 1970) in Konvencijo o zatiranju nezakonitih dejanj zoper varnost civilnega letalstva (Montreal, 1971) naj bi novi akt zajemal varnostne ukrepe, ki veljajo v zrakoplovih ali med letom zrakoplovov Skupnosti.
(7) Brez poseganja v Konvencijo o kaznivih dejanjih in nekaterih drugih dejanjih, storjenih na letalih (Tokio, 1963), Konvencijo o zatiranju nezakonite ugrabitve zrakoplovov (Haag, 1970) in Konvencijo o zatiranju nezakonitih dejanj zoper varnost civilnega letalstva (Montreal, 1971) naj bi novi akt zajemal tudi varnostne ukrepe, ki veljajo v zrakoplovih ali med letom zrakoplovov Skupnosti.
Obrazložitev
Ta uredba se seveda nanaša na varnostne ukrepe v zrakoplovih, vendar ne le nanje (varnost objektov na letališčih in pripadajočih stavbah, nadzor nad dostopom do njih itd.). Sprememba služi kot pojasnilo.
Predlog spremembe
3
Uvodna izjava 9
(9) Državam članicam mora biti dovoljeno, da na podlagi ocene tveganja uporabijo ukrepe, ki so strožji od ukrepov, ki bodo določeni. Vendar pa mora biti Komisiji omogočeno preučiti te strožje ukrepe in odločiti ali jih država članica lahko še naprej uporablja .
(9) Državam članicam mora biti dovoljeno, da na podlagi ocene tveganja uporabijo ukrepe, ki so strožji od ukrepov, ki bodo določeni. Vendar pa je treba razlikovati med skupnimi osnovnimi standardi in strožjimi ukrepi, podobno razlikovanje pa je treba vzpostaviti tudi pri njihovem financiranju.
Predlog spremembe
4
Uvodna izjava 9 a (novo)
(9a) Razlikovati je treba med poštnimi pošiljkami in tradicionalnim tovorom. Zato naj se pripravijo skupni varnostni ukrepi, prilagojeni značilnostim poštnih pošiljk.
Predlog spremembe
5
Uvodna izjava 13
(13) Zaradi spremljanja skladnosti z novim aktom in nacionalnim programom na področju varnosti civilnega letalstva naj vsaka država članica pripravi in zagotovi izvajanje nacionalnega programa, da preveri kakovost varnosti civilnega letalstva.
(13) Zaradi spremljanja skladnosti z novim aktom in nacionalnim programom na področju varnosti civilnega letalstva naj vsaka država članica pripravi in zagotovi izvajanje nacionalnega programa, da preveri stopnjo varnosti civilnega letalstva.
Obrazložitev
Novi izraz se zdi bolj primeren.
Predlog spremembe
6
Uvodna izjava 14 a (novo)
(14a) Glede na prihodnjo razširitev pristojnosti Evropske agencije za varnost v letalstvu, se v zvezi z njo postopno začnejo izvajati dejavnosti spremljanja skladnosti s skupnimi določbami o varnosti civilnega letalstva.
Obrazložitev
Poskrbeti je treba, da bo Evropska agencija za varnost v letalstvu dejansko lahko opravljala nalogo zagotavljanja varnostnih standardov po vsej Uniji.
Predlog spremembe
7
Uvodna izjava 17a (novo)
(17a) Treba si je prizadevati za uresničitev cilja „enkratnega varnostnega pregleda“ za vse lete v Evropski uniji.
Obrazložitev
V pojasnilo.
Predlog spremembe
8
Uvodna izjava 19a (novo)
(19a) S skupno deklaracijo ministrov za zunanje zadeve Kraljevine Španije in Združenega kraljestva je bil 2. decembra 1987 v Londonu sklenjen dogovor o večjem sodelovanju obeh držav pri uporabi gibraltarskega letališča. Ta dogovor se še ne izvaja.
Obrazložitev
V pojasnilo.
Predlog spremembe
9
Uvodna izjava 19 b (novo)
(19a) Treba je razmisliti o ustanovitvi solidarnostnega mehanizma za pomoč po hujših terorističnih dejanjih na področju prevoza.
Predlog spremembe
10
Člen 1, odstavek 1
1. Ta uredba določa skupna pravila za zavarovanje civilnega letalstva pred dejanji nezakonitega vmešavanja .
1. Ta uredba določa skupna pravila za zaščito civilnega letalstva pred dejanji nezakonitega vmešavanja , ki ogrožajo njegovo varnost.
Obrazložitev
V pojasnilo. Namen predlagane uredbe je zaščititi letalstvo pred terorističnimi dejanji, ne pred drugimi dejanji nezakonitega vmešavanja, npr. tatvinami ali tihotapljenjem.
Predlog spremembe
11
Člen 2, točka (a)
(a) vsa letališča, ki služijo civilnemu letalstvu in se nahajajo na ozemlju države članice;
a) vsa letališča ali deli letališč , ki služijo civilnemu letalstvu in so na ozemlju države članice;
Predlog spremembe
12
Člen 2, odstavek 1a (novo)
1a. Uporaba te uredbe za gibraltarsko letališče ne posega v ustrezni pravni položaj Kraljevine Španije in Združenega kraljestva v zvezi s sporom o suverenosti nad ozemljem, na katerem je letališče.
Obrazložitev
V pojasnilo.
Predlog spremembe
13
Člen 3, točka 2
(2) „varnost letalstva“ je kombinacija ukrepov, osebja in materialnih virov, namenjenih za zavarovanje civilnega letalstva pred dejanji nezakonitega vmešavanja;
(2) „varnost letalstva“ je kombinacija ukrepov, osebja in materialnih virov, namenjenih za zavarovanje civilnega letalstva pred dejanji nezakonitega vmešavanja , ki ogrožajo njegovo varnost ;
Obrazložitev
V pojasnilo. Namen predlagane uredbe je zaščititi letalstvo pred terorističnimi dejanji, ne pred drugimi dejanji nezakonitega vmešavanja, npr. tatvinami ali tihotapljenjem.
Predlog spremembe
14
Člen 3, točka 2 a (novo)
2a) „letališče“ je vsako kopensko [ali vodno] ozemlje, ki je posebno prilagojeno za pristajanje, vzletanje in manevriranje letala, vključno s pomožnimi objekti, ki jih lahko ti postopki vključujejo v zahtevah za letalski promet in storitve, ter z objekti, potrebnimi za pomoč komercialnim storitvam zračnega prevoza.
Obrazložitev
V pojasnilo.
Predlog spremembe
15
Člen 3, točka 4
4. „letalski prevoznik“ je podjetje za zračni prevoz z veljavno operativno licenco;
4. „letalski prevoznik“ je podjetje za zračni prevoz z veljavno operativno licenco ali enakovrednim dokumentom ;
Obrazložitev
V pojasnilo.
Predlog spremembe
16
Člen 3, točka 6
(6) „prepovedani predmeti“ so orožje, eksplozivi ali druge nevarne naprave, predmeti ali snovi, ki se lahko uporabijo za dejanje nezakonitega vmešavanja;
(6) „prepovedani predmeti“ so orožje, eksplozivi ali druge nevarne naprave, predmeti ali snovi, ki se lahko uporabijo za dejanje nezakonitega vmešavanja, ki ogroža varnost ;
Obrazložitev
V pojasnilo. Namen predlagane uredbe je zaščititi letalstvo pred terorističnimi dejanji, ne pred drugimi dejanji nezakonitega vmešavanja, npr. tatvinami ali tihotapljenjem.
Predlog spremembe
17
Člen 3, točka 9
9. „nadzor dostopa“ je uporaba sredstev, s katerimi se prepreči vstop nepooblaščenih oseb ali nepooblaščenih vozil, ali obojih;
9. „nadzor dostopa“ je uporaba sredstev, s katerimi se lahko prepreči vstop nepooblaščenih oseb ali nepooblaščenih vozil, ali obojih;
Obrazložitev
V pojasnilo.
Predlog spremembe
18
Člen 3, točka 13
(13) „razmejeno območje“ je območje, ki je ločeno s pomočjo nadzora dostopa bodisi od varnostnega območja omejenega gibanja ali, če je razmejeno območje samo varnostno območje omejenega gibanja, od drugih varnostnih območij omejenega gibanja na letališču;
(13) „razmejeno območje“ je območje, ki ni dostopno širši javnosti in je ločeno od varnostnega območja omejenega gibanja ali, če je razmejeno območje samo varnostno območje omejenega gibanja, od drugih varnostnih območij omejenega gibanja na letališču;
Predlog spremembe
19
Člen 3, točka 14
(14) „preverjanje preteklosti“ je preverjanje identitete osebe, vključno z morebitno kriminalno preteklostjo, ki je del ocene, ali je oseba primerna, da se ji dovoli dostop do varnostnega območja omejenega gibanja brez spremstva;
14) „preverjanje preteklosti“ je preverjanje identitete osebe, vključno z morebitno kriminalno preteklostjo in podatki obveščevalnih služb ;
Obrazložitev
Prav je, da se v preverjanje preteklosti vključijo tudi podatki obveščevalnih služb, s katerimi v zvezi s terorističnimi dejavnostmi razpolagajo države članice. Načeloma bi naj vsem pilotom preverjali preteklost in tako onemogočili vrzeli glede varnosti.
Predlog spremembe
20
Člen 3, točka 15
(15) „ transfer potnikov, prtljage ali tovora“ so potniki, prtljaga ali tovor, ki odhajajo na zrakoplovu, ki ni isti kot tisti, na katerem so prispeli;
(15) „ transferni potniki, prtljaga, tovor ali poštne pošiljke “ so potniki, prtljaga, tovor ali poštne pošiljke , ki odhajajo na zrakoplovu, ki ni isti kot tisti, na katerem so prispeli, ali na istem zrakoplovu, vendar z različno številko leta ;
Obrazložitev
Transferni potniki lahko odpotujejo na istem zrakoplovu.
Predlog spremembe
21
Člen 3, točka 16
(16) „ tranzit potnikov, prtljage ali tovora “ so potniki, prtljaga ali tovor, ki odhajajo na istem zrakoplovu, na katerem so prispeli;
(16) „ tranzitni potniki, prtljaga , tovor ali poštne pošiljke “ so potniki, prtljaga , tovor ali poštne pošiljke , ki odhajajo na istem zrakoplovu, na katerem so prispeli in ki ohranja isto številko leta ;
Obrazložitev
Učinkovita in pravočasna distribucija pošte je pomembna pravica vseh državljanov EU. Ta predlog spremembe zagotavlja, da javnost zaradi posledic uredbe ne bo deležna slabših poštnih storitev.
Predlog spremembe
22
Člen 3, točka 17
(17) „potnik, ki bi utegnil povzročati težave“ je potnik, ki je bodisi deportiranec, oseba, ki se šteje, da nima vstopa iz razlogov priseljevanja, ali oseba, ki je zakonsko pridržana;
(17) „potnik, ki bi utegnil povzročati težave“ je potnik, ki se vede izrazito nenormalno in ki s svojim vedenjem lahko ogrozi varnost poleta, ali potnik, ki je deportiranec, oseba, ki se šteje, da nima vstopa v državo izvora iz razlogov priseljevanja, ali oseba, ki je zakonsko pridržana;
Predlog spremembe
23
Člen 3, točka 22 a (novo)
(22a) „poštne pošiljke“ so pisma, paketi in ostale oblike pošiljk, dostavljene podjetjem za izvajanje poštnih storitev, ki morajo z njimi ravnati v skladu z določbami Svetovne poštne zveze (UPU);
Obrazložitev
Učinkovita in pravočasna distribucija pošte je pomembna pravica vseh državljanov EU. Ta predlog spremembe zagotavlja, da javnost zaradi posledic uredbe ne bo deležna slabših poštnih storitev.
Predlog spremembe
24
Člen 3, točka 23
(23) „tovor“ je vsaka lastnina, namenjena za prevoz na zrakoplovu, razen prtljage, pošte letalskega prevoznika in materiala letalskega prevoznika ter stvari za oskrbo med letom;
(23) „tovor“ je vsaka lastnina, namenjena za prevoz na zrakoplovu, razen prtljage, poštnih pošiljk, pošte letalskega prevoznika in materiala letalskega prevoznika ter stvari za oskrbo med letom;
Obrazložitev
Učinkovita in pravočasna distribucija pošte je pomembna pravica vseh državljanov EU. Ta predlog spremembe zagotavlja, da javnost zaradi posledic uredbe ne bo deležna slabših poštnih storitev.
Predlog spremembe
25
Člen 3, točka 23 a (novo)
(23a) „poštne pošiljke“ so pošiljke in drugi predmeti, oddani poštnim službam v dostavo v skladu z določili Svetovne poštne zveze (UPU);
Obrazložitev
S pošto je povezano drugačno tveganje kot z drugim tovorom, zato bi naj zanj veljala druga varnostna pravila iz prilog k uredbi. Prav je torej, da jo opredelimo z ločeno definicijo.
Predlog spremembe
26
Člen 3, točka 24
(24) „registrirani agent“ je letalski prevoznik, agent, odpravnik tovora ali drug subjekt, ki opravlja varnostne ukrepe glede tovora v skladu s to uredbo;
(24) „registrirani agent“ je letalski prevoznik, agent, odpravnik tovora ali drug subjekt, ki zagotavlja varnostne ukrepe glede tovora ali poštnih pošiljk v skladu s to uredbo;
Obrazložitev
V pojasnilo.
Predlog spremembe
27
Člen 3, točka 25
25. „znani pošiljatelj“ je pošiljatelj, ki je oddal tovor in katerega postopki izpolnjujejo skupna varnostna pravila in standarde v zadostni meri, da omogočajo prevoz tega tovora na katerem koli zrakoplovu brez nadaljnjega pregleda ;
(25) „znani pošiljatelj“ je pošiljatelj, ki je oddal tovor ali poštne pošiljke in katerega postopki izpolnjujejo skupna varnostna pravila in standarde v zadostni meri, da omogočajo prevoz tega tovora ali poštnih pošiljk na katerem koli zrakoplovu;
Obrazložitev
V pojasnilo.
Predlog spremembe
28
Člen 3, točka 26
26. „stalni pošiljatelj z odprtim računom“ je pošiljatelj, ki je oddal tovor in katerega postopki izpolnjujejo skupna varnostna pravila in standarde v zadostni meri, da omogočajo prevoz tega tovora na tovornem zrakoplovu brez nadaljnjega pregleda ;
(26) „pošiljatelj za račun“ je pošiljatelj, ki je oddal tovor ali poštno pošiljko in katerega postopki izpolnjujejo skupna varnostna pravila in standarde v zadostni meri, da omogočajo prevoz tega tovora na tovornem zrakoplovu ali zrakoplovu, ki je namenjen izključno prevozu poštnih pošiljk ;
Obrazložitev
V pojasnilo.
Predlog spremembe
29
Člen 3, točka 27
(27) „preverjanje zrakoplova“ je pregled tistih delov notranjosti zrakoplova, do katerih so potniki morebiti imeli dostop, skupaj s pregledom prtljažnih prostorov zrakoplova z namenom odkriti prepovedane predmete in nezakonita vmešavanja v zrakoplov ;
(27) „preverjanje varnosti zrakoplova“ je pregled tistih delov notranjosti zrakoplova, do katerih so potniki morebiti imeli dostop, skupaj s pregledom prtljažnih prostorov zrakoplova z namenom odkriti prepovedane predmete in nezakonita vmešavanja , ki ogrožajo varnost zrakoplova ;
Obrazložitev
V pojasnilo.
Predlog spremembe
30
Člen 3, točka 28
(28) „preiskava zrakoplova“ je pregled notranjosti in dostopne zunanjosti zrakoplova z namenom odkriti prepovedane predmete in nezakonita vmešavanja v zrakoplov ;
(28) „preiskava varnosti zrakoplova“ je pregled notranjosti in dostopne zunanjosti zrakoplova z namenom odkriti prepovedane predmete in nezakonita vmešavanja , ki ogrožajo varnost zrakoplova ;
Obrazložitev
V pojasnilo.
Predlog spremembe
31
Člen 3, točka 29
(29) „uradna oseba za varnost med letom“ je oseba, ki jo zaposli država članica, da potuje na zrakoplovu letalskega prevoznika, ki mu je izdala licenco z namenom zaščite tega zrakoplova in oseb, ki so na njem, pred dejanji nezakonitega vmešavanja.
(29) „uradna oseba za varnost med letom“ je oseba, ki jo zaposli država članica, da potuje na zrakoplovu letalskega prevoznika, ki mu je izdala licenco z namenom zaščite tega zrakoplova in oseb, ki so na njem, pred dejanji nezakonitega vmešavanja , ki ogrožajo varnost leta .
Obrazložitev
V pojasnilo. Namen predlagane uredbe je zaščititi letalstvo pred terorističnimi dejanji, ne pred drugimi dejanji nezakonitega vmešavanja, npr. tatvinami ali tihotapljenjem.
Predlog spremembe
32
Člen 3, točka 29 a (novo)
29a. „Stalna naključna preverjanja“ so preverjanja, ki potekajo ves čas dejavnosti, vendar na podlagi naključno izbranih vzorcev.
Obrazložitev
Opredelitev stalnih naključnih preverjanj je nujna.
Predlog spremembe, ki ga vlaga Christine De Veyrac
Predlog spremembe
33
Člen 4, odstavek 1
1. Skupni standardi za zavarovanje civilnega letalstva pred dejanji nezakonitega vmešavanja so določeni v prilogi.
1. Skupni osnovni standardi za zavarovanje civilnega letalstva pred dejanji nezakonitega vmešavanja , ki ogrožajo njegovo varnost, so določeni v prilogi.
Or. fr
Obrazložitev
V tem odstavku in preostanku besedila je pomembno obrazložiti, da standardi iz priloge predstavljajo podlago, na kateri države članice lahko oblikujejo bolj daljnosežne varnostne ukrepe, odvisno od tveganja, lastnega posamezni državi.
Predlog spremembe
34
Člen 4, odstavek 2, pododstavek 1
2. Podrobni ukrepi in postopki za izvajanje skupnih standardov, navedenih v odstavku 1 so določeni v skladu s postopkom, navedenim v členu 16(2).
2. Podrobni ukrepi in postopki za izvajanje skupnih osnovnih standardov, navedenih v odstavku 1, so določeni v skladu s postopkom, navedenim v členu 16(2).
Obrazložitev
V tem odstavku in preostanku besedila je pomembno obrazložiti, da standardi iz priloge predstavljajo podlago, na kateri države članice lahko oblikujejo bolj daljnosežne varnostne ukrepe, odvisno od tveganja, lastnega posamezni državi.
Predlog spremembe
35
Artricle 4, odstavek 1 a (novo)
1a. Države članice in uporabniki si delijo stroške izvajanja skupnih standardov za preprečevanje nezakonitega vmešavanja. Da bi se izognili izkrivljanju konkurence med državami članicami in med letališči, letalskimi prevozniki in drugimi zadevnimi subjekti v Skupnosti ter med državami članicami in tretjimi državami, Komisija čim prej poda predlog za uvedbo enotne ureditve za financiranje teh varnostnih ukrepov.
Predlog spremembe
36
Člen 4, odstavek 2, pododstavek 2, točka (h a) (novo)
(ha) preverjanje preteklosti
Obrazložitev
Dopolnitev seznama.
Predlog spremembe
37
Člen 4, odstavek 2, pododstavek 3
Z odstopanjem od skupnih standardov, navedenih v odstavku 1, lahko ukrepi in postopki obravnavajo tudi preglede, nadzor dostopa, ali druge varnostne ukrepe , ki zagotavljajo zadostno raven zaščite na letališčih, ali njihovih razmejenih območjih. Taki alternativni ukrepi so utemeljeni z razlogi kot je velikost zrakoplova, narava letalskega prevoza in/ali pogostost prevozov na zadevnih letališčih.
Komisija v skladu s postopkom iz člena 16(2) določi merila, ki državam članicam dovoljujejo, da odstopajo od skupnih standardov, navedenih v odstavku 1, in da na podlagi lokalne ocene tveganja sprejmejo varnostne ukrepe, ki zagotavljajo zadostno raven zaščite na letališčih ali njihovih razmejenih območjih. Taki alternativni ukrepi so utemeljeni z razlogi kot je velikost zrakoplova, narava letalskega prevoza in/ali pogostost prevozov na zadevnih letališčih.
Obrazložitev
Nekatera letališča lahko sprejmejo druge varnostne ukrepe zaradi praktičnih, geografskih ali drugih ovir, vendar mora biti ta postopek jasno opredeljen.
Predlog spremembe
38
Člen 4, odstavek 3 a (novo)
3a. Podrobni ukrepi in postopki izvedbe skupnih standardov, navedeni v odstavku 2, se opredelijo na podlagi presoje tveganja in učinkov. Presoja vključuje oceno stroškov.
Obrazložitev
Presojo učinkov je treba izvesti med snovanjem predlaganih ukrepov za varstvo letalstva in pred njihovo uvedbo, da bi na ta način ocenili njihovo učinkovitost glede reševanja varnostnih tveganj in groženj. Tak pristop je bistven za doseganje izražene politike Evropske komisije za „boljše zakonske predpise“.
Končni cilj mora biti zagotovitev, da je poraba virov za varnost usmerjena na pomembna tveganja v sistemu letalskega prevoza. S tega vidika je ključno, da se v celoti oceni naravo tveganja ali grožnje, vlogo in učinkovitost obstoječih varnostnih ukrepov in, če se odkrije potreba po novih predpisih, vpliv predlaganih ukrepov z vidika nudenja ustreznega in sorazmernega odziva ali delovanja v odnosu do prepoznanega tveganja ali grožnje.
Predlog spremembe 3
9
Člen 4 a (novo)
Člen 4a
Preglednost zaračunavanja
Če so v ceno letalske vozovnice vključeni letališki stroški ali varnostni stroški, nastali med letom, se jih na vozovnici navede ločeno ali se jih potniku prikaže drugače.
Predlog spremembe
40
Člen 4, odstavek 4 b (novo), odstavek 1
Ukrepanje ob kršitvah varnosti
Kadar imajo države članice razlog za domnevo, da je bila raven varnosti ogrožena s kršitvijo varnosti, zagotovijo takojšnje in ustrezne ukrepe za popravo te kršitve in zagotovitev trajne varnosti civilnega letalstva.
Obrazložitev
Kadar je kršena varnost se zahteva takojšnji ukrep.
Predlog spremembe
41
Člen 4 b (novo), odstavek 2
Države članice se pred uporabo teh ukrepov posvetujejo z Regulativnim odborom.
Obrazložitev
Zelo pomembno je, da obstaja učinkovito obveščanje za zagotovitev uspeha vseh dodatnih ukrepov v eni državi članici.
Predlog spremembe
42
Člen 5, odstavek 1, pododstavek 2
Države članice o takih ukrepih obvestijo Komisijo.
Preden jih uvedejo, d ržave članice o takih ukrepih obvestijo Komisijo in odbor, naveden v členu 16.
Obrazložitev
Za države članice bi morali na področju varnosti civilnega letalstva veljati enakopravni pogoji. Če katera od držav članic torej sprejme strožje ukrepe, mora to sporočiti Komisiji in regulativnemu odboru, da bi jih lahko nadzorovala.
Predlog spremembe
43
Člen 5, odstavek 3 a (novo)
3a. Države članice poravnajo stroške uporabe strožjih ukrepov iz odstavka 1.
Obrazložitev
Prav je, da države članice poravnajo stroške dodatnih varnostnih ukrepov, ki jih lahko občasno zahtevajo in ki izvirajo iz okoliščin, na katere nadzor letališč ali letalskih prevoznikov ne more vplivati.
Predlog spremembe
44
Člen 5 a (novo)
Člen 5a
Namenskost taks in pristojbin za varnost
Ne glede na to, ali jih obračuna država članica ali letalski prevoznik oziroma subjekt, morajo biti takse in pristojbine za varnost pregledne. Zaračuna se jih izključno za kritje stroškov za varnost na letališču ali med letom in ne smejo presegati stroškov izvajanja skupnih osnovnih standardov iz člena 4.
Predlog spremembe
45
Člen 6, odstavek 2
2. Na zahtevo zadevne države članice ali na svojo lastno pobudo Komisija preuči uporabo odstavka 1 in se po posvetovanju z odborom, navedenim v členu 16(1), lahko odloči, ali zadevna država članica, upravljavec ali drug subjekt še naprej lahko uporablja te ukrepe.
2. Na zahtevo zadevne države članice ali na svojo lastno pobudo Komisija preuči uporabo vseh ukrepov iz odstavka 1 in lahko v skladu s postopkom, navedenim v členu 16(1), ter po posvetovanju s tretjo državo sestavi ustrezen odgovor tretji državi.
Obrazložitev
V pojasnilo.
Predlog spremembe
46
Člen 7
Kjer sta v eni državi članici dve telesi ali več ali dva subjekta ali več, ki so vključeni v letalsko varnost, ta država članica imenuje en organ (v nadaljevanju „ nacionalni organ“), ki je pristojen za usklajevanje in spremljanje izvajanja skupnih standardov, navedenih v členu 4.
Kjer sta v eni državi članici dve telesi ali več ali dva subjekta ali več, ki so vključeni v letalsko varnost, ta država članica imenuje en organ (v nadaljevanju „ pristojni organ“), ki je pristojen za usklajevanje in spremljanje izvajanja skupnih standardov, navedenih v členu 4.
Obrazložitev
V pojasnilo.
Predlog spremembe
47
Člen 9, odstavek 1, pododstavek 2
V navedenem programu so opredeljene pristojnosti za izvajanje skupnih standardov, navedenih v členu 4, in opisani ukrepi, ki so zahtevani od upravljavcev in drugih subjektov za ta namen.
V navedenem programu so opredeljene pristojnosti za izvajanje skupnih osnovnih standardov, navedenih v členu 4, in opisani ukrepi, ki so zahtevani od upravljavcev in drugih subjektov za ta namen.
Obrazložitev
V pojasnilo.
Predlog spremembe
48
Člen 9, odstavek 2
2. Nacionalni organ v pisni obliki da na razpolago ustrezne dele nacionalnega programa varnosti civilnega letalstva upravljavcem in subjektom, ki imajo legitimen interes.
2. Pristojni organ, samo po potrebi , v pisni obliki da na razpolago ustrezne dele nacionalnega programa varnosti civilnega letalstva upravljavcem in subjektom, ki imajo legitimen interes.
Obrazložitev
V pojasnilo.
Predlog spremembe 4
9
Člen 9a (novo)
Člen 9a
Nacionalni program za obvladovanje kakovosti
1. Vsaka država članica pripravi, uporablja in vzdržuje nacionalni program za obvladovanje kakovosti.
Navedeni program zaradi spremljanja skladnosti s to uredbo in z njenim nacionalnim programom varnosti civilnega letalstva omogoča državi članici preverjanje kakovosti varnosti civilnega letalstva.
2. Specifikacije za nacionalni program za obvladovanje kakovosti se sprejmejo po postopku iz člena 16(2).
Program omogoča takojšnje odkrivanje in odpravo nepravilnosti. Določa tudi, da vsa letališča, upravljavce in druge subjekte, odgovorne za uporabo varnostnih standardov, ki se nahajajo na ozemlju zadevne države članice, redno neposredno spremlja nacionalni organ, ali da so pod njegovim nadzorom.
Obrazložitev
(Prej člen 13) Nacionalni programi za obvladovanje kakovosti so bistveni za zagotovitev standardov, potrebnih na tem področju.
Predlog spremembe
50
Člen 11, odstavek 1
1. Vsak upravljavec letališča pripravi, uporablja in vzdržuje program varnosti letalskega prevoznika.
1. Vsaka država članica zagotovi, da letalski prevozniki, ki zagotavljajo storitve iz te države, izvajajo in vzdržujejo program varnosti letalskega prevoznika , ki ustreza izpolnjevanju zahtev nacionalnih programov civilnega letalstva.
Obrazložitev
Zelo pomembno je, da obstaja uskladitev in izmenjava informacij nacionalnih programov ter med nacionalnimi programi in programi letalskih prevoznikov.
Predlog spremembe
51
Člen 11, odstavek 2 a (novo)
2a. Kadar program varnosti letalskega prevoznika Skupnosti potrdi pristojni organ države članice, ki podeli uporabno dovoljenje, program priznajo druge države članice. Takšno potrjevanje in priznavanje ne velja za dele programa, povezane s strožjimi ukrepi, ki jih je treba uporabiti v državi članici, ki ni tista, ki podeljuje uporabno dovoljenje.
Obrazložitev
S to določbo se je mogoče izogniti potrjevanju v več državah članicah.
Predlog spremembe
52
Člen 12, uvodni del
Program varnosti subjekta , ki uporablja standarde letalske varnosti
Program varnosti registriranega agenta , ki uporablja standarde letalske varnosti
Predlog spremembe
53
Člen 12, odstavek 1, pododstavek 1
1. Vsak subjekt, ki uporablja standarde letalske varnosti pripravi, uporablja in vzdržuje program varnosti.
1. Vsak subjekt, od katerega nacionalni program civilnega letalstva zahteva, da uporablja standarde letalske varnosti, pripravi, uporablja in vzdržuje program varnosti.
Obrazložitev
V pojasnilo.
Predlog spremembe
54
Člen 12, odstavek 1, pododstavek 2
V programu so opisani načini in postopki, ki jih mora navedeni subjekt upoštevati zaradi skladnosti s to uredbo in z nacionalnim programom varnosti civilnega letalstva države članice, kjer se nahaja .
V programu so opisani načini in postopki, ki jih mora navedeni subjekt upoštevati predvsem zaradi skladnosti z nacionalnim programom varnosti civilnega letalstva zadevne države članice glede na svoje dejavnosti v tej državi članici in s to uredbo.
Obrazložitev
V pojasnilo.
Predlog spremembe
55
Člen 12, odstavek 2
Na zahtevo se program varnosti subjekta, ki uporablja standarde letalske varnosti, predloži nacionalnemu organu.
Na zahtevo se program varnosti subjekta, ki uporablja standarde letalske varnosti, predloži pristojnemu organu.
Obrazložitev
V pojasnilo.
Predlog spremembe
56
Člen 13
Nacionalni program za obvladovanje kakovosti
črtano
1. Vsaka država članica pripravi in zagotovi izvajanje nacionalnega programa za obvladovanje kakovosti.
Navedeni program zaradi spremljanja skladnosti s to uredbo in z njenim nacionalnim programom varnosti civilnega letalstva omogoča državi članici preverjanje kakovosti varnosti civilnega letalstva.
2. Specifikacije za nacionalni program za obvladovanje kakovosti se sprejmejo po postopku iz člena 16(2).
Program omogoča takojšnje odkrivanje in odpravo nepravilnosti. Določa tudi, da vsa letališča, upravljavce in druge subjekte, odgovorne za uporabo varnostnih standardov, ki se nahajajo na ozemlju zadevne države članice, redno spremlja nacionalni organ, ali da so pod njegovim nadzorom.
Obrazložitev
V pojasnilo.
Predlog spremembe
57
Člen 14, odstavek 1
1. Komisija v sodelovanju z nacionalnim organom izvaja inšpekcijske preglede, vključno s pregledi letališč, upravljavcev in subjektov, ki uporabljajo standarde letalske varnosti, s katerimi spremlja uporabo te uredbe v državah članicah in opredeli šibke točke v letalski varnosti. V ta namen nacionalni organ pisno obvesti Komisijo o vseh letališčih na svojem ozemlju, ki služijo civilnemu letalstvu, razen tistih, ki so zajeti v tretjem odstavku člena 4(2).
1. Komisija v sodelovanju z ustreznim organom zadevne države članice Evropski agenciji za varnost v letalstvu naroči inšpekcijske preglede, vključno s pregledi letališč, upravljavcev in subjektov, ki uporabljajo standarde letalske varnosti, s katerimi spremlja uporabo te uredbe v državah članicah in opredeli šibke točke v letalski varnosti ter, če je to primerno, poda priporočila za izboljšanje letalske varnosti . V ta namen ustrezen organ pisno obvesti Komisijo o vseh letališčih na svojem ozemlju, ki služijo civilnemu letalstvu, razen tistih, ki so zajeti v tretjem odstavku člena 4(2).
Obrazložitev
Besedilo je enako kot v predlogu spremembe 30, ki ga vlaga poročevalec. Vendar bi bilo treba poudariti tudi vlogo Evropske agencije za varnost v letalstvu kot nadzornega telesa za celotno Skupnost. Ko bo revidirana Uredba (ES) št. 1592/2002 o skupnih predpisih na področju civilnega letalstva in ustanovitvi Evropske agencije za varnost v letalstvu, bi agencija morala dobiti ustrezne pristojnosti.
Predlog spremembe
58
Člen 14, odstavek 3, pododstavek 2
Poročilo se skupaj z odgovorom nacionalnega organa nato posreduje vsem drugim nacionalnim organom.
Poročilo se skupaj z odgovorom pristojnega organa nato posreduje pristojnim organom vseh drugih držav članic.
Obrazložitev
V pojasnilo.
Predlog spremembe
59
Člen 14, odstavek 3 a (novo)
3a. Komisija zagotovi, da se na vseh evropskih letališčih, ki spadajo v področje veljavnosti te uredbe, vsaj enkrat v štirih letih po začetku njene veljavnosti opravi inšpekcijski nadzor.
Obrazložitev
Vsa letališča morajo biti pregledana vsaj enkrat v razumskem roku, da bi zagotovili skladnost s predpisi in pravilno izvajanje pravil varnosti evropskega letalstva, opredeljenih v uredbi.
Predlog spremembe
60
Člen 15 a (novo)
Člen 15a
Poročilo
Komisija vsako leto posreduje Evropskemu parlamentu, Svetu, državam članicam in nacionalnim parlamentom poročilo, s katerim jih obvesti o uporabi te uredbe in o njenem vplivu na izboljšanje letalske varnosti, pa tudi, če je to primerno, o slabostih in pomanjkljivostih, na katere so pokazali nadzor in inšpekcije Komisije.
Obrazložitev
Bistveno je, da se redno zagotavlja ustrezno posredovanje rezultatov te uredbe.
Predlog spremembe
61
Člen 16 a (novo)
Člen 16a
Svetovalna interesna skupina
Brez poseganja v vlogo odbora iz člena 16 Komisija ustanovi svetovalno interesno skupino za varnost v letalskem prometu, ki jo sestavljajo evropske predstavniške organizacije, ki so dejavne na področju letalske varnosti ali jih ta neposredno prizadeva. Vloga te skupine je zgolj svetovanje Komisiji, Odbor iz člena 16 med celotnim procesom zakonskega urejanja obvešča svetovalno skupino.
Predlog spremembe
62
Člen 16 b (novo)
Člen 16b
Objava informacij
Komisija vsako leto oblikuje sklepe iz poročil inšpekcije in v skladu z Uredbo Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije 1 objavi poročilo o izvajanju te uredbe in o položaju Skupnosti v zvezi z letalsko varnostjo.
_______________
1 UL L 145, 31.5.2001, str. 43.
Obrazložitev
Ta določba je obstajala v prejšnji uredbi 2320/2002 in jo je treba ohraniti.
Predlog spremembe
63
Člen 17
Sporazumi, ki priznavajo, da so varnostni standardi, ki se uporabljajo v tretji državi, enakovredni standardom Skupnosti, se lahko sklenejo med Skupnostjo in tretjo državo v skladu s členom 300 Pogodbe.
Sporazumi, ki priznavajo, da so varnostni standardi, ki se uporabljajo v tretji državi, enakovredni standardom Skupnosti, bi morali biti vključeni v splošne sporazume o letalskem prometu med Skupnostjo in tretjo državo v skladu s členom 300 Pogodbe , da bi se za vse lete med Evropsko unijo in tretjimi državami spodbujal cilj „enkratnega varnostnega pregleda“.
Obrazložitev
Enkraten varnostni pregled je eden od temeljnih zunanjih ukrepov EU na področju letalskega prometa in bi ga zato bilo treba izrecno vključiti v vsak horizontalen sporazum o letalskem prometu, sklenjen med EU in tretjimi državami.
Predlog spremembe
64
Člen 20, pododstavek 2
Uporablja se od […] , razen členov 4(2), 13(2), 14(1) in 16, ki se začnejo uporabljati na dan začetka veljavnosti.
Uporablja se od [v letu dni od začetka veljavnosti te uredbe] , razen členov 4(2), 13(2), 14(1) in 16, ki se začnejo uporabljati na dan začetka veljavnosti.
Obrazložitev
V pojasnilo.
Predlog spremembe
65
Priloga, oddelek 1.2, točka 1
1. Dostop do nadzorovanega dela letališča je omejen, da se prepreči vstop nepooblaščenim osebam in vozilom na ta območja.
(Ne zadeva slovenske različice.)
Obrazložitev
(Ne zadeva slovenske različice.)
Predlog spremembe
66
Priloga, poglavje 1, oddelek 1.2, odstavek 4
4. Preden se mu izda dovolilnica posadke, mora član letalske posadke letalskega prevoznika Skupnosti uspešno prestati preverjanje preteklosti, ki ga opravi država članica, ki izda licence.
črtano
Obrazložitev
Vsebina tega odstavka se kot pojasnilo doda točki 1.2 odstavka 5 priloge.
Predlog spremembe
67
Priloga, poglavje 1, oddelek 1.2, odstavek 5
5. Preden se mu izda letališka dovolilnica, ki dovoljuje dostop do varnostnih območij omejenega gibanja, mora član osebja uspešno prestati preverjanje preteklosti , ki ga opravi država članica, kjer se nahaja letališče . To ne velja za člane letalske posadke, ki jim je bila izdana dovolilnica posadke, kakor je navedeno v odstavku 4.
5. Preden se jim izda letališka dovolilnica oziroma dovolilnica posadke, ki brez spremstva dovoljuje dostop do varnostnih območij omejenega gibanja, mora celotno osebje, vključno s člani letalske posadke, uspešno prestati preverjanje preteklosti. Dovolilnice lahko poleg oblasti, ki so jih izdale, priznavajo tudi druge pristojne oblasti.
Obrazložitev
V pojasnilo. Odstavka 4 in 5 poglavja 1.2 priloge se združita.
Predlog spremembe
68
Priloga, poglavje 2
Zrakoplovi, parkirani na razmejenih območjih letališč, za katere se uporabljajo alternativni ukrepi, navedeni v tretjem pododstavku člena 4(2), so ločeni od zrakoplovov, za katere se v celoti uporabljajo skupni standardi, določeni v prilogi, zaradi preprečitve ogrožanja varnostnih standardov, ki se uporabljajo za zrakoplove, potnike, prtljago in tovor slednjih.
Zrakoplovi, parkirani na razmejenih območjih letališč, za katere se uporabljajo alternativni ukrepi, navedeni v tretjem pododstavku člena 4(2), so ločeni od zrakoplovov, za katere se v celoti uporabljajo skupni osnovni standardi, določeni v prilogi, zaradi zagotovitve, da varnostni standardi , ki se uporabljajo za zrakoplove, potnike, prtljago in tovor slednjih, niso ogroženi.
Obrazložitev
V pojasnilo.
Predlog spremembe
69
Priloga, poglavje 3, odstavek 1
1. Če se potniki izkrcajo iz zrakoplova, se na njem pred odhodom opravi preverjanje zrakoplova, zaradi zagotovitve, da na njem ni nobenih prepovedanih predmetov.
1. Če se potniki izkrcajo iz zrakoplova, se na njem pred odhodom opravi preverjanje zrakoplova, zaradi zagotovitve, da na njem ni nobenih prepovedanih predmetov. Zrakoplov se lahko izogne pregledu, če prispe iz države članice, razen če sta Komisija ali ta država članica posredovali informacije, da se za te potnike in njihovo ročno prtljago ne more šteti, da so bili pregledani v skladu s skupnimi standardi iz člena 4.
Obrazložitev
Varnost mora izhajati iz tveganja. Zahteva po pregledu zrakoplova mora biti v skladu s sistemom o izvzetju, ki velja za potnike in prtljago. Načelo enkratnega varnostnega pregleda je opredeljeno v uvodni izjavi 17 preambule in se izvaja, kjer je to potrebno, kot v tem primeru, da se lahko sredstva, namenjena varnosti, lahko učinkoviteje uporabijo za druge namene.
Predlog spremembe
70
Priloga, poglavje 3, odstavek 1 a (novo)
1a. Potnikov, ki se jih zaradi tehničnih težav izkrca iz zrakoplova na verificiranem letališču in pridrži na varnem mestu na letališču, ni treba ponovno pregledovati.
Obrazložitev
Ustrezni varnostni pregledi so že bili opravljeni.
Predlog spremembe
71
Priloga, poglavje 3, odstavek 2
2. Vsak zrakoplov se zavaruje pred dejanji nepooblaščenega vmešavanja.
2. Vsak zrakoplov se zavaruje pred dejanji nepooblaščenega vmešavanja. Za zrakoplove, ki se nahajajo na kritičnih delih varnostnega območja omejenega gibanja, se šteje, da so dovolj zaščiteni.
Obrazložitev
Kritični deli varnostnih območij, kjer je gibanje omejeno, omogočajo, da so zrakoplovi in pregledani potniki ter prtljaga povsem izolirani. Ker je pomembno, da se sredstva namenijo za področja tveganja, se za kritične dele ne sme zahtevati dodatnega varovanja, razen če obstaja sum o nezakonitem vmešavanju ali neustreznem varovanju.
Predlog spremembe
72
Priloga, poglavje 5, oddelek 5.3, odstavek 2
2. Nespremljana oddana prtljaga se ne prevaža, razen če je bila prtljaga ločena zaradi razlogov, na katere potnik ne more vplivati ali so bili zanjo opravljeni dodatni varnostni ukrepi.
2. Nespremljana oddana prtljaga se ne prevaža, razen če je bila prtljaga ločena zaradi razlogov, na katere potnik ne more vplivati ali so bili zanjo opravljeni ustrezni varnostni ukrepi.
Obrazložitev
Za prtljago, ki je že bila pregledana v okviru sistema enkratnega varnostnega pregleda, niso potrebni dodatni varnostni pregledi.
Predlog spremembe
73
Priloga, poglavje 6, naslov
TOVOR
TOVOR IN POŠTNE POŠILJKE
Obrazložitev
Tovor in poštne pošiljke imajo lahko različno tveganje, zato naj bi zanje veljala različna varnostna pravila iz izvedbenih aktov. Treba jih je torej ločeno določiti.
Predlog spremembe
74
Priloga, oddelek 6.1, odstavek 1
1. Za ves tovor se pred natovarjanjem v zrakoplov uporabljajo varnostni ukrepi. Letalski prevoznik ne sprejme tovora za prevoz v zrakoplovu, če registrirani agent, znani pošiljatelj ali stalni pošiljatelj z odprtim računom ne potrdi in odgovarja za uporabo varnostnih ukrepov.
1. Za ves tovor se pred natovarjanjem v zrakoplov uporabljajo varnostni ukrepi. Letalski prevoznik ne sprejme tovora za prevoz v zrakoplovu, če registrirani agent drugega letalskega prevoznika , znani pošiljatelj ali pošiljatelj za račun ne potrdi in odgovarja za uporabo varnostnih ukrepov.
Obrazložitev
V pojasnilo.
Predlog spremembe
75
Priloga, poglavje 6, oddelek 6.1, odstavek 2
2. Za transferni tovor se uporabljajo varnostni ukrepi, kakor je podrobno opisano v izvedbenem aktu.
2. Za transferni tovor se uporabljajo varnostni ukrepi, kakor je podrobno opisano v izvedbenem aktu. Lahko se izvzame iz varnostnega nadzora:
a) če prihaja iz države članice, razen če sta Komisija ali ta država članica posredovali informacije, da se za ta tovor ne more šteti, da je bil pregledan v skladu s skupnimi standardi; ali
b) če prihaja iz tretje države, s katero ima Skupnost sklenjen sporazum, kot je navedeno v členu 17, ki priznava, da je bil tovor pregledan v skladu z varnostnimi standardi, ki so enakovredni standardom Skupnosti ali
c) v primerih, ki so podrobneje opisani v izvedbenem aktu.
Obrazložitev
Poglavji 4.1.2 (potniki in ročna prtljaga) in 6.1.3 (tranzitni tovor) obravnavata izjeme, za katere pregled ni potreben. Predlagani predlog spremembe zagotavlja, da se ves tranzitni tovor lahko izvzame od pregleda in da je to mogoče le v natančno opredeljenih primerih. Vsekakor se ne sme izvajati zahtev, ki predvidevajo pregled večjih količin tovora na letališču, saj bi to pripeljalo do zaostankov in manj konkurenčne evropske trgovine.
Predlog spremembe
76
Priloga, poglavje 6, oddelek 6.1, odstavek 2 a (novo)
2a. Varnostni ukrepi za poštne pošiljke
1. Za vse poštne pošiljke se pred natovarjanjem v zrakoplov uporabljajo varnostni ukrepi. Letalski prevoznik ne sprejme poštnih pošiljk za prevoz v zrakoplovu, razen če ni potrjeno, da so bili zanje uporabljeni ustrezni varnostni ukrepi, kakor je podrobno opisano v izvedbenem aktu.
2. Za transferne poštne pošiljke se uporabljajo varnostni ukrepi, kakor je podrobno opisano v izvedbenem aktu. Transferne poštne pošiljke se lahko izvzamejo iz varnostnih ukrepov v skladu s kriteriji o izvzetju, določenih v oddelku 5.1, odstavek 2.
3. Tranzitne poštne pošiljke se lahko izvzame iz varnostnih ukrepov, če ostanejo v zrakoplovu.
Obrazložitev
Tovor in poštne pošiljke imajo lahko različno tveganje, zato naj bi zanje veljala različna varnostna pravila iz izvedbenih aktov. Treba jih je torej ločeno določiti.
Predlog spremembe
77
Priloga, poglavje 10, odstavek 1
1. Brez poseganja v veljavna pravila o letalski varnosti se nepooblaščenim osebam med letom prepreči vstop v kabino letalske posadke.
Brez poseganja v veljavna pravila o letalski varnosti se :
1. nepooblaščenim osebam med letom prepreči vstop v kabino letalske posadke;
Obrazložitev
V pojasnilo.
Predlog spremembe
78
Priloga, poglavje 10, odstavek 2
2. Brez poseganja v veljavna pravila o letalski varnosti se za potnike, ki bi utegnili povzročati težave, uporabljajo ustrezni varnostni ukrepi med letom .
2. za potnike, ki bi utegnili povzročati težave, se med letom uporabljajo ustrezni varnostni ukrepi ;
Obrazložitev
V pojasnilo.
Predlog spremembe
79
Priloga, poglavje 10, odstavek 4
4. Orožje se v zrakoplov ne nosi, razen če je zadevna država članica dala dovoljenje, in če so izpolnjeni zahtevani varnostni pogoji .
4. Orožje, z izjemo tistega, ki se nosi kot priglašeni tovor , se v zrakoplov ne nosi, razen če so izpolnjeni zahtevani varnostni pogoji in je
a) država, ki je zadevnemu letalskemu prevozniku podelila uporabno dovoljenje, dala dovoljenje; in
b) so država odhoda in država prihoda ter, kjer je primerno, vsaka država, ki jo zrakoplov preleti ali v kateri so vmesne postaje, dale predhodno odobritev;
Obrazložitev
V pojasnilo.
Predlog spremembe
80
Priloga, poglavje 10, odstavek 6
6. Odstavki 1 do 5 se uporabljajo samo za letalske prevoznike Skupnosti.
6. Odstavki 1 do 5 se uporabljajo za letalske prevoznike Skupnosti in prevoznike, katerih glavni kraj poslovanja je v eni ali več državah članicah .
Obrazložitev
Za letalske prevoznike držav, ki niso članice EU, in katerih glavni kraj poslovanja je znotraj EU, veljajo enaka pravila kot za letalske prevoznike Skupnosti.
Predlog spremembe
81
Priloga, poglavje 10, odstavek 6 a (novo)
6a. Treba je jasno opredeliti odgovornosti za ustrezno ukrepanje v primeru, ko na civilnem zrakoplovu ali med letom pride do kakršnega koli dejanja nezakonitega vmešavanja, brez poseganja v načelo avtoritete kapitana zrakoplova.
Obrazložitev
Kapitan nosi končno odgovornost za zrakoplov. Treba mu je priznati avtoriteto za varnost med letom.
Predlog spremembe
82
Priloga, poglavje 11, odstavek 1
1. Osebe, ki izvajajo, ali ki so pristojne za izvajanje pregledov, nadzor dostopa ali drugih varnostnih ukrepov, se zaposlijo, usposabljajo in potrdijo zaradi zagotovitve, da so primerne za zaposlitev in usposobljene za izvajanje dodeljenih nalog.
1. Osebe, ki izvajajo ali so pristojne za izvajanje pregledov, nadzor dostopa ali drugih varnostnih ukrepov, se zaposlijo, usposabljajo in po potrebi potrdijo zaradi zagotovitve, da so primerne za zaposlitev in usposobljene za izvajanje dodeljenih nalog.
Obrazložitev
V pojasnilo.
Predlog spremembe
83
Priloga, poglavje 11, odstavek 2
2. Osebe, razen potnikov, ki morajo imeti dostop na varnostna območja omejenega gibanja, se pred izdajo letališke dovolilnice ali dovolilnice posadke usposabljajo na področju varnosti.
2. Osebe, razen potnikov, in osebe s spremstvom s kratkotrajno letališko prepustnico, ki morajo imeti dostop na varnostna območja omejenega gibanja, se pred izdajo letališke dovolilnice ali dovolilnice posadke usposabljajo na področju varnosti, razen če so neprestano v spremstvu ene ali več oseb z letališko dovolilnico ali dovolilnico posadke .
Obrazložitev
V pojasnilo.
Predlog spremembe
84
Priloga, poglavje 12
Oprema, ki se uporablja za preglede, nadzor dostopa in druge varnostne ukrepe, mora imeti zmogljivost za opravljanje zadevnih varnostnih ukrepov.
Oprema, ki se uporablja za preglede, nadzor dostopa in druge varnostne ukrepe, mora biti v skladu s specifikacijami in imeti zmogljivost za opravljanje zadevnih varnostnih ukrepov.
Obrazložitev
Na tem področju je nujna zahteva v zvezi z izdajanjem spričeval.
Predlog spremembe
85
Priloga, poglavje 12 a (novo)
12a. PREVERJANJE PRETEKLOSTI
Vsem pilotom in kandidatom za pridobitev dovoljenja za pilota zrakoplova na motorni pogon se preteklost preverja na enak način in v rednih časovnih presledkih. Pristojne oblasti se pri preverjanju preteklosti odločajo na podlagi enakih kriterijev.
Obrazložitev
Načeloma bi naj vsem pilotom preverjali preteklost in tako onemogočili vrzeli glede varnosti. Za doseganje visoke stopnje, ki bi bila enotna za celotno Skupnost, je treba določiti enotne standarde preverjanj.
OBRAZLOŽITEV
Ozadje
Obstoječa uredba 2320/2002 je bila pripravljena in sprejeta takoj po terorističnem napadu v Združenih državah 11. septembra 2001. Sprejeta je bila po tesnem in hitrem sodelovanju Parlamenta in Sveta za zapolnitev zaznane vrzeli v evropski letalski varnosti. V tem času je bilo priznano, da bo treba zakonodajo ponovno obravnavati glede na njeno izvajanje in pri tem pridobljene izkušnje. Predlog, ki ga je Komisija zdaj predložila, mora nadomestiti obstoječo uredbo s tem, kar je dejansko okvirna uredba. Po njegovem sprejetju so bile tehnične zahteve v Uredbi 2320/2002 ob mnogih priložnostih prek komitologije spremenjene. To je naslednji argument v korist pristopa okvirne uredbe.
Uredba 2320/2002 je bila sprejeta decembra 2002 po tretji obravnavi in spravnem postopku. V času Uredbe 2320/2002 je bilo odprto vprašanje za Evropski parlament financiranje predlaganih varnostnih ukrepov.
Sedanji predlog
Glavni osnovni namen sedanjega predloga je odstraniti podrobne tehnične zahteve iz Uredbe in njene priloge ter jih umestiti v vrsto ukrepov za izvajanje, ki jih Komisija lahko sprejme. Razloga za to sta odstranitev informacij iz javne uporabe, ki bi jih lahko uporabili teroristi, ter omogočanje lažje in hitrejše posodobitve tehničnih zahtev prek komitologije. Predlagana je uporaba regulativnega postopka, ki zahteva veliko večino predstavnikov držav članic v regulativnem odboru, preden je predlog Komisije sprejet. V skladu s tem postopkom lahko Parlament obvesti Svet, če meni, da je Komisija presegla svoja pooblastila. Sprejeti ukrepi bodo „tajni podatki EU“, ki bodo na voljo le upravljavcem in subjektom z legitimnim interesom.
Nadaljnji in s tem povezan cilj spremembe Uredbe je zagotoviti osnovo enotne razlage Priloge 17 o varnosti po Čikaški konvenciji o mednarodnem civilnem letalstvu.
Osnutek Uredbe obravnava tudi vsebinska vprašanja, ki jih obstoječa uredba ne zajema. Zakon prvič obravnava ukrepe, ki jih je treba uporabiti v zrakoplovu med letom. Ti vključujejo uradnike, zadolžene za varnost med letom, ter prepoved nošenja orožja, razen če so bili izpolnjeni nekateri varnostni pogoji (oddelek 10 Priloge).
Po eni strani predlog omogoča državam uporabiti strožje ukrepe od tistih iz Uredbe, na podlagi ocene tveganja in drugih dovoljenj odstopanja, ki temeljijo na velikosti letala in pogostosti storitev na letališčih.
Cilj „enkratnega varnostnega pregleda“ predlagajo določbe osnutka Uredbe o izvzetju transfernih potnikov in prtljage iz pregledov pod določenimi pogoji, vključno kadar tretje države ustrezajo standardom Skupnosti. Določene so tudi določbe za uporabo standardov tretjih držav, kadar jih med drugim zahteva prelet.
Končno od držav članic zahteva, da pripravijo načrte varnosti civilnega letalstva ter nosilcem dejavnosti in prevoznikom priskrbijo programe varnosti in mehanizme za Komisijo za spremljanje skladnosti z Uredbo.
Vseeno obstajajo vprašanja, ki jih sprememba Uredbe ne obravnava, vendar jih je treba upoštevati. Vprašanje stroškov za varnost in njihove porazdelitve se ne obravnava. Prav tako ni pojasnjeno, kako bo industrija vključena v posvetovalni postopek o posebnih varnostnih ukrepih.
Ravnotežje med Uredbo in izvedbenimi ukrepi
Pomembno vprašanje je vzpostavitev ravnovesja med tem, kar je treba sprejeti v okvirni Uredbi in njeni prilogi, ter tem, kar je treba obravnavati z izvedbenimi ukrepi, sprejetimi s postopkom komitologije. To bo v ospredju preučevanja posebnih vidikov predloga poročevalca. Pravično bi bilo, da Uredba vključuje vse, razen tehničnih standardov, ki so predmet občasnega prilagajanja in se iz varnostnih razlogov ne pojavljajo v javni uporabi.
Stroški in kdo plača?
To ni novo vprašanje v zvezi s stroški letalske varnosti. Uredbi 2320/2003, ki jo sedanji predlog spreminja, je bila priložena medinstitucionalna izjava, v kateri Parlament, Svet in Komisija priznavajo, da je bilo treba vprašanje financiranja nujno preučiti. Zato je z razočaranjem ugotovljeno, da osnutek spremembe Uredbe tega vprašanja ne obravnava. Ne le, da Komisija ne predloži nobenega predloga v zvezi s financiranjem, ampak tudi ne predloži ocene stroškov ukrepov, ki jih predlaga za letališča in letalske prevoznike. Prav tako obstaja možnost učinka izkrivljanja in tržne prednosti nekaterih upravljavcev, kadar so stroški v različnih državah članicah različno porazdeljeni.
Prav tako se lahko sklepa, da je odgovornost države za varnost državljanov na letališčih ali med letom prav tolikšna kot na kateri koli drugi točki prihoda s potovanj, na primer na železniški ali avtobusni postaji.
Poročevalec prav tako ugotavlja, da člen 5 osnutka Uredbe državam članicam omogoča uporabiti strožje varnostne ukrepe od skupnih standardov, ki jih zahteva ta uredba. Kadar bodo te ukrepe zahtevale nacionalne uprave, bodo povzročili povečane stroške za letališča in letalske prevoznike. Obstaja možnost, da vsaj te dodatne stroške, ki so povezani z nestandardnimi stroški, pokrivajo države članice.
Kakšno vlogo imajo zainteresirane strani?
Predlog za sprejetje izvedbenih ukrepov s predstavniki Regulativnega odbora držav članic, ki mu predseduje Komisija, je smiseln sam po sebi. Vseeno bo pomembno zagotovi učinkovit mehanizem, ki osebam v industriji z vsakodnevnimi obveznostmi za izvajanje odločb, ki jih sprejme Regulativni odbor, omogoča posvetovanje s tem odborom. Zato mora Uredba priznati vlogo svetovalne interesne skupine za varnost letalstva, ki že obstaja in se posvetuje s Komisijo.
Varnostni ukrepi med letom
Obstoječa uredba ne obravnava varnostnih ukrepov med letom. Obstajajo nekatera tveganja prekrivanja z drugimi ureditvami, določenimi na mednarodni ravni. Ukrepi za preprečevanje nedovoljenega vstopa v kabino letalske posadke so na primer zajeti v določbah ICAO. Uredba ne predvideva uradnikov na letalu, zadolženih za varnost med letom, in Komisija priznava, da je to zlasti področje za države članice. Vključitev uradnikov, zadolženih za varnost, v del 10 Priloge verjetno pomeni uporabo skupnih pravil in standardov, če in kadar je to potrebno, s postopkom komitologije.
Tretje države in „enkratni varnostni pregled“
Učinek člena 6 je zagotovitev, da so varnostni ukrepi, ki jih zahtevajo tretje članice, predmet preučevanja in soglasja z Regulativnim odborom. Obstaja tudi določba iz člena 17 za sporazume o varnostnih ukrepih, ki jih je treba skleniti med tretjimi državami in Komisijo. To bo olajšalo neprekinjen transfer potnikov in blaga, kadar so takšni dogovori doseženi. Vseeno je treba paziti na to, da se sčasoma izognemo slabitvi varnostnih ukrepov, pod pritiskom, da se zmanjšajo stroški in zagotovi nemoten transfer potnikov.
Sklep
Poročevalec na splošno podpira osnutek Uredbe in priznava potrebo po nadomestitvi Uredbe 2320/2002 ob upoštevanju pridobljenih izkušenj po njenem začetku veljave. Prav tako priznava, da je okvirna Uredba s podrobnostmi o takšni metodi preučevanja in izvedbenih merilih opreme, ki se obravnavajo pri izvedbenih ukrepih, pravi pristop. Vseeno pa, kot je bilo navedeno zgoraj, ostaja več področij, kjer se lahko zahteva večja jasnost ali spremembe predloga. Zato na tej točki predlaga več predlogov sprememb. Nekateri od teh obravnavajo zgoraj izpostavljene točke, medtem ko je namen ostalih zaostritev zakonodaje na določenih področjih.
Pri predlaganju teh predlogov sprememb si poročevalec prizadeva vzpostaviti ravnovesje med potrebo po pregledu in nadzoru ter potrebo po hitri, nejavni prilagoditvi nekaterih tehničnih standardov in postopkov; temeljitejšo določbo za sodelovanje interesnih skupin; in pravičnejšo ureditev porazdelitve stroškov. Sicer pa na splošno pozdravlja osnutek Uredbe.
5.4.2006
MNENJE Odbora za državljanske svoboščine, pravosodje in notranje zadeve
za Odbor za promet in turizem
o predlogu Uredbe Evropskega parlamenta in Sveta o skupnih pravilih na področju varnosti civilnega letalstva
(KOM((2005)0429 – C6‑0290/2005 – 2005/0191(COD) )
Pripravljavec mnenja:
Romano Maria La Russa
KRATKA OBRAZLOŽITEV
Zagotoviti varnost oseb in blaga znotraj njenih meja je eden od najnujnejših večjih izzivov, s katerim se sooča Evropska unija: v civilnem letalstvu ta nujnost narekuje izvajanje politike, ki bo sposobna preprečiti dejanja nezakonitega vmešavanja v civilna letala in/ali območja letališč, in sicer z vzpostavitvijo minimalnih skupnih pravil in standardov, pa tudi mehanizmov nadzora nad njihovo uporabo.
Zadnja veljavna uredba na tem področju ((ES) št. 2320/2002) je bila sprejeta 16. decembra 2002 po dogodkih v zvezi z 11. septembrom 2001 v Združenih državah Amerike. Glede na izkušnje, pridobljene po tem, je treba njeno vsebino revidirati in uredbo nadomestiti z novo verzijo, ki bo bolj preprosta, usklajena in jasna, kar naj bi učinkovito zvišalo raven varnosti.
Spričo različnih in nenehnih groženj se morajo z novim aktom sprejeti temeljna načela o tem, katere ukrepe je treba sprejeti, ne da bi preveč podrobno določali način, kako jih bodo morali akterji izvajati: pomembno je, da se državam članicam dopusti, da se na svoj način prilagodijo svojim specifičnim potrebam in si naložijo obvezo, doseči rezultat – varnost civilnega letalstva – ne da bi jih silili v sprejemanje drobnjakarskih in omejujočih obveznosti.
Novi akt naj bi se uporabljal za letališča (in njim pripadajoče stavbe), ki služijo civilnemu letalstvu in se nahajajo na ozemlju države članice, za upravljavce, ki nudijo storitve na takih letališčih ter za subjekte, ki zagotavljajo blago in/ali storitve na takih letališčih ali prek njih. Novi akt pa se mora brez poseganja v veljavno mednarodno zakonodajo
: Konvencija o kaznivih dejanjih in nekaterih drugih dejanjih, storjenih na letalih (Tokio, 1963), Konvencija o zatiranju nezakonite ugrabitve zrakoplovov (Haag, 1970) in Konvencija o zatiranju nezakonitih dejanj zoper varnost civilnega letalstva (Montreal, 1971). s tega področja nanašati tudi na varnostne ukrepe, ki veljajo v zrakoplovih ali med letom zrakoplovov letalskih prevoznikov Skupnosti.
Vaš poročevalec se je osredotočil predvsem na nekatere po njegovem mnenju potrebne spremembe: čeprav pozdravlja dragoceni prispevek Komisije pri vzpostavljanju takšnih standardov in pravil, ki bi zagotavljali visoko stopnjo varnosti civilnega letalstva v vsej Uniji, ocenjuje, da morajo imeti države članice Unije možnost po lastni presoji izvajati celo še strožjo varnostno politiko, in to na notranji ravni kot tudi v dvostranskih odnosih s tretjimi državami. Po tragičnih dogodkih zadnjih let resnično ne bi mogli obsojati države članice, ki je menila, da je potrebno okrepiti stopnjo varnosti z uporabo še strožjih ukrepov, če ti spoštujejo državljanske svoboščine in na splošno temeljne vrednote in načela, ki utrjujejo Evropsko unijo.
Predlagane pomenske podrobnosti v glavnem izhajajo iz skrbi za jasnost in dosledno vključenost različnih ravni, ki jih to zadeva – upravljavcev, držav članic, Komisije – z obvezo doseči rezultat: nenehno večanje stopnje varnosti civilnega letalstva.
Zaradi takšnega celovitega pristopa je vaš poročevalec razširil definicijo "potnika, ki bi utegnil povzročati težave" na osebe, katerih vedenje, in ne njihov pravni položaj, bi lahko bilo vir motenj; predlaga tudi, naj inšpekcijski pregledi tovora ne bodo samodejno izključeni niti takrat, ko stranka že vnaprej izpolnjuje skupne varnostne standarde.
Na bolj tehnični ravni pa se zdi potrebno, da okvir te uredbe zajame tudi vso spremljajočo letališko infrastrukturo oziroma dodatno še jasneje definira pojma "tranzitnih potnikov" in "transfernih potnikov".
In na koncu to mnenje priporoča posredovanje letnega poročila o uporabi in rezultatih izvajanja nove uredbe Evropskemu parlamentu, nacionalnim parlamentom in drugim.
PREDLOGI SPREMEMB
Odbor za državljanske svoboščine, pravosodje in notranje zadeve poziva Odbor za promet in turizem kot pristojni odbor, da v svoje poročilo vključi naslednje predloge sprememb:
Besedilo, ki ga predlaga Komisija
Še neobjavljeno v UL.
Predlogi sprememb Parlamenta
Predlog spremembe
1
Uvodna izjava 1
(1) Zaradi zaščite oseb in blaga v Evropski uniji je treba preprečiti dejanja nezakonitega vmešavanja v civilno letalstvo z določitvijo skupnih pravil za zavarovanje civilnega letalstva. Ta cilj je treba doseči z vzpostavitvijo skupnih pravil in skupnih standardov na področju varnosti letalstva ter mehanizmov spremljanja skladnosti.
(1) Zaradi zaščite oseb in blaga v Evropski uniji je treba preprečiti dejanja nezakonitega vmešavanja v civilno letalstvo z določitvijo skupnih pravil za ohranjanje varnosti civilnega letalstva. Ta cilj je treba doseči z vzpostavitvijo skupnih pravil in skupnih standardov na področju varnosti letalstva ter mehanizmov spremljanja skladnosti.
Obrazložitev
Izraz "zavarovanje" daje povod za veliko širšo interpretacijo: formulacija je na ta način jasnejša, ker sedanjo uredbo nedvoumno omeji na področje varnosti.
Predlog spremembe
2
Uvodna izjava 5
(5) Glede na potrebo po večji prožnosti pri sprejemanju varnostnih ukrepov in postopkov, zaradi izpolnjevanja nastajajočih ocen tveganja in zaradi omogočanja uvajanja novih tehnologij, bi moral novi akt določiti osnovna načela, kaj je treba storiti za zavarovanje civilnega letalstva pred dejanji nezakonitega vmešavanja, brez poseganja v tehnične in postopkovne podrobnosti o tem, kako se jih bo izvajalo.
(5) Glede na potrebo po sprejemanju varnostnih ukrepov in postopkov, zaradi izpolnjevanja nastajajočih ocen tveganja in zaradi omogočanja uvajanja novih tehnologij, bi moral novi akt določiti osnovna načela, kaj je treba storiti za zavarovanje civilnega letalstva pred dejanji nezakonitega vmešavanja, brez poseganja v tehnične in postopkovne podrobnosti o tem, kako se jih bo izvajalo.
Obrazložitev
Izraz "večja prožnost" običajno pomeni isto kot večja svoboda, medtem ko je cilj te uredbe ravno nasproten. Nova oblika bolj ustreza duhu besedila.
Predlog spremembe
3
Uvodna izjava 7
(7) Brez poseganja v Konvencijo o kaznivih dejanjih in nekaterih drugih dejanjih, storjenih na letalih (Tokio, 1963), Konvencijo o zatiranju nezakonite ugrabitve zrakoplovov (Haag, 1970) in Konvencijo o zatiranju nezakonitih dejanj zoper varnost civilnega letalstva (Montreal, 1971) naj bi novi akt zajemal varnostne ukrepe, ki veljajo v zrakoplovih ali med letom zrakoplovov Skupnosti.
(7) Brez poseganja v Konvencijo o kaznivih dejanjih in nekaterih drugih dejanjih, storjenih na letalih (Tokio, 1963), Konvencijo o zatiranju nezakonite ugrabitve zrakoplovov (Haag, 1970) in Konvencijo o zatiranju nezakonitih dejanj zoper varnost civilnega letalstva (Montreal, 1971) naj bi novi akt zajemal tudi varnostne ukrepe, ki veljajo v zrakoplovih ali med letom zrakoplovov Skupnosti.
Obrazložitev
Ta uredba se seveda nanaša na varnostne ukrepe v zrakoplovih, vendar ne le nanje (varnost objektov na letališčih in pripadajočih stavbah, nadzor nad dostopom do njih, itd...) Sprememba služi kot pojasnilo.
Predlog spremembe
4
Uvodna izjava 9
(9) Državam članicam mora biti dovoljeno, da na podlagi ocene tveganja uporabijo ukrepe, ki so strožji od ukrepov, ki bodo določeni. Vendar pa mora biti Komisiji omogočeno preučiti te strožje ukrepe in odločiti ali jih država članica lahko še naprej uporablja.
(9) Državam članicam mora biti dovoljeno, da na podlagi ocene tveganja uporabijo ukrepe, ki so strožji od ukrepov, ki bodo določeni.
Obrazložitev
Na področju varnosti je zaželeno, da Komisija pomaga določiti minimalni obvezni standard za vse države članice; vendar bi te morale ohraniti pravico do samostojnega odločanja o uporabi strožjih standardov, ne da bi s tem tvegali kakršnokoli prepoved s strani Komisije.
Predlog spremembe
5
Uvodna izjava 10
(10) Tretje države lahko zahtevajo uporabo ukrepov, ki se razlikujejo od ukrepov, določenih v tem aktu, v zvezi z leti iz letališča v državi članici v ali čez to tretjo državo. Brez poseganja v katere koli dvostranske sporazume, v katerih je Skupnost pogodbenica, pa bi morala Komisiji biti omogočena preučitev ukrepov, ki jih zahteva tretja država, ter odločitev, ali zadevna država članica, upravljavec ali subjekt lahko še naprej uporablja zahtevane ukrepe.
(10) Tretje države lahko zahtevajo uporabo ukrepov, ki se razlikujejo od ukrepov, določenih v tem aktu, v zvezi z leti iz letališča v državi članici v ali čez to tretjo državo.
Obrazložitev
Glej obrazložitev predloga spremembe 9.
Predlog spremembe
6
Uvodna izjava 13
(13) Zaradi spremljanja skladnosti z novim aktom in nacionalnim programom na področju varnosti civilnega letalstva naj vsaka država članica pripravi in zagotovi izvajanje nacionalnega programa, da preveri kakovost varnosti civilnega letalstva.
(13) Zaradi spremljanja skladnosti z novim aktom in nacionalnim programom na področju varnosti civilnega letalstva naj vsaka država članica pripravi in zagotovi izvajanje nacionalnega programa, da preveri stopnjo varnosti civilnega letalstva.
Obrazložitev
Novi izraz se zdi bolj primeren.
Predlog spremembe
7
Uvodna izjava 14
(14) Da bi spremljala, kako države članice uporabljajo novi akt, in da bi določila šibke točke v letalski varnosti , naj Komisija opravlja inšpekcijske preglede, vključno z nenapovedanimi pregledi.
(14) Da bi spremljala, kako države članice uporabljajo novi akt, in da bi določila šibke točke v letalski varnosti, naj Komisija opravlja ali ima možnost naročiti inšpekcijske preglede, vključno z nenapovedanimi pregledi.
Predlog spremembe
8
Uvodna izjava 17
(17) Za namen omogočanja izvzetja tranzitnih potnikov in tranzitne prtljage iz pregleda ob prihodu z letom iz tretje države, kar je poznano kot koncept „enkratnega varnostnega pregleda“, ter za omogočanje potnikom, ki prispejo na takih letih, da se pomešajo z odhajajočimi potniki, ki so bili pregledani, je ustrezno spodbujati sporazume med Skupnostjo in tretjimi državami, ki priznavajo , da so varnostni standardi, ki se uporabljajo v tretji državi, enakovredni standardom Skupnosti.
(17) Za namen omogočanja izvzetja tranzitnih potnikov in tranzitne prtljage iz pregleda ob prihodu z letom iz tretje države, kar je poznano kot koncept „enkratnega varnostnega pregleda“, ter za omogočanje potnikom, ki prispejo na takih letih, da se pomešajo z odhajajočimi potniki, ki so bili pregledani, je ustrezno spodbujati sporazume med Skupnostjo in tretjimi državami, ki zagotavljajo , da so varnostni standardi, ki se uporabljajo v tretji državi, enakovredni standardom Skupnosti.
Obrazložitev
Izbrani izraz je močnejši: gre za močno zavzetost in ne samo za ugotovitev.
Predlog spremembe
9
Člen 2, točka a)
a) vsa letališča, ki služijo civilnemu letalstvu in se nahajajo na ozemlju države članice;
a) vsa letališča, ki služijo civilnemu letalstvu in pripadajočim objektom in se nahajajo na ozemlju države članice;
Obrazložitev
Zelo pomembno je, da okvir te uredbe zajame vso spremljajočo infrastrukturo na letališčih.
Predlog spremembe
10
Člen 3, točka 8
(8) „varnostni ukrep“ je uporaba sredstev, s katerimi se lahko prepreči vnos prepovedanih predmetov;
8) „varnostni ukrep“ je uporaba sredstev, s katerimi se mora preprečiti vnos prepovedanih predmetov;
Obrazložitev
Namen predloga spremembe je poudariti obvezo, da mora biti varnostni nadzor učinkovit.
Predlog spremembe
11
Člen 3, točka 9
(9) „nadzor dostopa“ je uporaba sredstev, s katerimi se lahko prepreči vstop nepooblaščenih oseb ali nepooblaščenih vozil, ali obojih;
(9) „nadzor dostopa“ je uporaba sredstev, s katerimi se mora preprečiti vstop nepooblaščenih oseb ali nepooblaščenih vozil, ali obojih;
Obrazložitev
Namen predloga spremembe je poudariti obvezo, da mora biti varnostni nadzor učinkovit.
Predlog spremembe
12
Člen 3, točka 15
(15) „ transfer potnikov, prtljage ali tovora“ so potniki, prtljaga ali tovor, ki odhajajo na zrakoplovu, ki ni isti kot tisti, na katerem so prispeli;
(15) “ transferni potniki, prtljaga, tovor ali poštne pošiljke “ so potniki, prtljaga, tovor ali poštne pošiljke , ki odhajajo na zrakoplovu, ki ni isti kot tisti, na katerem so prispeli, ali je isti, vendar z različno številko leta ;
Obrazložitev
Učinkovita in pravočasna distribucija poštnih pošiljk je pomembna pravica vseh državljanov EU. Predlog spremembe zagotavlja, da se poštne storitve s to uredbo ne bodo poslabšale. Gre tudi za pojasnitev pojmov tranzitnih in transfernih potnikov.
Predlog spremembe
13
Člen 3, točka 16
(16) „ tranzit potnikov, prtljage ali tovora “ so potniki, prtljaga ali tovor, ki odhajajo na istem zrakoplovu, na katerem so prispeli;
(16) „ tranzitni potniki, prtljaga, tovor ali poštne pošiljke “ so potniki, prtljaga, tovor ali poštne pošiljke , ki odhajajo na istem zrakoplovu, na katerem so prispeli in ki ohranja isto številko leta ;
Obrazložitev
Učinkovita in pravočasna distribucija poštnih pošiljk je pomembna pravica vseh državljanov EU. Predlog spremembe zagotavlja, da se poštne storitve s to uredbo ne bodo poslabšale. Gre tudi za pojasnitev pojmov tranzitnih in transfernih potnikov.
Predlog spremembe
14
Člen 3, točka 17
(17) „potnik, ki bi utegnil povzročati težave“ je potnik, ki je bodisi deportiranec, oseba, ki se šteje, da nima vstopa iz razlogov priseljevanja, ali oseba, ki je zakonsko pridržana;
(17) „potnik, ki bi utegnil povzročati težave“ je potnik, katerega očitno nenormalno vedenje bi lahko predstavljalo motnjo varnosti leta ali potnik, ki je bodisi deportiranec, oseba, ki se šteje, da nima vstopa iz razlogov priseljevanja, ali oseba, ki je zakonsko pridržana;
Obrazložitev
Kot potnike, ki bi utegnili povzročati težave, je potrebno omeniti tudi osebe, ki ustvarjajo probleme nepravne narave.
Predlog spremembe
15
Člen 3, točka 22 a (novo)
22 a) „poštne pošiljke“ pošiljke dokumentov in ostale oblike pošiljk, dostavljene podjetju za izvajanje poštnih storitev, ki mora z njimi ravnati v skladu z določbami Splošnega združenja pošt (UPU);
Obrazložitev
Učinkovita in pravočasna distribucija poštnih pošiljk je pomembna pravica vseh državljanov EU. Predlog spremembe zagotavlja, da se poštne storitve s to uredbo ne bodo poslabšale.
Predlog spremembe
16
Člen 3, točka 23
(23) „tovor“ je vsaka lastnina, namenjena za prevoz na zrakoplovu, razen prtljage, pošte letalskega prevoznika in materiala letalskega prevoznika ter stvari za oskrbo med letom;
(23) „tovor“ je vsaka lastnina, namenjena za prevoz na zrakoplovu, razen prtljage, pošte letalskega prevoznika in materiala letalskega prevoznika, stvari za oskrbo med letom ali poštnih pošiljk ;
Obrazložitev
Učinkovita in pravočasna distribucija poštnih pošiljk je pomembna pravica vseh državljanov EU. Predlog spremembe zagotavlja, da se poštne storitve s to uredbo ne bodo poslabšale.
Predlog spremembe
17
Člen 3, točka 24
(24) „registrirani agent“ je letalski prevoznik, agent, odpravnik tovora ali drug subjekt, ki zagotavlja varnostne ukrepe glede tovora v skladu s to uredbo;
(24) „registrirani agent“ je letalski prevoznik, agent, odpravnik tovora ali drug subjekt, ki opravlja varnostne ukrepe glede tovora ali poštnih pošiljk v skladu s to uredbo;
Obrazložitev
Učinkovita in pravočasna distribucija poštnih pošiljk je pomembna pravica vseh državljanov EU. Predlog spremembe zagotavlja, da se poštne storitve s to uredbo ne bodo poslabšale.
Predlog spremembe
18
Člen 3, točka 25
(25) „znani pošiljatelj“ je pošiljatelj, ki je oddal tovor in katerega postopki izpolnjujejo skupna varnostna pravila in standarde v zadostni meri, da omogočajo prevoz tega tovora na katerem koli zrakoplovu;
(25) „znani pošiljatelj“ je pošiljatelj, ki je oddal tovor ali poštno pošiljko in katerega postopki izpolnjujejo skupna varnostna pravila in standarde v zadostni meri, da omogočajo prevoz tega tovora ali te poštne pošiljke na katerem koli zrakoplovu;
Obrazložitev
Učinkovita in pravočasna distribucija poštnih pošiljk je pomembna pravica vseh državljanov EU. Predlog spremembe zagotavlja, da se poštne storitve s to uredbo ne bodo poslabšale.
Predlog spremembe
19
Člen 3, točka 26
(26) „stalni pošiljatelj z odprtim računom“ je pošiljatelj, ki je oddal tovor in katerega postopki izpolnjujejo skupna varnostna pravila in standarde v zadostni meri, da omogočajo prevoz tega tovora na tovornem zrakoplovu brez nadaljnjega pregleda;
(26) „stalni pošiljatelj z odprtim računom“ je pošiljatelj, ki je oddal tovor ali poštno pošiljko in katerega postopki izpolnjujejo skupna varnostna pravila in standarde v zadostni meri, da omogočajo prevoz tega tovora ali poštne pošiljke na tovornem zrakoplovu ali zrakoplovu, ki prevaža izključno poštne pošiljke, in to brez nadaljnjega pregleda;
Obrazložitev
Učinkovita in pravočasna distribucija poštnih pošiljk je pomembna pravica vseh državljanov EU. Predlog spremembe zagotavlja, da se poštne storitve s to uredbo ne bodo poslabšale.
Predlog spremembe
20
Člen 3, točka 27
(27) „preverjanje zrakoplova“ je pregled tistih delov notranjosti zrakoplova, do katerih so potniki morebiti imeli dostop, skupaj s pregledom prtljažnih prostorov zrakoplova z namenom odkriti prepovedane predmete in nezakonita vmešavanja v zrakoplov;
(27) „preverjanje varnosti zrakoplova“ je pregled tistih delov notranjosti zrakoplova, do katerih so potniki morebiti imeli dostop, skupaj s pregledom prtljažnih prostorov zrakoplova z namenom odkriti prepovedane predmete in nezakonita vmešavanja v zrakoplov;
Predlog spremembe
21
Člen 4, odstavek 2, točka a)
a) načine pregledov, nadzora dostopa in drugih varnostnih ukrepov;
(Ne zadeva slovenske različice.)
Predlog spremembe
22
Člen 4, odstavek 3
3. Države članice zagotovijo uporabo skupnih standardov, navedenih v odstavku 1.
3. Države članice zagotovijo uporabo skupnih standardov, navedenih v odstavku 1. Sprejeti morajo vse ukrepe, ki so potrebni za takojšnjo vzpostavitev največje možne varnosti, kadar vedo, da se je stopnja varnosti spremenila zaradi nezakonitega dejanja ali nepravilnosti v enem ali več členih varnostne verige.
Obrazložitev
Države članice morajo prevzeti svoj del odgovornosti za odpravljanje kakršnekoli pomanjkljivosti na področju varnosti, če so o njej obveščeni; ta odgovornost izhaja iz njihove svobodne uporabe standardov in ukrepov, ki so lahko strožji od minimalnih standardov in ukrepov, določenih na ravni Skupnosti.
Predlog spremembe
23
Člen 5, odstavek 1
1. Države članice lahko uporabijo ukrepe, ki so strožji od skupnih standardov, določenih v členu 4. Pri tem delujejo na osnovi ocene tveganja in skladno z zakonodajo Skupnosti. Strožji ukrepi so ustrezni, objektivni, nediskriminatorni in sorazmerni tveganju, ki se ga obravnava.
1. Države članice lahko uporabijo ukrepe, ki so strožji od skupnih standardov, določenih v členu 4. Pri tem delujejo na osnovi ocene tveganja in skladno z zakonodajo Skupnosti. Strožji ukrepi so ustrezni, objektivni, nediskriminatorni in sorazmerni tveganju, ki se ga obravnava. Upoštevati morajo načela, navedena v členih 81, 82 in 87 Pogodbe in biti prilagojeni skupnemu trgu.
Predlog spremembe
24
Člen 5, odstavek 2
2. Komisija lahko preuči uporabo odstavka 1 in se po posvetovanju z odborom, navedenim v členu 16(1), lahko odloči, ali je državi članici dovoljeno še naprej uporabljati ukrepe.
črtano
Komisija svojo odločitev sporoči Svetu in državam članicam.
V roku enega meseca potem, ko je Komisija sporočila odločitev, lahko država članica predloži odločitev Svetu. Svet lahko s kvalificirano večino v roku treh mesecev sprejme drugačno odločitev.
Obrazložitev
Glej predlog spremembe 4.
Predlog spremembe
25
Člen 5, odstavek 3
3. Drugi pododstavek odstavka 1 in odstavek 2 se ne uporabljata , če so strožji ukrepi omejeni na določen let na določen datum.
3. Drugi pododstavek odstavka 1 se ne uporablja , če so strožji ukrepi omejeni na določen let na določen datum.
Obrazložitev
Izhaja iz prejšnjega predloga spremembe.
Predlog spremembe
26
Člen 6, odstavek 2
2. Na zahtevo zadevne države članice ali na svojo lastno pobudo Komisija preuči uporabo odstavka 1 in se po posvetovanju z odborom, navedenim v členu 16(1), lahko odloči, ali zadevna država članica, upravljavec ali drug subjekt še naprej lahko uporablja te ukrepe.
črtano
Komisija svojo odločitev sporoči Svetu in državam članicam.
Obrazložitev
Glej predlog spremembe 4.
Predlog spremembe
27
Člen 6, odstavek 3, uvodni stavek
3. Odstavka 1 in 2 se ne uporabljata , če:
3. Odstavek 1 se ne uporablja , če:
Obrazložitev
Izhaja iz prejšnjega predloga spremembe.
Predlog spremembe
28
Člen 12, odstavek 1, pododstavka 1 in 2
1. Vsak subjekt, ki uporablja standarde letalske varnosti, pripravi, uporablja in vzdržuje program varnosti.
1. Vsak subjekt, od katerega nacionalni programi za varnost civilnega letalstva zahtevajo, da uporablja standarde letalske varnosti, pripravi, uporablja in vzdržuje program varnosti.
V programu so opisani načini in postopki, ki jih mora navedeni subjekt upoštevati zaradi skladnosti s to uredbo in z nacionalnim programom varnosti civilnega letalstva države članice, kjer se nahaja .
V programu so opisani načini in postopki, ki jih mora navedeni subjekt upoštevati zaradi skladnosti s to uredbo in z nacionalnim programom varnosti civilnega letalstva, ustrezno dejavnostim, ki jih v tej državi članici opravlja .
Obrazložitev
Ta verzija je bolje prilagojena raznolikosti situacij.
Predlog spremembe
29
Člen 15 a (novo)
Člen 15a
Poročilo
Komisija vsako leto posreduje Evropskemu parlamentu, Svetu, državam članicam in nacionalnim parlamentom poročilo, s katerim jih obvesti o uporabi sedanje uredbe in o njenem vplivu na izboljšanje letalske varnosti, pa tudi, če je to primerno, o slabostih in pomanjkljivostih, na katere so pokazali nadzor in inšpekcije Komisije.
Obrazložitev
Bistveno je, da se redno zagotavlja ustrezno posredovanje rezultatov te uredbe.
Predlog spremembe
30
Priloga, oddelek 1.2, točka 1
1. Dostop do nadzorovanega dela letališča je omejen, da se prepreči vstop nepooblaščenim osebam in vozilom na ta območja.
(Ne zadeva slovenske različice.)
Obrazložitev
(Ne zadeva slovenske različice.)
Predlog spremembe
31
Priloga, oddelek 1.2, točka 3
3. Osebam in vozilom se dostop do nadzorovanega dela letališča in do varnostnih območij omejenega gibanja lahko dovoli le, če izpolnjujejo zahtevane varnostne pogoje.
3. Dostop do nadzorovanega dela letališča in do varnostnih območij omejenega gibanja se lahko dovoli le osebam in vozilom, ki izpolnjujejo zahtevane varnostne pogoje.
POSTOPEK
Naslov
Predlog Uredbe Evropskega parlamenta in Sveta o skupnih pravilih na področju varnosti civilnega letalstva
Referenčni dokumenti
( KOM(2005)0429 – C6‑0290/2005 – 2005/0191(COD) )
Pristojni odbor
TRAN
Mnenje pripravil Datum razglasitve na zasedanju
LIBE 27.10.2005
Okrepljeno sodelovanje – datum razglasitve na zasedanju
Pripravljavec/-ka mnenja Datum imenovanja
Romano Maria La Russa 13.10.2005
Nadomeščeni/-a pripravljavec/-ka mnenja
Obravnava v odboru
6.3.2006
3.4.2006
Datum sprejetja
3.4.2006
Izid končnega glasovanja
+:
–:
0:
26
9
0
Poslanci, navzoči pri končnem glasovanju
Alexander Nuno Alvaro, Edit Bauer, Johannes Blokland, Kathalijne Maria Buitenweg, Michael Cashman, Giusto Catania, Jean-Marie Cavada, Carlos Coelho, Fausto Correia, Agustín Díaz de Mera García Consuegra, Kinga Gál, Lilli Gruber, Adeline Hazan, Timothy Kirkhope, Ewa Klamt, Wolfgang Kreissl-Dörfler, Barbara Kudrycka, Stavros Lambrinidis, Henrik Lax, Claude Moraes, Hartmut Nassauer, Martine Roure, Inger Segelström, Ioannis Varvitsiotis, Manfred Weber, Stefano Zappalà, Tatjana Ždanoka
Namestniki, navzoči pri končnem glasovanju
Gérard Deprez, Evelyne Gebhardt, Jeanine Hennis-Plasschaert, Sophia in 't Veld, Sylvia-Yvonne Kaufmann, Bill Newton Dunn, Siiri Oviir, Herbert Reul, Marie-Line Reynaud.
Namestniki (člen 178(2)), navzoči pri končnem glasovanju
Salvatore Tatarella.
Pripombe (na voljo samo v enem jeziku)
POSTOPEK
Naslov
Predlog Uredbe Evropskega parlamenta in Sveta o skupnih pravilih na področju varnosti civilnega letalstva
Referenčni dokumenti
KOM(2005)429– C6-0290/2005 – 2005/0191(COD)
Datum predložitve EP
22.9.2005
Pristojni odbor Datum razglasitve na zasedanju
TRAN 27.10.2005
Odbori, zaprošeni za mnenje Datum razglasitve na zasedanju
LIBE 27.10.2005
Odbori, ki niso dali mnenja Datum sklepa
Okrepljeno sodelovanje Datum razglasitve na zasedanju
Poročevalec/-ka Datum imenovanja
Paolo Costa 10.10.2005
Nadomeščeni/-a poročevalec/-ka
Poenostavljeni postopek – datum sklepa
Oporekanje pravni podlagi Datum mnenja JURI
/
Popravek finančne ocene sredstev Datum mnenja BUDG
/
Posvetovanje EP z Ekonomsko-socialnim odborom – datum sklepa na zasedanju
Posvetovanje z Odborom regij – datum sklepa na zasedanju
Obravnava v odboru
22.2.2006
18.4.2006
Datum sprejetja
2.5.2006
Izid končnega glasovanja
+:
–:
0:
40
0
2
Poslanci, navzoči pri končnem glasovanju
Inés Ayala Sender, Etelka Barsi-Pataky, Philip Bradbourn, Paolo Costa, Michael Cramer, Arūnas Degutis, Saïd El Khadraoui, Jill Evans, Emanuel Jardim Fernandes, Roland Gewalt, Luis de Grandes Pascual, Mathieu Grosch, Ewa Hedkvist Petersen, Jeanine Hennis-Plasschaert, Stanisław Jałowiecki, Georg Jarzembowski, Silvana Koch-Mehrin, Jaromír Kohlíček, Jörg Leichtfried, Bogusław Liberadzki, Eva Lichtenberger, Robert Navarro, Josu Ortuondo Larrea, Willi Piecyk, Luís Queiró, Gilles Savary, Dirk Sterckx, Ulrich Stockmann, Gary Titley, Marta Vincenzi, Corien Wortmann-Kool
Namestniki, navzoči pri končnem glasovanju
Johannes Blokland, Den Dover, Anne E. Jensen, Sepp Kusstatscher, Helmuth Markov, Salvatore Tatarella
Namestniki (člen 178(2)), navzoči pri končnem glasovanju
Marie-Hélène Descamps, Esther Herranz García, Francisco José Millán Mon, Hubert Pirker, José Javier Pomés Ruiz
Datum predložitve
22.5.2006
Pripombe (na voljo samo v enem jeziku)
...
