P6_TA(2009)0115
Smernice za politike zaposlovanja držav članic *
A6-0052/2009
Zakonodajna resolucija Evropskega parlamenta z dne 11. marca 2009 o predlogu Odločbe Sveta o smernicah za politike zaposlovanja držav članic ( KOM(2008)0869 – C6-0050/2009 – 2008/0252(CNS) )
(Postopek posvetovanja)
Evropski parlament
, –
ob upoštevanju predloga Komisije Svetu ( KOM(2008)0869 ),
–
ob upoštevanju člena 128(2) Pogodbe ES, v skladu s katerim se je Svet posvetoval s Parlamentom ( C6-0050/2009 ),
–
ob upoštevanju člena 51 svojega Poslovnika,
–
ob upoštevanju poročila Odbora za zaposlovanje in socialne zadeve ( A6-0052/2009 ),
1.
odobri predlog Komisije;
2.
poziva Svet, naj obvesti Parlament, če namerava odstopati od besedila, ki ga je Parlament odobril;
3.
poziva Svet, naj se ponovno posvetuje s Parlamentom, če namerava bistveno spremeniti predlog Komisije;
4.
ponavlja svoj večkratni poziv Komisiji in Svetu, naj zagotovita, da bo Parlamentu dan potreben čas, nikakor ne manj kot pet mesecev, da bo lahko med celovitim pregledom smernic za zaposlovanje, ki je predviden za konec leta 2010, izpolnil svojo posvetovalno vlogo, kot je določeno v članu 128(2) Pogodbe;
5.
naroči svojemu predsedniku, naj stališče Parlamenta posreduje Svetu in Komisiji.
