Vprašanje za pisni odgovor E-006908/2011
za Komisijo
Člen 117 poslovnika
Nathalie Griesbeck (ALDE) , Cecilia Wikström (ALDE) , Marielle De Sarnez (ALDE) , Ivo Vajgl (ALDE) , baronica Sarah Ludford (ALDE) , Jelko Kacin (ALDE) , Ramon Tremosa i Balcells (ALDE) , Kristiina Ojuland (ALDE) , Louis Michel (ALDE) , Sophia in 't Veld (ALDE) in Sir Graham Watson (ALDE)
(13. julij 2011)
Zadeva: Podpora EU beguncem in procesu prehoda v demokracijo v Tuniziji
EU je 14. januarja 2011 razglasila svojo zavezanost podpori demokratičnemu procesu v Tuniziji. EU je dostavljala humanitarno pomoč, namenjeno več stotisočem beguncem, ki so v Tunizijo prispeli od začetka vstaje in spopadov v Libiji, ter prispevala k ustanavljanju begunskih taborišč in vračanju državljanov tretjih držav v njihove matične države.
Predstavnik Evropske službe za zunanje delovanje je 15. junija 2011 v Pododboru Evropskega parlamenta za človekove pravice poročal, da je v taboriščih še vedno 6 000 ljudi, obljubljeno pa je bilo, da bodo 780 beguncev preselili.
Ali lahko Komisija navede države, ki so se zavezale, da bodo sprejele begunce? Ali lahko Komisija Parlament obvesti o trenutnem stanju razprav s Svetom in državami članicami o selitvi beguncev z odobrenim sprejemom?
EU je hkrati napovedala, da bo poleg humanitarne pomoči omogočila tudi finančno podporo za reševanje gospodarske krize, ki je posledica izpada prihodkov v turizmu in upada trgovine z Libijo. Evropska služba za zunanje delovanje je Pododboru za človekove pravice potrdila, da so bili finančni instrumenti opredeljeni. Vendar sredstva še vedno niso bila sproščena. Ali lahko Komisija Parlamentu sporoči datum sprostitve teh sredstev?