Vprašanje za pisni odgovor E-006598/2011
za Komisijo
Člen 117 poslovnika
Romana Jordan Cizelj (PPE)
(4. julij 2011)
Zadeva: Sedmi okvirni program za raziskave in zastopanost znanstvenikov
Sedmi okvirni program za raziskave je začel veljati po dveh širitvah EU, ko se je integraciji priključilo 12 novih držav članic. Širitev ni pomenila le geografskih sprememb, temveč je povečala tudi raznolikost v Uniji.
Revizija sedmega okvirnega programa kaže določene vzorce, ki nakazujejo, da je udeležba znanstvenikov z nekaterih področij Unije slaba; predvsem je prisotnih manj znanstvenikov iz manj razvitih regij ter iz držav, ki so se pridružile EU leta 2004 in kasneje. Prav tako so raziskovalci iz manjših držav članic zelo redko prisotni kot koordinatorji projektov.
Komisija v pojasnilo kot vzrok za tako stanje navaja, da je v okvirnem programu glavni kriterij izbire raziskovalna odličnost. Potemtakem je mogoče sklepati, da je v regijah, ki so v projektih zelo malo prisotne, edini razlog slaba kakovost raziskovalnega dela.
Komisijo zato sprašujem: 1.
Na osnovi česa Evropska komisija sklepa, da je glavni kriterij za izbor znanstvenikov raziskovalna odličnost? 2.
Ali namerava Evropska komisija narediti študijo vzrokov zelo različne geografske porazdeljenosti projektov in koordinatorstva? 3.
S kakšnimi ukrepi lahko po mnenju Komisije na evropskem nivoju spodbudimo geografsko enakovrednejšo udeležbo raziskovalcev v okvirnem programu?