Vprašanje za čas za vprašanja H-0415/2010/rev.1
za Svet
Delno zasedanje: september II 2010
Člen 116 poslovnika
Tadeusz Zwiefka
(PPE) Zadeva: Televizijska postaja Al-Aqsa TV
Francoski satelitski ponudnik Eutelsat je 24. junija 2010 nehal oddajati televizijski program Hamasa Al-Aqsa TV prek svojega satelita Atlantic Bird 4A. To se je zgodilo zaradi odločitve francoskega organa za avdiovizijo (fr. Conseil supérieur de l'audiovisuel ) z dne 8. junija 2010, ki je ugotovil, da Al-Aqsa TV krši francosko in evropsko zakonodajo o avdioviziji, ter zahteval, naj Eutelsat preneha oddajati njen program. Po poročilih medijev je Al-Aqsa TV zaobšla ta ukrep, tako da je svoj program na Eutelsatu preimenovala v „Seraj Al-Aqsa“ (včasih zapisano tudi kot „Siraj Al-Aqsa“). Eutelsat sedaj oddaja program Seraj Al-Aqsa prek svojih satelitov Atlantic Bird 4A, Atlantic Bird 2 in Eurobird 2.
Katere ukrepe bo nemudoma sprejel Svet, da bo preprečil Al-Aqsa TV, da bi se izogibala sklepu francoskega organa za avdiovizijo? Ali se francoska vlada in organ za avdiovizijo zavedata teh razmer, ki pomenijo neposredno kršitev sklepa tega organa?
