Vprašanje za ustni odgovor O-0181/2010
za Komisijo
Člen 115 poslovnika
Simon Busuttil
,
Manfred Weber
,
Anna Maria Corazza Bildt
,
Monika Hohlmeier
v imenu skupine PPE Zadeva: Zaskrbljenost glede pravilne uporabe sheme EU za liberalizacijo vizumskega režima v Srbiji in v Nekdanji jugoslovanski republiki Makedoniji
Svet je sklenil državljanom Nekdanje jugoslovanske republike Makedonije, Črne gore in Srbije omogočiti potovanje brez vizumov na celotnem schengenskem območju. To je storil s sprejetjem sprememb Uredbe (ES) št. 539/2001. Odprava vizumov velja od 19. decembra 2009 za imetnike biometričnih potnih listov.
Komisija (COM(2009)0366) je ugotovila, da so Nekdanja jugoslovanska republika Makedonija, Črna gora in Srbija na dan sprejetja te uredbe izpolnjevale vsa merila, in Evropski parlament ( P7_TA(2009)0062 ) je 12. novembra 2009 glasoval za odpravo vizumov.
Belgija, Nemčija in Švedska so nedavno izrazile zaskrbljenost glede povečanega števila prošenj za azil, ki so jih vložili državljani Srbije in Nekdanje jugoslovanske republike Makedonije, podobne pa so bile tudi ugotovitve komisarke Cecilie Malmström. Nastalo stanje bi lahko ogrozilo shemo EU za liberalizacijo vizumskega režima, ki je bila uvedena leta 2009.
Ali Komisija meni, da je upravičeno posredovanje, s katerim bi oblastem v Srbiji in Nekdanji jugoslovanski republiki Makedoniji pomagali pri soočanju z nastalimi razmerami ter pri ustreznem obveščanju državljanov, da bi preprečili zlorabo odprave vizumov in stabilizirali število prosilcev za azil?
