P7_TA(2010)0227
Javna ponudba vrednostnih papirjev in uskladitev zahtev v zvezi s preglednostjo (sprememba direktiv 2003/71/ES in 2004/109/ES) ***I
A7-0102/2010
Zakonodajna resolucija Evropskega parlamenta z dne 17. junija 2010 o predlogu direktive Evropskega parlamenta in Sveta o spremembah direktiv 2003/71/ES o prospektu, ki se objavi ob javni ponudbi ali sprejemu vrednostnih papirjev v trgovanje in 2004/109/ES o uskladitvi zahtev v zvezi s preglednostjo informacij o izdajateljih, katerih vrednostni papirji so sprejeti v trgovanje na reguliranem trgu ( KOM(2009)0491 – C7-0170/2009 – 2009/0132(COD) )
(Redni zakonodajni postopek: prva obravnava)
Evropski parlament
, –
ob upoštevanju predloga Komisije Evropskemu parlamentu in Svetu ( KOM(2009)0491 ),
–
ob upoštevanju člena 251(2) in členov 44 in 95 Pogodbe ES, v skladu s katerimi je Komisija Parlamentu podala predlog ( C7-0170/2009 ),
–
ob upoštevanju sporočila Komisije Evropskemu parlamentu in Svetu z naslovom „Posledice začetka veljavnosti Lizbonske pogodbe za še nedokončane medinstitucionalne postopke odločanja“ ( KOM(2009)0665 ),
–
ob upoštevanju člena 294(3) in členov 50 in 114 Pogodbe o delovanju Evropske unije,
–
ob upoštevanju mnenja Evropske centralne banke UL C19, 26.1.2010, str. 1.
,
–
ob upoštevanju mnenja Evropskega ekonomsko-socialnega odbora z dne 18. februarja 2010 Še ni objavljeno v Uradnem listu.
,
–
ob upoštevanju člena 55 Poslovnika,
–
ob upoštevanju poročila Odbora za ekonomske in monetarne zadeve ( A7-0102/2010 ),
1.
odobri predlog Komisije, kakor je bil spremenjen;
2.
poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali ga nadomestiti z drugim besedilom;
3.
naroča svojemu predsedniku, naj to stališče posreduje Svetu, Komisiji in nacionalnim parlamentom.
P7_TC1-COD(2009)0132
Stališče Evropskega parlamenta sprejeto v prvi obravnavi dne 17. junija 2010 z namenom sprejetja Direktive 2010/.../EU Evropskega parlamenta in Sveta o spremembah direktiv 2003/71/ES o prospektu, ki se objavi ob javni ponudbi ali sprejemu vrednostnih papirjev v trgovanje, in 2004/109/ES o uskladitvi zahtev v zvezi s preglednostjo informacij o izdajateljih, katerih vrednostni papirji so sprejeti v trgovanje na reguliranem trgu
(Ker je bil dosežen sporazum med Parlamentom in Svetom, je stališče Parlamenta enako končnemu zakonodajnemu aktu, Direktivi 2010/73/EU.)
