IV.
Odbor za svoboščine in pravice državljanov, pravosodje in notranje zadeve
Ta odbor je pristojen za zadeve, ki se nanašajo na:
1.
pravice državljanov, človekove pravice in temeljne svoboščine v Evropski uniji;
2.
ukrepe za boj proti vsem oblikam razlikovanja na podlagi spola, rase ali narodnosti, vere ali prepričanja, invalidnosti, starosti ali spolne usmerjenosti (člen 13 Pogodbe ES), razen ukrepov iz VIII;
3.
varstvo posameznikov pri obdelavi osebnih podatkov in prostem pretoku takšnih podatkov (Pogodba ES in zlasti člen 286 Pogodbe ter Naslov VI Pogodbe EU);
4.
zadeve v zvezi z ohranjanjem in razvijanjem območja svobode, varnosti in pravice (člen 2, prvi odstavek, četrta alinea Pogodbe EU), zlasti:
(a)
v okviru prvega stebra (Naslov IV Pogodbe ES) s pomočjo ukrepov glede vstopa in gibanja oseb (politika priseljevanja, azila, vizumov, prehajanja meja in pravice do bivanja) (člen 3(1)(d) Pogodbe ES);
(b)
v okviru tretjega stebra (Naslov VI Pogodbe EU) s pomočjo ukrepov za preprečevanje rasizma in ksenofobije ter bojem proti kriminalu, zlasti terorizmu, trgovini z ljudmi in kaznivim dejanjem zoper otroke, nedovoljenemu prometu s prepovedanimi drogami in orožjem ter korupciji in goljufijam, in sicer s:
-
tesnejšim sodelovanjem med policijskimi, carinskimi in drugimi pristojnimi organi v državah članicah, neposredno in tudi prek Evropskega policijskega urada (Europol), skladno s členoma 30 in 32 Pogodbe EU,
-
tesnejšim sodelovanjem med pravosodnimi in drugimi pristojnimi organi držav članic skladno z določbami člena 31(a) do (d) in člena 32 Pogodbe EU,
-
približevanjem kazenskih predpisov v državah članicah skladno s členom 31(e) (člen 29 Pogodbe EU);
5.
okrepljeno sodelovanje v okviru prvega in tretjega stebra z namenom vzpostavitve območja svobode, varnosti in pravice;
6.
Evropski center za nadzor nad drogami in zasvojenostjo z drogami ter Evropski center za nadzor nad rasizmom in ksenofobijo;
7.
nadziranje izvrševanja tekočih odhodkov, za katere je pristojen, na podlagi periodičnih poročil Komisije.

