Brez čebel se življenju na planetu ne obeta prav nič dobrega
Okolje
2010-10-28 - 16:01
Prejšnjo zimo je v nekaterih regijah v EU poginilo kar 80 odstotkov populacije čebel. ©BELGA_SEBASTIEN LAPEYRERE_20175647 Prihaja zima in čebele se počasi umikajo v svoje panje. A če lahko sklepamo na podlagi izkušenj iz preteklih nekaj let, se bo število čebeljih družin preko zime znatno skrčilo. Bo pomlad prišla tiho, brez brenčanja teh žuželk, ki oprašujejo rastline, od katerih smo odvisni za kar 70 odstotkov svoje hrane? Poslanci menijo, da je treba nujno sprejeti ukrepe za pomoč čebelarjem, ki so prvi, na katere se čebele zanašajo na preživetje.
Nekatere regije v EU so tako zabeležile umrljivost čebel v višini kar 80 odstotkov, čeprav preko zime v normalnih razmerah ne umre več kot 5 odstotkov čebelje populacije.
V odboru Parlamenta za kmetijstvo so zato poslanci razpravljali o predlogu resolucije, v katerem nameravajo pozvati k oblikovanju akcijskega načrta za boj proti umiranju čebel, ki naj bi vključeval tudi spodbujanje kmetovanja, prijaznega čebelam. Med ukrepi, ki jih omenja predlog resolucije so še več denarja za čebelarstvo, vključitev bolezni čebel v evropsko veterinarsko strategijo in boljši statistični podatki.
Poslanci so se zavzeli tudi za jasnejše označevanje izdelkov, ki vsebujejo med. Tako predlagajo, da bi se lahko izdelki tržili kot medeni le v primeru, če vsebujejo več kot polovico medu. Danes se namreč pogosto zgodi, da v medenih izdelkih, kot jih oglašujejo trgovci, ni prav veliko medu. Poslanci v resoluciji tudi izražajo zaskrbljenost nad dejstvom, da EU nima učinkovitega nadzora nad uvozom nekvalitetnega medu iz tretjih držav.
Onsesnaženo okolje ogroža čebele
Slovenski poslanec Alojz Peterle (EPP) , nekdanji predsednik združenja slovenskih čebelarjev in tudi sam navdušen čebelar, je ob tem dejal, da je za umiranje čebel krivo vse bolj onesnaženo okolje. "Čebele zaradi tega postajajo vse manj odporne. Boljša zdravila niso dovolj, treba je zmanjšati uporabo pesticidov, biocidov, kmetje jih morajo uporabljati bolj odgovorno," je dejal Peterle in dodal, da bi moral biti kmetijski sektor glavni zaveznik čebelarjev.
Evropska komisija je sicer nedavno odobrila nacionalne programe spodbujanja proizvodnje in oglaševanja čebeljih proizvodov, pri čemer je za obdobje 2011-2013 za to namenila 32 milijonov evrov, šest milijonov več kot za triletno obdobje, ki se izteka letos. Parlament želi po letu 2013 za te namene videti še več denarja.
Italijanski poslanec in predsednik odbora Parlamenta za kmetijstvo Paolo De Castro (S&D) je ob tem spomnil, da bi se morala problema umiranja čebel lotiti tudi reforma skupne kmetijske politike (CAP). Več denarja bi moralo po njegovem mnenju biti namenjeno predvsem raziskavam bolezni, za katerimi trpijo čebele.
Avtorica resolucije Astrid Lulling (EPP, LU) pa je menila, da je današnja podpora čebelarskemu sektorju veliko premajhna glede na pomen, ki ga imajo čebele za kmetijstvo kot tako. "Pomoč čebelarskemu sektorju bi morala najti svoje mesto v skupni kmetijski politiki EU tudi po letu 2013," je poudarila poslanka.
O resoluciji bodo poslanci glasovali na novembrskem plenarnem zasedanju v Strasbourgu.
Čebele umirajo zaradi
zmanjšanja imunosti na patogene in parazite (varroa mite)
uporabe pesticidov
podnebnih sprememb
sprememb namembnosti zemljišč in posledično pomanjkanja hrane
elektro-magnetskih polj, ki jih oddajajo stolpi za mobilno telefonijo
20101025STO89958 Rešimo evropske čebele (tiskovno sporočilo) Izredni ukrepi kot odziv na visoko smrtnost čebel Čebele krojijo našo prihodnost Predlog resolucije o razmerah v čebelarstvu
SL
1
PHOTO
20101025PHT90158.jpg
SL
2
LINK
/en/pressroom/content/20101025IPR90080/
SL
5
LINK
/meetdocs/2009_2014/documents/agri/re/830/830833/830833sl.pdf
-//EP//TEXT IM-PRESS 20081119IPR42549 0 NOT XML V0//SL
-//EP//TEXT IM-PRESS 20081114STO42063 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
