P6_TA(2006)0135
Posebno poročilo Evropskega varuha človekih pravic v zvezi s pritožbo zoper evropske šole
A6-0118/2006
Resolucija Evropskega parlamenta o posebnem poročilu Evropskega varuha človekovih pravic v zvezi s pritožbo zoper evropske šole (pritožba št. 1391/2002/JMA) ( 2005/2216(INI) )
Evropski parlament
, –
ob upoštevanju posebnega poročila Evropskega varuha človekovih pravic Evropskemu parlamentu,
–
ob upoštevanju členov 13, 21 in 195 Pogodbe ES,
–
ob upoštevanju členov 1 in 6 Pogodbe o Evropski uniji,
–
ob upoštevanju svojega Sklepa 94/262/ESPJ, ES, Euratom z dne 9. marca 1994 o predpisih in splošnih pogojih, ki urejajo opravljanje nalog varuha človekovih pravic UL L 113, 4.5.1994, str. 15. Sklep, kakor je bil spremenjen s Sklepom 2002/262/ES, ESPJ, Euratom (UL L 92, 9.4.2002, str. 13).
,
–
ob upoštevanju člena 3(7) Statuta Evropskega varuha človekovih pravic,
–
ob upoštevanju svojih resolucij z dne 16. julija 1998 UL C 292, 21.9.1998, str. 103.
, 17. novembra 2000 UL C 223, 8.8.2001, str. 368.
, 6. septembra 2001 UL C 72 E, 21.3.2002, str. 331.
in 11. decembra 2001 UL C 177 E, 25.7.2002, str. 61.
o posebnih poročilih Evropskega varuha človekovih pravic,
–
ob upoštevanju Konvencije z dne 17. junija 1994 o statutu evropskih šol,
–
ob upoštevanju resolucije srečanja Sveta in ministrov za izobraževanje, zbranih v okviru Sveta, z dne 31. maja 1990 o integraciji otrok in mladostnikov s posebnimi potrebami v redne izobraževalne sisteme UL C162, 3.7.1990, str. 2.
, zlasti člena 4 te resolucije,
–
ob upoštevanju sporočila Komisije Svetu, Evropskemu parlamentu, Ekonomsko-socialnemu odboru in Odboru regij – Na poti k Evropi brez ovir za ljudi s posebnimi potrebami ( KOM(2000)0284 ),
–
ob upoštevanju Listine o temeljnih pravicah Evropske unije UL C 364, 18.12.2000, str. 1.
, zlasti člena 21(1),
-
ob upoštevanju člena 45 in prvega stavka člena 195(2) svojega Poslovnika,
–
ob upoštevanju poročila Odbora za peticije ( A6-0118/2006 ),
A.
ker je v skladu s Pogodbo o ustanovitvi Evropske skupnosti dolžnost Evropskega varuha človekovih pravic, da na lastno pobudo ali na osnovi predloženih pritožb in po lastni presoji opravlja preiskave v zvezi z nepravilnostmi pri dejavnostih institucij in organov Skupnosti, z izjemo Sodišča Evropskih skupnosti in Sodišča prve stopnje, ko delujeta v svoji pravosodni funkciji,
B.
ker lahko Evropski varuh človekovih pravic v skladu s členom 3(7) svojega statuta Evropskemu parlamentu in zadevni instituciji ali organu predloži poročilo z ustreznimi priporočili,
C.
ker si Varuh človekovih pravic v svojem posebnem poročilu o pritožbi št. 1391/2002/JMA zoper evropske šole, ki niso poskrbele za posebne izobraževalne potrebe pritožničine hčere, prizadeva priporočiti način, s katerim bi zagotovil, da Komisija sprejme potrebne ukrepe in zagotovi, da staršem otrok s posebnimi izobraževalnimi potrebami, ki so zaradi svoje stopnje invalidnosti izključeni iz evropskih šol, ne bi bilo treba prispevati k stroškom izobraževanja svojih otrok,
D.
ker je Varuh človekovih pravic opravil preiskavo v zvezi z večjim številom dodatnih pritožb zoper evropske šole, ki vključujejo podobna dejstva in enake obtožbe,
E.
ker je posebno poročilo Varuha človekovih pravic odlična priložnost za tehten razmislek o njegovih priporočilih Komisiji,
1.
pozdravlja posebno poročilo Varuha človekovih pravic in meni, da temelji na natančni preiskavi omenjene pritožbe in podrobni analizi razpoložljivih dokazov;
2.
ugotavlja, da je preiskava Varuha človekovih pravic ustrezen primer opravljanja njegovih nalog v skladu s členom 195 Pogodbe;
3.
poudarja, da je pravica do izobraževanja, načelo nediskriminacije in enakega obravnavanja ter prepoved vsake oblike diskriminacije, tudi zaradi invalidnosti, predstavljata načeli in temelja pravnega reda EU, kot je zapisano v členih 14 in 21 Listine o temeljnih pravicah Evropske unije in Pogodbi ES,;
4.
ugotavlja, da Komisija kljub večkratnemu sklicevanju na obstoječe finančne in proračunske omejitve, ki preprečujejo kritje vseh stroškov izobraževanja otrok s posebnimi potrebami, izključenih iz evropskih šol, še vedno ni predložila ocene finančnih sredstev, potrebnih za izpolnitev obveznosti, ki jih nalaga Pogodba ES;
5.
v primeru pritožničine družine ugotavlja, da je bilo za tri njene otroke (obvezno) izobraževanje v evropski šoli brezplačno, najstarejša hči s posebnimi izobraževalnimi potrebami pa je bila izključena iz te šole, zato se je morala vpisati na zasebno mednarodno šolo v Bruslju, kar je za družino predstavljalo precejšen strošek;
6.
je seznanjen z ukrepi, ki jih je predstavila Komisija na seji Odbora za peticije dne 22. februarja 2006, v okviru katerih je v letu 2006 predvideno občutno povečanje "dopolnilne pomoči za invalide", kar bo za upravičence pomenilo bistveno zmanjšanje njihovih osebnih prispevkov;
7.
ugotavlja, da Komisija zagotavlja dvojni dodatek uradnikom za stroške oskrbe otroka s posebnimi potrebami, ki niso povezani z izobraževanjem, in obsoja Komisijo, ker je pritožnici enostransko odrekla ta dodatek zaradi znižanja svojih stroškov pri izpolnjevanju obveznosti do pritožničinega otroka;
8.
poziva Komisijo, da pojasni, v kolikšni meri prevzema odgovornost za zagotavljanje dostopa otrok uradnikov do ustreznega brezplačnega obveznega izobraževanja;
9.
odobrava sklepe Varuha človekovih pravic in poziva Komisijo, da sprejme potrebne ukrepe in staršem otrok s posebnimi potrebami, ki so zaradi svoje stopnje invalidnosti izključeni iz evropskih šol, v celoti povrne stroške posebnega izobraževanja;
10.
meni, da bi moralo priporočilo Varuha človekovih pravic veljati tudi za ostale pritožbe, ki jih je prejel v času preiskave in ki vsebujejo podobna dejstva in enake obtožbe;
11.
naroči svojemu predsedniku, naj to resolucijo posreduje Svetu in Komisiji ter Evropskemu varuhu človekovih pravic, generealnemu sekretarju in upravi evropskih šol kot tudi parlamentom in vladam držav članic.
