KONČNO
A6-0138/2007
13.4.2007
*
POROČILO
o predlogu Sklepa Sveta o sklenitvi Drugega dodatnega protokola k Sporazumu o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi strani zaradi upoštevanja pristopa Republike Bolgarije in Romunije k Evropski uniji
(16522/2006 – KOM(2006)0777 – C6‑0077/2007 – 2006/0259(CNS))
Odbor za mednarodno trgovino
Poročevalec:
Helmuth Markov
PE 386.395v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................4
OBRAZLOŽITEV.......................................................................................................................6
mnenje Odbora za pravne zadeve o pravni podlagi .......................................7
POSTOPEK..............................................................................................................................10
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Sklepa Sveta o sklenitvi Drugega dodatnega protokola k Sporazumu o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi strani zaradi upoštevanja pristopa Republike Bolgarije in Romunije k Evropski uniji
(16522/2006 – KOM(2006)0777 – C6‑0077/2007 – 2006/0259(CNS) )
(Postopek posvetovanja)
Evropski parlament ,
– ob upoštevanju predloga sklepa Sveta ( KOM(2006)0777 )
Še ni objavljeno v UL. ,
– ob upoštevanju Sklepa Sveta o podpisu in začasni uporabi Drugega dodatnega protokola k Sporazumu o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi strani zaradi upoštevanja pristopa Republike Bolgarije in Romunije k Evropski uniji (16522/2006),
– ob upoštevanju členov 57(2), 71, 80(2), 133(1) in (5), 181 v povezavi s prvim in drugim stavkom prvega pododstavka člena 300(2) Pogodbe o ES,
– ob upoštevanju prvega pododstavka člena 300(3) Pogodbe o ES, v skladu s katerim se je Svet posvetoval s Parlamentom ( C6-0077/2007 ),
– ob upoštevanju mnenja Odbora za pravne zadeve o predlagani pravni podlagi,
– ob upoštevanju členov 51, 83(7) in 35 svojega poslovnika,
– ob upoštevanju poročila Odbora za mednarodno trgovino ( A6-0138/2007 ),
1. odobri predlog Sklepa Sveta, kakor je bil spremenjen, in se strinja s sklenitvijo protokola;
2. naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic in Združenih mehiških držav.
Besedilo, ki ga predlaga Komisija
Predlogi sprememb Parlamenta
Predlog spremembe
1
Navedba 1
ob upoštevanju Pogodbe o ustanovitvi Evropske skupnosti in zlasti člena 57(2), člena 71, člena 80(2), člena 133(1), člena 133(5) in člena 181 v povezavi s prvim in drugim stavkom prvega pododstavka člena 300(2) Pogodbe ter prvim pododstavkom člena 300(3) Pogodbe,
ob upoštevanju Pogodbe o ustanovitvi Evropske skupnosti in zlasti člena 57(2), člena 71, člena 80(2), člena 133(1), člena 133(5) in člena 181 v povezavi s prvim in drugim stavkom prvega pododstavka člena 300(2) Pogodbe ter drugim pododstavkom člena 300(3) Pogodbe,
Obrazložitev
Parlamentu bi bilo treba protokol o prilagoditvi sporazuma o partnerstvu in sodelovanju, za čigar sklenitev se zahteva privolitev Parlamenta, posredovati po postopku privolitve v smislu člena 300(3) Pogodbe o ES in ne po postopku preprostega posvetovanja.
OBRAZLOŽITEV
Sedanji predlog vsebuje edini člen o odobritvi sklenitve Drugega dodatnega protokola k Sporazumu o gospodarskem partnerstvu, političnem usklajevanju in sodelovanju. Namen tega dodatnega protokola je izražen v členu 1, ki pravi, da "Republika Bolgarija in Romunija s tem postaneta pogodbenici Sporazuma o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi." V členu je izražena namera o vključitvi dveh novih pogodbenic v osnovni sporazum.
Poročevalec meni, da ne gre za bistvena vprašanja ter se strinja s širitvijo sporazuma o gospodarskem partnerstvu, političnem usklajevanju in sodelovanju na Bolgarijo in Romunijo.
Vendar pa je treba skrbno obravnavati pomembno pravno in procesno vprašanje: Komisija predlaga sklenitev dodatnega protokola k sporazumu o gospodarskem partnerstvu, političnem usklajevanju in sodelovanju z Združenimi mehiškimi državami na pravni podlagi, ki se razlikuje od pravne podlage za osnovni sporazum. Komisija na žalost te spremembe ne pojasni v obrazložitvenem memorandumu.
Po skrbni preučitvi, v pričakovanju mnenja odbora za pravne zadeve in ob upoštevanju mnenja pravne službe, poročevalec trdi, da bi bilo treba sam protokol o prilagoditvi sporazuma o partnerstvu in sodelovanju, za čigar sklenitev se zahteva privolitev Parlamenta, Parlamentu posredovati po postopku privolitve v skladu s členom 300(3) Pogodbe o ES in ne po postopku preprostega posvetovanja.
Zato poročevalec vlaga samo predlog o spremembi ene od pravnih osnov. Poročevalec predvsem predlaga, da se prvi pododstavek člena 300(3) pogodbe o ES nadomesti z drugim pododstavkom člena 300(3), s čimer se namesto preprostega posvetovanja zahteva privolitev Parlamenta.
Pravni razlogi za to spremembo so naslednji:
a) Sporazum o gospodarskem partnerstvu, političnem usklajevanju in sodelovanju z Združenimi mehiškimi državami (osnovni sporazum) je bil sklenjen na podlagi členov 44(2), 47, 55, 57(2), 71, 80(2), 133 in 181 v povezavi z drugim stavkom člena 300(2) in drugim pododstavkom člena 300(3) pogodbe o ES , s čimer se zahteva privolitev Parlamenta. Velja, da je bila privolitev Parlamenta zahtevana, ker sporazum "z uvedbo postopkov sodelovanja vzpostavlja poseben institucionalni okvir" v skladu s členom 300(3) pogodbe o ES.
b) Dodatni protokol spreminja osnovni sporazum in je njegov sestavni del. Ko bo protokol sklenjen, bo formalno spremenjen tudi sam institucionalni okvir sporazuma o gospodarskem partnerstvu, političnem usklajevanju in sodelovanju med EU in Mehiko, saj se bosta skupnemu svetu in skupnemu odboru pridružili dve novi članici, Bolgarija in Romunija.
c) Glede na to je mogoče trditi, da predlog sklepa Sveta vsebuje spremembo "posebnega institucionalnega okvira" iz osnovnega sporazuma v smislu drugega pododstavka člena 300(3) pogodbe o ES, zato se zahteva postopek privolitve Evropskega parlamenta.
mnenje Odbora za pravne zadeve o pravni podlagi
Helmuth Markov
predsednik
Odbor za mednarodno trgovino
BRUSELJ
Zadeva: Mnenje o pravni podlagi predloga Sklepa Sveta o sklenitvi Drugega dodatnega protokola k Sporazumu o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi strani zaradi upoštevanja pristopa Republike Bolgarije in Romunije k Evropski uniji KOM(2006)0777 – C6‑0077/2007 – 2006/0259(CNS) )
Še ni objavljeno v UL.
Spoštovani gospod predsednik,
v pismu z dne 8. marca 2007 ste v skladu s členom 35(2) poslovnika Odbor za pravne zadeve zaprosili za mnenje o točnosti in primernosti pravne podlage zgoraj omenjenega predloga Komisije.
Odbor je to vprašanje obravnaval na seji dne 20. marca 2007.
Predlagana pravna podlaga so členi 57(2), 71, 80(2), 133(1), 133(5) in 181 v povezavi s prvim in drugim stavkom prvega pododstavka člena 300(2) Pogodbe o ES ter prvim pododstavkom člena 300(3) Pogodbe o ES.
Sporočili ste, da namerava odbor spremeniti pravno podlago, da se bo sklicevala na drugi pododstavek člena 300(3) in ne na prvi pododstavek tega člena.
S to spremembo pravne podlage bi Parlament sodeloval po postopku privolitve in ne le posvetovanja.
Pristojni odbor je za mnenje zaprosil pravno službo, ki podpira spremembo pravne podlage.
Ustrezne določbe Pogodbe o ES
Člen 300 (3)
3. Z izjemo sporazumov iz člena 133(3) sklepa Svet sporazume po posvetovanju z Evropskim parlamentom, tudi kadar sporazum zajema področje, pri katerem je za sprejetje notranjih predpisov potreben postopek iz člena 251 ali 252. Evropski parlament da svoje mnenje v roku, ki ga lahko glede na nujnost zadeve določi Svet. Če ne da mnenja v tem roku, lahko Svet ukrepa.
Z odstopanjem od prejšnjega pododstavka se sporazumi iz člena 310, drugi sporazumi, ki z uvedbo postopkov sodelovanja vzpostavljajo poseben institucionalni okvir , sporazumi, ki imajo znatne proračunske posledice za Skupnost, in sporazumi, katerih posledica je sprememba akta, sprejetega v skladu s postopkom iz člena 251, sklepajo po pridobitvi privolitve Evropskega parlamenta.
Ocena
Treba je ugotoviti, ali ta sporazum z uvedbo postopkov sodelovanja vzpostavlja poseben institucionalni okvir .
Ugotavlja se, in limine , da je treba glede na uveljavljeno sodno prakso Evropskega sodišča
Glej zadevo C-338/01 Komisija proti Svetu [2004] ECR. I-7829, odstavek 54; zadevo C-211/01 Komisija proti Svetu [2003] ECR. I-8913, odstavek 38; in zadevo 62/88 Grčija proti Svetu [1990] ECR I-01527, odstavek 62. pravno podlago aktov Skupnosti določiti samo s sklicevanjem na objektivna merila, ki so lahko predmet sodnega preizkusa, zlasti cilj in vsebina predlaganega akta.
Obravnavani predlog vsebuje samo člen o odobritvi sklenitve Drugega dodatnega protokola k Sporazumu o gospodarskem partnerstvu, političnem usklajevanju in sodelovanju. Namen dodatnega protokola je izražen v členu 1, ki pravi, da "Republika Bolgarija in Romunija s tem postaneta pogodbenici Sporazuma o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi." Iz člena je razvidno, da je namen vključiti novi pogodbenici v osnovni sporazum.
Treba je opozoriti, da je bila za osnovni sporazum potrebna privolitev Parlamenta v skladu z drugim pododstavkom člena 300(3), saj očitno vzpostavlja "poseben institucionalni okvir" (Skupni svet lahko sprejme odločitve, zavezujoče za pogodbenice, in odloča o vzpostavitvi posebnega postopka za reševanje sporov v trgovini in trgovinskih zadevah, Skupni odbor pomaga Skupnemu svetu).
Kot v svojem mnenju poudarja pravna služba, mora Evropsko sodišče še pojasniti koncept "posebnega institucionalnega okvira" v smislu drugega pododstavka člena 300(3).
Vendar se protokoli običajno sklepajo na enaki pravni podlagi kot osnovni sporazum, člen 3 predlaganega protokola pa določa, da je ta protokol sestavni del osnovnega sporazuma.
Ko bo protokol sklenjen, bo formalno spremenjen tudi sam institucionalni okvir, saj se bosta Skupni svet in Skupni odbor razširila z vključitvijo dveh novih članic, in sicer s člani predstavniki Bolgarije in Romunije. Glede na to je mogoče trditi, da predlog sklepa Sveta vsebuje spremembo " posebnega institucionalnega okvira " iz osnovnega sporazuma in se je zato treba sklicevati na drugi pododstavek člena 300(3) Pogodbe o ES.
Zaključek
Glede na povedano, velja mnenje, da: predlog Sklepa Sveta spreminja " poseben institucionalni okvir ", določen v osnovnem sporazumu, predlagani protokol pa je njegov sestavni del.
Tako je Odbor za pravne zadeve na svoji seji 20. marca 2007 soglasno
Pri končnem glasovanju so bili navzoči naslednji poslanci: Giuseppe Gargani (predsednik), Cristian Dumitrescu (podpredsednik), Rainer Wieland (podpredsednik), Francesco Enrico Speroni (podpredsednik), Sharon Bowles, Mogens N.J. Camre, Marek Aleksander Czarnecki, Monica Frassoni, Jean-Paul Gauzès, Kurt Lechner, Klaus-Heiner Lehne, Katalin Lévai, Eva Lichtenberger, Toine Manders, Antonio Masip Hidalgo, Hans-Peter Mayer, Manuel Medina Ortega, Marie Panayotopoulos-Cassiotou, Michel Rocard, Aloyzas Sakalas, Gabriele Stauner, József Szájer, Jacques Toubon, Jaroslav Zvěřina, Tadeusz Zwiefka. sklenil priporočiti, naj se pravna podlaga spremeni tako, da se bo sklicevala na drugi pododstavek člena 300(3) Pogodbe o ES, kjer se zahteva privolitev Parlamenta in ne le posvetovanje z njim.
S spoštovanjem,
Giuseppe Gargani
predsednik Odbora za pravne zadeve
POSTOPEK
Naslov
Predlog Sklepa Sveta o sklenitvi Drugega dodatnega protokola k Sporazumu o gospodarskem partnerstvu, političnem usklajevanju in sodelovanju med Evropsko skupnostjo in njenimi državami članicami na eni strani ter Združenimi mehiškimi državami na drugi strani zaradi upoštevanja pristopa Republike Bolgarije in Romunije k Evropski uniji
Referenčni dokumenti
KOM(2006)0777 - C6-0077/2007 - 2006/0259(CNS)
Datum posvetovanja z EP
19.2.2007
Pristojni odbor Datum razglasitve na zasedanju
INTA
13.3.2007
Odbori, zaprošeni za mnenje Datum razglasitve na zasedanju
AFET
13.3.2007
Odbori, ki niso dali mnenja Datum sklepa
AFET
27.2.2007
Poročevalec/-ka Datum imenovanja
Helmuth Markov
28.2.2007
Oporekanje pravni podlagi Datum mnenja JURI
JURI
20.3.2007
Obravnava v odboru
21.3.2007
Datum sprejetja
11.4.2007
Izid končnega glasovanja
+:
–:
0:
24
0
0
Poslanci, navzoči pri končnem glasovanju
Kader Arif, Carlos Carnero González, Daniel Caspary, Christofer Fjellner, Béla Glattfelder, Eduard Raul Hellvig, Jacky Henin, Ģirts Valdis Kristovskis, Caroline Lucas, Erika Mann, Helmuth Markov, Cristiana Muscardini, Georgios Papastamkos, Tokia Saïfi, Peter Šťastný, Robert Sturdy, Gianluca Susta, Daniel Varela Suanzes-Carpegna, Corien Wortmann-Kool
Namestniki, navzoči pri končnem glasovanju
Panagiotis Beglitis, Elisa Ferreira, Vasco Graça Moura, Pia Elda Locatelli, Ivo Strejček, Margrietus van den Berg
Namestniki (člen 178(2)), navzoči pri končnem glasovanju
Emanuel Jardim Fernandes, Anne Ferreira, Markus Pieper
