Vprašanje za ustni odgovor O-0184/2010
za Komisijo
Člen 115 poslovnika
Ivo Vajgl
,
Pino Arlacchi
,
Izaskun Bilbao Barandica
,
Luigi de Magistris
,
Carl Haglund
,
Ramon Tremosa i Balcells
v imenu skupine ALDE Zadeva: Vse slabše razmere v Zahodni Sahari
Glede na številna poročila so se v zadnjih tednih razmere na zasedenih ozemljih Zahodne Sahare zelo poslabšale. Več kot 12 000 zahodnosaharskih moških, žensk in otrok je zapustilo svoje kraje in postavilo šotore v predmestju mest El Aaiun, Smara in Boujdour v znak protesta zaradi izkoriščanja naravnih virov Zahodne Sahare in svojega neznosnega socialno-gospodarskega položaja, pa tudi zaradi vztrajnega zavračanja Maroka, da bi OZN organizirala svoboden in pravičen referendum o usodi Zahodne Sahare.
Med slabšanjem teh razmer so maroški vojaki, ki nadzirajo taborišča, 24. oktobra do smrti ustrelili 14-letnega fanta Al-Nagema Al-Qarhia. Po poročanju je bil ustreljen v avtomobilu, ki je prinašal zaloge v eno od taborišč, ki so jih postavili saharski protestniki. Veliko ljudi iz taborišč je tudi že zbolelo zaradi nehumanih pogojev, ker je maroška vojska postavila blokado okoli teh območij. Razmere v taboriščih v Zahodni Sahari in Tindufu se lahko sprevržejo v resnično humanitarno tragedijo z nepredvidljivimi posledicami.
1. Ali Komisija razmišlja, da bi maroško vlado pozvala, naj:
– zagotovi, da bo humanitarna pomoč in druga oskrba neovirano prispela do civilnega prebivalstva v taboriščih?
– preneha diskriminacijsko politiko do saharskega prebivalstva, kršenje njihovih človekovih pravic ter ropanje naravnih virov na njihovem ozemlju?
– spoštuje mednarodne obveze in prebivalcem Zahodne Sahare omogoči prosto odločanje o njihovi prihodnosti na svobodnem in pravičnem referendumu, kot je Varnostni svet ZN priporočil v svoji resoluciji?
2. Kakšne druge ukrepe v zvezi s tem načrtuje?
