Beseda tedna: Zelena knjiga Beseda tedna: Zelena knjiga
Zelene knjige so posvetovalni dokumenti o določeni aktualni temi, ki jih izda Evropska komisija z namenom, da sproži razpravo na evropski ravni.
V posvetovalnem postopku in razpravah o predlogih lahko sodelujejo interesne skupine, kot denimo industrija, nevladne organizacije, združenja, politični akterji in posamezniki. Odzivi pokažejo, ali Komisija deluje v pravi smeri.
Evropski parlament zelene knjige natančno preuči, saj so lahko predhodniki prihodnjega zakonodajnega dela in nudijo možnosti za vpliv na predlagano zakonodajo.
Zeleni knjigi običajno sledi bela knjiga, ki vsebuje natančneje oblikovane izide posvetovanj in odraža konkretne predloge za oblikovanje zakona na področju določene politike.
20080414NOT26463