Parlament zavrnil predlog finančne perspektive
Proračun
2006-01-18 - 15:03
Parlament je odločno zavrnil predlog Sveta
Poslanci Evropskega parlamenta so z veliko večino (541 glasov za, 56 proti, 74 vzdržanih) potrdili resolucijo, s katero zavračajo predlog finančne perspektive EU za obdobje 2007-13, kot ga je na decembrskem vrhu sprejel Evropski svet. Parlament poziva k medinstitucionalnim pogajanjem o višini predvidenih plačil in obveznosti. Poslanci so posebej nezadovoljni, ker predlog Sveta EU predvideva sredstva v višini 862 milijard evrov, medtem ko je parlament lani junija predlagal skupno 975 milijard.
Parlament tako zavrača skupno stališče Evropskega sveta v sedanji obliki, ker ne zagotavlja proračuna EU, ki bi v prihodnosti povečal blaginjo, konkurenčnost, solidarnost, kohezijo in varnost v skladu s politikami, ki jih je Svet že določil. Ob tem še posebej obžaluje nesprejemljivo znižanje obveznosti za konkurenčnost, rast in zaposlovanje, čeprav vse institucije poudarjajo pomen Lizbonske strategije. Poslanci nasprotujejo tudi zmanjšanju sredstev na postavkah državljanstvo, varnost in pravosodje ter postavki za zunanje akcije.
Ob tem pa parlament pozdravlja dejstvo, da je Evropskemu svetu končno uspelo doseči skupno stališče držav članic, ki omogoča začetek pogajanj. Poslanci želijo dobiti jasna zagotovila, da bodo vključeni v pogovore o predvideni reviziji proračuna Unije leta 2008 ter vztrajajo pri celovitem izvrševanju svoje parlamentarne vloge v opredeljevanju politik, njihove reforme in njihovega proračuna. Pri tem še posebej poudarjajo večjo stopnjo prilagodljivosti proračuna.
Medinstitucionalni pogovori naj bi se nadaljevali v ponedeljek, 23. januarja, že to sredo pa je predviden sestanek treh predsednikov - Josepa Borrella, Joseja Manuela Barrosa in Wolfganga Schüssla - na to temo. Predlog medinstitucionalnega sporazuma naj bi Komisija predvidoma predložila parlamentu v začetku februarja. Pogajanja sicer nimajo opredeljenega časovnega roka, načeloma pa se predstavniki vseh treh institucij strinjajo, da bi jih končali še spomladi.
20060118IPR04414 Predlog resolucije - Finančna perspektiva
SL
1
PHOTO
20060118PHT04459.jpg
-//EP//TEXT MOTION B6-2006-0049 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
