A6-0131/2008
3.4.2008
***I
POROČILO
o predlogu uredbe Evropskega parlamenta in Sveta o ustanovitvi Evropske fundacije za usposabljanje (prenovitev)
(KOM(2007)0443 – C6‑0243/2007 – 2007/0163(COD))
Odbor za zaposlovanje in socialne zadeve
Poročevalec:
Bernard Lehideux
(Prenovitev – člen 80 a uredbe)
PE 396.655v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................6
OBRAZLOŽITEV.....................................................................................................................11
PRILOGA 1: PISMO ODBORA ZA PRAVNE ZADEVE........................................................14
PRILOGA 2: MNENJE POSVETOVALNE SKUPINE PRAVNIH SLUŽB EVROPSKEGA PARLAMENTA, SVETA IN KOMISIJE 16
POSTOPEK..............................................................................................................................18
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu uredbe Evropskega parlamenta in Sveta o ustanovitvi Evropske fundacije za usposabljanje (prenovitev)
( KOM(2007)0443 – C6‑0243/2007 – 2007/0163(COD) )
(Postopek soodločanja: prva obravnava)
Evropski parlament ,
– ob upoštevanju predloga Komisije Evropskemu parlamentu in Svetu ( KOM(2007)0443 ),
– ob upoštevanju člena 251(2) in člena 150 Pogodbe o ES, na podlagi katerih je Komisija Parlamentu podala predlog ( C6‑0243/2007 ),
– ob upoštevanju medinstitucionalnega sporazuma z dne 28. novembra 2001 o bolj sistematičnem ponovnem sprejemu pravnih aktov
UL L 77, 28.3.2002, str. 1. ,
– ob upoštevanju pisma Odbora za pravne zadeve z dne 24. januarja 2008, naslovljenega na Odbor za zaposlovanje in socialne zadeve v skladu s členom 80a(3) svojega poslovnika,
– ob upoštevanju členov 80a in 51 svojega poslovnika,
– ob upoštevanju poročila Odbora za zaposlovanje in socialne zadeve ( A6‑0131/2008 ),
1. odobri predlog Komisije, kakor je bil spodaj spremenjen v skladu s priporočili posvetovalne delovne skupine pravnih služb Evropskega parlamenta, Sveta in Komisije;
2. poziva Komisijo, naj zadevo ponovno predloži Parlamentu, če namerava svoj predlog bistveno spremeniti ali nadomestiti z drugim besedilom;
3. naroči svojemu predsedniku, naj stališče Parlamenta posreduje Svetu in Komisiji.
Predlog spremembe
1
Predlog uredbe
Uvodna izjava 20
Besedilo, ki ga predlaga Komisija
Predlog spremembe
(20) Za učinkovit nadzor nad nalogami fundacije morajo biti Komisija in države članice zastopane v upravnem odboru. Odbor mora imeti pooblastila, potrebna za določanje proračuna, preverjanje njegovega izvrševanja, sprejemanje ustreznih finančnih pravil, določanje preglednih delovnih postopkov za sprejemanje odločitev s strani Fundacije in za imenovanje direktorja.
(20) Za učinkovit nadzor nad nalogami fundacije morajo biti Komisija , Evropski parlament in države članice zastopane v upravnem odboru. Odbor mora imeti pooblastila, potrebna za določanje proračuna, preverjanje njegovega izvrševanja, sprejemanje ustreznih finančnih pravil, določanje preglednih delovnih postopkov za sprejemanje odločitev s strani Fundacije in za imenovanje direktorja.
Obrazložitev
Odnosi med decentraliziranimi evropskimi agencijami in Parlamentom niso dovolj tesni, njegovi poslanci pa so pogosto nepopolno obveščeni o nalogah in dejanskih dejavnostih teh agencij. Da bi se to odpravilo, bi bilo v upravni odbor Fundacije nadvse koristno vključiti predstavnike Parlamenta, ki bi poslance obveščali o glavnih vprašanjih Fundacije. Na ta način bi želeli vzpostaviti ustrezno povezavo in s tem boljše razumevanje njenih dejavnosti.
Predlog spremembe
2
Predlog Uredbe
Člen 1 – točka c)
Besedilo, ki ga predlaga Komisija
Predlog spremembe
c) drugih državah, ki jih na predlog Komisije določi upravni odbor v skladu s prednostnimi nalogami zunanjih odnosov Evropske unije ter v okviru razpoložljivih sredstev.
c) drugih državah, ki jih na podlagi mnenja Komisije določi upravni odbor v skladu s prednostnimi nalogami zunanjih odnosov Evropske unije ter v okviru razpoložljivih sredstev.
Obrazložitev
Evropski fundaciji za izobraževanje se ne sme preprečiti, da bi svoje delo opravljala tudi v državah izven okvira sosedske politike ali predpristopnih programov. Njeno strokovno znanje bi lahko koristno uporabile tudi države AKP ali Latinske Amerike, s katerimi ima EU tesne odnose, zato poročevalec predlaga, da se omili postopek za pridobitev pravice delovanja agencije tudi v primerih, ki niso zajeti v členih 1.a in 1.b.
Predlog spremembe
3
Predlog uredbe
Člen 2 – točka a)
Besedilo, ki ga predlaga Komisija
Predlog spremembe
a) zagotavljanje informacij, političnih analiz in svetovanja glede vprašanj razvoja človeških virov in njihovih povezav s cilji sektorske politike v partnerskih državah ,
a) zagotavljanje informacij, političnih analiz in svetovanja glede vprašanj razvoja človeških virov,
Obrazložitev
Namen tega predloga spremembe je, da se pojasni nalogo Fundacije.
Predlog spremembe
4
Predlog uredbe
Člen 2 – točka a a) (novo)
Besedilo, ki ga predlaga Komisija
Predlog spremembe
a a) spodbujanje poznavanja in analize nacionalnih in lokalnih trgov dela,
Obrazložitev
Pojem "trg dela" bi bilo treba okrepiti in s tem poudariti, da med temeljne naloge Fundacije spada tudi zagotavljanje javne podpore za mehanizme, s katerimi se izboljšuje ozaveščenost lokalnih trgov dela kot podpora evropski razsežnosti človeškega kapitala.
Predlog spremembe
5
Predlog uredbe
Člen 3 – odstavek 3
Besedilo, ki ga predlaga Komisija
Predlog spremembe
3. Fundacija ob podpori Komisije sodeluje z drugimi ustreznimi institucijami Skupnosti. Fundacija sodeluje zlasti z Evropskim centrom za razvoj poklicnega usposabljanja (Cedefop) v okviru skupnega letnega delovnega programa, ki je priložen letnemu delovnemu programu vsake agencije, s ciljem spodbujanja sinergije med dejavnostmi obeh agencij.
3. Fundacija ob podpori Komisije sodeluje z drugimi ustreznimi institucijami Skupnosti. Fundacija sodeluje zlasti z Evropskim centrom za razvoj poklicnega usposabljanja (Cedefop) v okviru skupnega letnega delovnega programa, ki je priložen letnemu delovnemu programu vsake agencije, s ciljem spodbujanja sinergije med dejavnostmi obeh agencij , da bi preprečili prekrivanje na področju delovanja in s tem nepotrebno porabo dragocenih sredstev .
Obrazložitev
Preprečiti bi bilo treba prekrivanje med področjem delovanja Fundacije in drugih ustanov Skupnosti, zlasti Cedefopa. Na ta način se lahko izognemo izgubi kadrovskih in finančnih virov.
Predlog spremembe
6
Predlog uredbe
Člen 7
Besedilo, ki ga predlaga Komisija
Predlog spremembe
Upravni odbor
Upravni odbor
1. 1. Fundacija ima upravni odbor, ki ga sestavlja šest predstavnikov držav članic, šest predstavnikov Komisije ter trije predstavniki partnerskih držav.
1. Fundacija ima upravni odbor, ki ga sestavlja šest predstavnikov držav članic, trije predstavniki Evropskega parlamenta in šest predstavnikov Komisije ter trije predstavniki partnerskih držav.
Predstavnike lahko nadomeščajo njihovi namestniki, ki so bili imenovani istočasno.
Predstavnike lahko nadomeščajo njihovi namestniki, ki so bili imenovani istočasno.
2. Predstavnike držav članic imenuje Svet na podlagi njihovih izkušenj in strokovnega znanja s področij dela Fundacije.
2. Predstavnike držav članic imenuje Svet na podlagi njihovih izkušenj in strokovnega znanja s področij dela Fundacije.
Komisija imenuje svoje predstavnike .
Komisija imenuje svoje predstavnike , pa tudi predstavnike partnerskih držav na podlagi njihovih izkušenj in strokovnega znanja s področij dela Fundacije .
Predstavnike partnerskih držav imenuje Komisija .
Evropski parlament imenuje svoje predstavnike.
Komisija in Svet si prizadevata zagotoviti uravnoteženo zastopanost moških in žensk v upravnem odboru.
Evropski parlament, Svet in Komisija si prizadevajo zagotoviti uravnoteženo zastopanost moških in žensk v upravnem odboru.
Predlog spremembe
7
Predlog uredbe
Člen 10 – odstavek 1 – prva alinea
Besedilo, ki ga predlaga Komisija
Predlog spremembe
1. Direktorja Fundacije imenuje upravni odbor na podlagi seznama kandidatov, ki jih predlaga Komisija , za obdobje petih let . Kandidate , ki jih izbere upravni odbor, lahko pred njihovim imenovanjem povabijo pristojni odbori Evropskega parlamenta, da podajo izjavo in odgovorijo na vprašanja njihovih članov.
1. Direktorja Fundacije imenuje upravni odbor za obdobje petih let na podlagi seznama najmanj treh kandidatov, ki ga predloži Komisija. Kandidate za to delovno mesto pred njihovim imenovanjem pozovejo pristojni odbori Evropskega parlamenta, da podajo izjavo in odgovorijo na vprašanja njihovih članov.
Predlog spremembe
8
Predlog uredbe
Člen 13 – odstavek 4 a (novo)
Besedilo, ki ga predlaga Komisija
Predlog spremembe
4a. Direktor Fundacije pristojnim odborom Evropskega parlamenta predloži letno poročilo.
Obrazložitev
Odnosi med decentraliziranimi evropskimi agencijami in Evropskim parlamentom niso dovolj tesni, njegovi poslanci pa so pogosto nepopolno obveščeni o nalogah in dejanskih dejavnostih teh agencij. Odbor za zaposlovanje in socialne zadeve vsako leto v Parlament povabi direktorja Evropske fundacije za usposabljanje in zaželeno je, da bi ta obisk ob objavi letnega poročila postal uraden.
Predlog spremembe
9
Predlog uredbe
Člen 18
Besedilo, ki ga predlaga Komisija
Predlog spremembe
Evropski parlament in Svet lahko brez poseganja v zgoraj navedeni nadzor ter predvsem v proračunski postopek in razrešnico kadar koli zahtevata zaslišanje direktorja o temi, povezani z dejavnostmi Fundacije , predvsem ob objavi letnega poročila o dejavnostih Fundacije .
Evropski parlament in Svet lahko brez poseganja v zgoraj navedeni nadzor ter predvsem v proračunski postopek in razrešnico kadar koli zahtevata zaslišanje direktorja o temi, povezani z dejavnostmi Fundacije.
Obrazložitev
Poročevalec predlaga, da bi objava letnega poročila v skladu s členom 13 postala uradna.
OBRAZLOŽITEV
Ozadje
Evropska fundacija za usposabljanje, v nadaljnjem besedilu ETF ali Fundacija, je decentralizirana agencija Evropske unije s sedežem v Torinu v Italiji, ustanovljena z Uredbo Sveta (EGS) št. 1360/90 z dne 7. maja 1990
UL L 131, 23.5.1990, str. 1. .
Splošni cilj ETF v skladu z uredbo o njeni ustanovitvi je prispevati k razvoju sistemov poklicnega usposabljanja v partnerskih državah, ki spadajo v njeno geografsko območje dejavnosti.
ETF je bila prvotno ustanovljena kot podpora za izvajanje programa zunanje pomoči PHARE na področju poklicnega usposabljanja. Vendar pa si je ETF s tremi zaporednimi spremembami svoje Uredbe o ustanovitvi razširila geografsko območje uporabe, ki zajema tudi države predhodnih programov TACIS, CARDS in MEDA.
Od zadnje spremembe te uredbe je prišlo na področju politike izobraževanja in usposabljanja EU ter njenih zunanjih odnosov do pomembnega razvoja, sprejeti pa so bili tudi novi instrumenti za izvajanje teh politik. Zato je treba omenjeno uredbo znova spremeniti, da bo upoštevan zadnji razvoj dogodkov, posodobljena vloga in funkcije Fundacije ter zagotovljena trdna osnova za njeno nadaljnje delo.
1/ Pravna podlaga
Predlagana pravna podlaga za prenovo uredbe je člen 150 Pogodbe o poklicnem usposabljanju, zlasti odstavek 3 tega člena, ki določa, da „Skupnost in države članice podpirajo sodelovanje s tretjimi državami in pristojnimi mednarodnimi organizacijami na področju poklicnega usposabljanja“ .
Ta pravna podlaga se zdi ustrezna pravna podlaga za uredbo o ustanovitvi ETF.
2/ Pristojnosti Fundacije morajo zajemati tudi vseživljenjsko učenje in vprašanja trga dela
Poročevalec podpira pripravljenost Komisije, da upošteva razširitev pojma poklicnega usposabljanja.
Poklicno usposabljanje običajno pomeni posredovanje z delom povezanih in neposredno uporabljivih spretnosti na trgu dela.
Poročevalec meni, da je treba tematsko pristojnost ETF razširiti na področje razvoja kadrovskih virov, zlasti izobraževanja in usposabljanja v okviru vseživljenjske perspektive, ter na s tem povezana vprašanja trga dela.
3/ Obstajati mora možnost razširitve geografskega območja dejavnosti Fundacije glede na politične prednostne naloge EU na področju zunanjih odnosov
Komisija predlaga posodobitev geografskega območja dejavnosti Fundacije z navedbo sklica na instrument za predpristopno pomoč ter na evropski sosedski in partnerski instrument, kar poročevalec podpira.
Meni pa, da je treba Evropski fundaciji za usposabljanje dodeliti pristojnost za delovanje v vseh partnerskih državah EU, tudi v državah izven okvira sosedske politike ali predpristopnih programov, kot so države Afrike, Karibskih otokov in Tihega oceana ter Latinske Amerike.
ETF lahko na primer podpira politiko usposabljanja v državah, ki jih je prizadela reforma Svetovne trgovinske organizacije za sladkor. Te države so namreč morale izvesti temeljito reformo industrijskih dejavnosti ali jih celo diverzificirati, zaradi česar je bila potrebna prilagoditev kadrovskih virov, k čemur bi lahko ETF koristno prispevala.
Zato poročevalec meni, da je postopek, ki ga predlaga Komisija, po katerem bi lahko Fundacija opravljala delo v državah, ki ne spadajo v njen prednostni geografski obseg, preveč omejujoč, in predlaga omilitev postopka za pridobitev pravice delovanja agencije tudi v primerih, ki ne spadajo v člena 1.a in 1.b.
4/ Izboljšati je treba odnose med Fundacijo in Evropskim parlamentom
Odnosi med decentraliziranimi evropskimi agencijami in Parlamentom niso dovolj tesni, njegovi poslanci pa so pogosto nepopolno obveščeni o nalogah in dejanskih dejavnostih teh agencij.
Poročevalec meni, da je treba vzpostaviti povezavo med Parlamentom in Fundacijo, da bi poslanci bolje razumeli njene dejavnosti.
Poročevalec meni, da bi bilo kot prvo nadvse koristno v upravni odbor Fundacije vključiti predstavnike Parlamenta, ki bi njegove poslance obveščali o vprašanjih Fundacije. Navsezadnje ima Parlament svoje predstavnike tudi v drugih agencijah EU
Evropska agencija za okolje (člen 8 Uredbe št. 1210/1990), Evropski center za preprečevanje in nadzor bolezni (člen 14 Uredbe št. 851/2004), Evropska agencija za varno hrano (člen 25 št. Uredbe 726/2004), Evropska agencija za zdravila (člen 65 Uredbe št. 726/2004), Evropski center za spremljanje drog in odvisnosti (člen 8 Uredbe št. 302/1993), Evropska agencija za kemikalije (člen 79 Uredbe št. 1907/2006). .
Da bi spodbudili izmenjavo med Parlamentom in Fundacijo, poročevalec predlaga, da je treba pristojnim parlamentarnim odborom ob ponovnem imenovanju direktorja Fundacije omogočiti, da kandidatom, ki jih predlaga Komisija, postavijo vsa potrebna vprašanja.
Končno poročevalec obenem tudi predlaga, naj obisk direktorja agencije v Parlamentu ob objavi letnega poročila postane uraden. Odbor za zaposlovanje in socialne zadeve že več let vsako leto v Parlament povabi direktorja Fundacije za usposabljanje, vendar ta dogodek zaenkrat še ni uraden.
5/ Imenovanje direktorja Fundacije
Da bi lahko upravni odbor resnično izvajal svojo pristojnost odločanja, mora Komisija predlagati najmanj tri kandidate.
___________________
PRILOGA 1: PISMO ODBORA ZA PRAVNE ZADEVE
ODBOR ZA PRAVNE ZADEVE
PREDSEDNIK
Ref.: D(2007)4179
g. Jan ANDERSSON
Predsednik Odbora za zaposlovanje
in socialne zadeve
ASP 14G306
Bruselj
Zadeva : Predlog uredbe Evropskega parlamenta in Sveta o ustanovitvi Evropske fundacije za usposabljanje (KOM(2007)443 konč. – C6-0243/07 2007/0163 COD) (prenovitev)
Spoštovani
Odbor za pravne zadeve, ki mu predsedujem, je preučil navedeni predlog v skladu s členom 80a o ponovnem sprejetju pravnih aktov, ki ga je Parlament vključil v svoj poslovnik s sklepom z dne 10. maja 2007.
V odstavku 3 Poslovnika je zapisano:
Če odbor, pristojen za pravne zadeve, meni, da predlog ne vsebuje vsebinskih sprememb, razen tistih, ki so bile opredeljene kot take, o tem obvesti pristojni odbor.
V tem primeru so, poleg pogojev iz členov 150 in 151, v pristojnem odboru dopustni predlogi sprememb le, če zadevajo tiste dele predloga, ki vsebujejo spremembe.
Vendar lahko predloge sprememb za dele, ki ostajajo nespremenjeni, izjemoma sprejme posamično predsednik tega odbora, če meni, da to zahtevata nujna skladnost besedila ali povezanost z drugimi doupustnimi predlogi sprememb. Razloga morata biti navedena v pisni obrazložitvi predlogov sprememb.
Odbor za pravne zadeve na podlagi mnenja pravne službe, katere predstavniki so se udeležili sestankov posvetovalne delovne skupine za preučitev prenovljenega predloga, in v skladu s priporočili poročevalca meni, da zadevni predlog ne vključuje bistvenih sprememb, razen tistih, ki so v njem opredeljene kot take, in da je predlog, kar zadeva kodifikacijo nespremenjenih določb prejšnjih aktov z omenjenimi spremembami, zgolj kodifikacija obstoječih besedil brez vsebinskih sprememb.
Vendar v skladu s členoma 80a(2) in 80(3) meni, da so bile tehnične prilagoditve, ki jih je v svojem mnenju predlagala omenjena delovna skupina, potrebne za zagotovitev skladnosti predloga s pravili kodifikacije in da predlog zaradi njih ni bil bistveno spremenjen.
Odbor za pravne zadeve z osemnajstimi glasovi za
Prisotni so bili naslednji poslanci: Giuseppe Gargani (predsednik), Bert Doorn, Klaus-Heiner Lehne, Hartmut Nassauer, Rainer Wieland, Jaroslav Zvěřina, Tadeusz Zwiefka, Lidia Joanna Geringer de Oedenberg, Katalin Lévai, Antonio Masip Hidalgo, Manuel Medina Ortega, Aloyzas Sakalas, Diana Wallis, Francesco Enrico Speroni, Jean-Paul Gauzès, Marie Panayotopoulos-Cassiotou, Jacques Toubon, Costas Botopoulos. priporoča, da vaš odbor kot pristojni odbor omenjeni predlog preuči ob upoštevanju njegovih predlogov in v skladu s členom 80a.
Lep pozdrav
Giuseppe GARGANI
PRILOGA 2: MNENJE POSVETOVALNE SKUPINE PRAVNIH SLUŽB EVROPSKEGA PARLAMENTA, SVETA IN KOMISIJE
Bruselj, 15. oktobra 2007
MNENJE
V VEDNOST
EVROPSKEGA PARLAMENTA,
SVETA IN
KOMISIJE
Predlog uredbe Evropskega parlamenta in Sveta o ustanovitvi Evropske fundacije za usposabljanje (prenovitev)
KOM(2007) 443 konč. z dne 25.7.2007 – 2007/0163 (COD)
Posvetovalna delovna skupina, sestavljena iz predstavnikov pravnih služb Evropskega parlamenta, Sveta in Komisije, se je ob upoštevanju medinstitucionalnega sporazuma z dne 28. novembra 2001 o bolj sistematičnem ponovnem sprejemu pravnih aktov in zlasti točke 9 sestala 13. septembra 2007, da bi preučila omenjeni predlog Komisije.
Na sestanku
Posvetovalna delovna skupina je imela na voljo vse jezikovne različice predloga, razen bolgarske in romunske, svoje delo pa je opravila na osnovi angleške različice, ki je bila osnova obravnavanega besedila. je posvetovalna delovna skupina po preučitvi predloga uredbe Evropskega parlamenta in Sveta o prenovitvi Uredbe Sveta (EGS) št. 1360/90 z dne 7. maja 1990 o ustanovitvi Evropske fundacije za usposabljanje soglasno ugotovila, da bi morali biti naslednji deli besedila prenovljenega predloga osenčeni s sivo barvo za označitev bistvenih sprememb:
– nov naslov člena 4 ( " Transparentnost "),
– v členu 7(3) beseda " tri " (že prečrtana z dvojno črto),
– v členu 8(3) beseda " navadne " (že prečrtana z dvojno črto),
– v členu 15(4) beseda " upravičenk " (že prečrtana z dvojno črto),
– v členu 24(2) besedo " ocenjevanje ", ki se pojavi dvakrat.
Posvetovalna delovna skupina je torej lahko po pregledu predloga soglasno sklenila, da predlog ne vsebuje bistvenih sprememb, razen tistih, ki so v njem ali v tem mnenju opredeljene kot take. Sklenila je tudi, da je predlog, kar zadeva kodifikacijo nespremenjenih določb prejšnjega akta z omenjenimi bistvenimi spremembami, zgolj kodifikacija obstoječih besedil brez vsebinskih sprememb.
C. PENNERA J.-C. PIRIS M. PETITE
pravnik pravnik generalni direktor
POSTOPEK
Naslov
Ustanovitev Evropske fundacije za usposabljanje (prenovitev)
Referenčni dokumenti
KOM(2007)0443 – C6-0243/2007 – 2007/0163(COD)
Datum predložitve EP
25.7.2007
Pristojni odbor
Datum razglasitve na zasedanju
EMPL
24.9.2007
Odbori, zaprošeni za mnenje
Datum razglasitve na zasedanju
JURI
24.9.2007
Odbori, ki niso dali mnenja
Datum sklepa
JURI
3.10.2007
Poročevalec/-ka
Datum imenovanja
Bernard Lehideux
11.9.2007
Obravnava v odboru
23.1.2008
Datum sprejetja
2.4.2008
Izid končnega glasovanja
+:
–:
0:
30
16
0
Poslanci, navzoči pri končnem glasovanju
Jan Andersson, Edit Bauer, Iles Braghetto, Philip Bushill-Matthews, Milan Cabrnoch, Alejandro Cercas, Ole Christensen, Derek Roland Clark, Luigi Cocilovo, Proinsias De Rossa, Harlem Désir, Harald Ettl, Richard Falbr, Carlo Fatuzzo, Ilda Figueiredo, Stephen Hughes, Karin Jöns, Ona Juknevičienė, Raymond Langendries, Bernard Lehideux, Elizabeth Lynne, Thomas Mann, Jan Tadeusz Masiel, Jiří Maštálka, Elisabeth Morin, Csaba Őry, Marie Panayotopoulos-Cassiotou, Pier Antonio Panzeri, Rovana Plumb, Jacek Protasiewicz, Bilyana Ilieva Raeva, Elisabeth Schroedter, Jean Spautz, Gabriele Stauner, Ewa Tomaszewska, Anne Van Lancker
Namestniki, navzoči pri končnem glasovanju
Jean Marie Beaupuy, Beniamino Donnici, Donata Gottardi, Dieter-Lebrecht Koch, Magda Kósáné Kovács, Sepp Kusstatscher, Jamila Madeira, Kyriacos Triantaphyllides, Anja Weisgerber, Tatjana Ždanoka
