Člen
119
Zaprosila, naslovljena na evropske agencije
1.
Kadar ima Evropski Parlament pravico podati zaprosilo evropski agenciji, lahko takšno zaprosilo poda pisno kateri koli poslanec predsedniku Parlamenta. Zaprosila se morajo nanašati na področje pristojnosti zadevne agencije in obsegati informacije, ki pojasnjujejo zadevo in zanimanje Skupnosti.
2.
Predsednik po posvetovanju s pristojnim odborom posreduje zaprosilo agenciji ali sprejme druge ustrezne ukrepe. Poslanec, ki je podal zaprosilo, se nemudoma obvesti. Vsako zaprosilo, ki ga predsednik posreduje agenciji, določa rok za odgovor.
3.
Če agencija meni, da ne more odgovoriti na zaprosilo v obliki, kot je bilo predloženo, ali če želi spremembo oblike, obvesti o tem nemudoma predsednika, ki podvzame vse ustrezne ukrepe, po potrebi po posvetovanju s pristojnim odborom.

