Kultura 2007-2013
Kultura
2006-10-24 - 14:15
Unija naj bi za večjo mobilnost zaposlenih v kulturnih dejavnostih, čezmejno izmenjavo umetniških del in izboljšanje dialoga med kulturami v prihodnjih šestih letih namenila 354 milijonov evrov. Na priporočilo, ki ga je pripravil poslanec Vasco GRAÇA MOURA (EPP-ED, PT), je parlament predlog podprl in program bo tako lahko začel delovati, kot je bilo predvideno, januarja 2007.
Svet EU je v skupnem stališču sprejel predlog parlamenta o prenosu sredstev za financiranje spominskih krajev, muzejev, arhivov in drugih pomnikov na žrtve nacizma ter stalinizma iz programa Kultura v program Državljani za Evropo za spodbujanje aktivnega evropskega državljanstva. Prav tako je znižal spodnjo mejo za dodelitev evropskih sredstev s 60 tisoč na 50 tisoč evrov.
Med pomembnejšimi spremembami je prerazporeditev sredstev znotraj programa: več denarja bo namenjenega za ukrepe sodelovanja , ki zajemajo manjše projekte in manj za večletne projekte sodelovanja , ki so navadno večji projekti. Tako bo za te namenjenih 32 odstotkov sredstev, za ukrepe sodelovanja pa 29 odstotkov. Tri glavne proračunske postavke programa so tako:
1. podpora kulturnim dejavnostim - 77 odstotkov;
- večletni projekti sodelovanja (32 odstotkov)
- ukrepi sodelovanja (29 odstotkov)
- posebne akcije (16 odstotkov)
2. podpora organom, ki so dejavni na kulturnem področju na evropski ravni - 10 odstotkov;
3. analiza, zbiranje in posredovanje informacij - 5 odstotkov.
20061020IPR11878 Poročilo: Vasco Graça Moura - Program Kultura (2007–2013)
-//EP//TEXT REPORT A6-2006-0343 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
