Zbogom žarnice!
Okolje
2009-02-26 - 16:14
"Zelene" žarnice kmalu v evropskih gospodinjstvih©BELGA_SCIENCE Tradicionalne žarnice bodo postopoma izginile z naših prodajnih polic in nadomestile jih bodo energetsko varčne ali halogene luči, ki nam bodo dolgoročno prihranile kar lep kupček denarja. V skladu z načrtom Odbora EP za okolje, naj bi obdobje odprave tradicionalnih žarnic trajalo od septembra 2009 do 2012.
Tradicionalne žarnice porabijo veliko preveč energije: približne pet odstotkov električne energije se porabi za osvetlitev, 95 odstotkov pa gre v toploto. "V številnih domovih je razsvetljava največji potrošnik elektrike. Ta odločitev bo vodila do prihrankov na naših računih za elektriko. To je tudi enostaven način, kako varovati podnebje," nam je povedal podpredsednik Odbora za okolje, finski poslanec Satu Hassi iz skupine Zelenih.
Na vprašanje – ki smo ga pretekli teden zastavili svojim bralcem – ali naj se tradicionalne žarnice popolnoma odpravijo, je 55 odstotkov udeležencev odgovorilo z "da, popolnoma", 26 odstotkov z "da, prostovoljno" in 19 odstotkov z ne.
Novo "obdobje razsvetljenstva"
Tradicionalne žarnice bodo nadomestile kompaktne fluorescentne luči, ki porabijo 75 odstotkov manj energije, ali učinkovite halogene luči, katerih poraba je za 25 do 50 odstotkov manjša.
Energetsko varčne žarnice bodo evropskim državljanom prihranile okoli 40 teravatnih ur električne energije, kar ustreza letni porabi elektrike v Romuniji ali porabi 11 milijonov evropskih gospodinjstev. Letno pa bodo prihranile tudi okoli 15 milijonov ton emisij CO2.
Za žepe evropskih državljanov bo to konkretno pomenilo, da se bo njihov račun za elektriko zmanjšal od 25 do 50 evrov na leto.
20090223STO50162 Sporočilo za javnost (v angleščini) Odbor za okolje Prispevki na temo okolja
SL
1
PHOTO
20090224PHT50294.jpg
SL
3
LINK
/activities/committees/homeCom.do?language=SL&body=ENVI
SL
4
LINK
/news/public/documents_par_theme/911/default_sl.htm
-//EP//TEXT IM-PRESS 20090217IPR49659 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
