Jacques Delors: "Evropa tudi danes potrebuje dušo"
Prihodnost unije/Evropska integracija
2010-10-08 - 13:30
Jacques Delors med pogovorom. Jacques Delors je eden izmed velikih mož Evrope. Kot predsednik Evropske komisije v prelomnem obdobju 1985-1994 je bil ta francoski socialist po mnenju mnogih eden izmed tistih, ki so procesu evropskega združevanja dali največji pospešek. Z Delorsom smo se pogovarjali ob njegovem obisku v Evropskem parlamentu, kjer je bil govornik na slavnostni seji ob 20. obletnici združitve Nemčije.
Delors, ki je bil evropski poslanec v prvem sklicu neposredno voljenega Evropskega parlamenta med letoma 1979 in 1981, je tako pohvalil dobro delo, ki ga je Nemčija opravila od združitve, zavzel pa se je tudi za več medsebojnega razumevanja, "duše", v Evropski uniji.
Gospod Delors, bili ste predsednik Evropske komisije v času združevanja Nemčije. Kakšna je bila vaša vloga v tej "pospešeni zgodovini"?
Dogodki, ki so se s povečano hitrostjo odvijali leta 1989, bi lahko pripeljali, če ne do svetovne vojne, pa najmanj do krvavih spopadov in obdobja nestabilnosti. Da do tega ni prišlo, se lahko zahvalimo predvsem Gorbačovu, ki so ga kasneje preveč kritizirali, Bushu starejšemu, kanclerju Kohlu in Lotharju de Maizièru. Šefi vlad in držav Evropske skupnosti so se hitro strinjali, da morajo združena Nemčija in vzhodnoevropske države postati del Evrope.
Kot predsednik Evropske komisije sem imel takrat pravico do zakonodajne pobude, bil sem tudi varuh evropskih pogodb. Od leta 1988 naprej sem si prizadeval pokazati, da morata imeti Nemčija in Vzhod po padcu berlinskega zidu svoj prostor v Evropi. Zaradi tega so me nekateri kritizirali, ampak s tem smo pognali zgodovino v gibanje.
Ste imeli v zvezi z vključevanjem Nemčije in Vzhoda v Evropsko skupnost kakšne strahove?
Da. Končni rezultat je sicer pozitiven, vendar morajo imeti odgovorni vedno kakšne pomisleke ali skrbi. Nemcem sem razložil, da bodo odnosi med vzhodnimi in zahodnimi Nemci težavni.
Nismo bili prepričani ali bo stvar delovala. Veliko ljudi je bilo navdušenih, zahodni Nemci so želeli pomagati Vzhodu. Veliko podjetnikov iz zahodne Nemčije je ustanovilo podjetja na vzhodu države, kjer je bil gospodarski položaj obupen. Vse to še ni končano, vendar menim, da je Nemčija v preteklih 20 letih opravila dobro delo.
Ali se lahko iz izkušenj nemškega združevanja naučimo kaj takšnega, kar bi nam lahko pomagalo soočiti se z izzivi, kot je nadaljnja širitev EU?
Položaj je danes dokaj drugačen. Dogodki leta 1989 so odprli pot združitvi Nemčije in širitvi Evrope. Vsekakor pa so tisto, kar se je dogajalo z Nemčijo, zahodni Evropejci spremljali zelo čustveno.
Vedno sem bil zagovornik širitve, ampak to je druga zgodba. Morda način širitve ni bil najboljši. Ampak če bi bil takrat na oblasti, bi ga podprl.
Med Evropejci bi moralo vladati pravo medsebojno razumevanje, ki so ga nam predali ustanovitelji Evrope. Ta ne more temeljiti samo na skupnih interesih. Treba je obdržati plamen pri življenju. Enkrat sem dejal, da Evropa potrebuje dušo. To bo morda nekatere vernike šokiralo, ampak to govorim v laičnem smislu. Tudi danes Evropa potrebuje dušo.
"Zahvaljujoč Evropskemu parlamentu, pluralistična demokracija ni samo prazen pojem, ampak realnost," ste dejali v svojem govoru evropskim poslancem. Kako lahko Evropa ponovno vzpostavi vez s svojimi državljani, vez, za katero mnogi pravijo, da je pretrgana?
Evropska demokracija obstaja. Parlament je bil tisti, ki je uravnotežil direktivo o storitvah in jo na koncu sprejel. Katera od 27 vlad sploh govori o delu Evropskega parlamenta? Koliko jih sploh razloži državljanom, da imamo v Evropi demokracijo? Nobena. Nacionalne vlade so tiste, ki ljudi ne poučujejo o Evropi, ne evropske institucije.
Vse bolj se govori, da je evropski projekt v težavah. Kako si predstavljate prihodnost Evrope?
Za težave je več razlogov. Z globalizacijo je glavo dvignil določen nacionalizem pa tudi regionalizem. Indvidualizem je vse bolj močan. To škodi tako demokraciji v državah članicah kot tudi demokraciji v Evropi.
Na Facebooku je uporabnik Daniel zapisal: "Do sedaj je bila Evropska unija projekt od zgoraj navzdol, ampak da bi dosegli pravo enotnost, mora postati projekt od spodaj navzgor." Kaj mislite o tem?
To ni napačno. Evropski projekt je na začetku temeljil na povojnem navdušenju, nato na elitnih, gospodarskih interesih. Ker Evropa ni federacija kot ZDA, je naloga nacionalnih vlad, da zagotovijo demokracijo. Ampak če se odločijo, da bodo o Evropi govorile kot o Dunajskem kongresu, ki se je zgodil pred 200 leti, potem ne moremo narediti nič. Evrope ne moremo graditi proti vladam, te pa se zdaj v zvezi z njo ne navdušujejo preveč.
Združitev Nemčije
09.11.1989: Padec berlinskega zidu
11.11.1989: Delors izjavi, da je mesto Vzhodne Nemčije v Evropi
24.04.1990: Evropski svet podpre združitev Nemčije
03.10.1990: Združitev Nemčije
20101006STO85428 Ob 20. obletnici združitve Nemčije poziv k prepoznanju skupnih interesov Slavnostna seja ob 20. obletnici združitve Nemčije Združitev Nemčije 20 let kasneje (prispevek EuroparlTV) Povejte svoje mnenje o združitvi Nemčije na Facebooku
SL
1
PHOTO
20101008PHT86108.jpg
SL
3
LINK
/wps-europarl-internet/frd/vod/player?date=20101007&language=en&askedDiscussionNumber=7
SL
4
VIDEOLINK
http://www.europarltv.europa.eu/en/player.aspx?pid=4244a800-8dd2-4d73-a3ab-9e010155e572
SL
5
LINK
http://www.facebook.com/posted.php?id=178362315106&share_id=159382387412773&comments=1#s159382387412773
-//EP//TEXT IM-PRESS 20101001FCS84628 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
