USTNO VPRAŠANJE H-0118/10
v času vprašanj, na delnem zasedanju aprila 2010
v skladu s členom 116 Poslovnika
predložil
Justas Vincas Paleckis
za Komisijo
Zadeva: elektronsko glasovanje
Med volitvami za Evropski parlament leta 2009 je bila Estonija edina država v Evropski uniji, v kateri so državljani lahko glasovali prek interneta.
Po podatkih strokovnjakov bi elektronsko glasovanje lahko zagotovilo večjo učinkovitost volitev in višjo udeležbo državljanov. Poleg tega bi elektronsko glasovanje pritegnilo tudi mlajše volivce, ki so običajno pasivni in brezbrižni. Elektronsko glasovanje z zanesljivimi sistemi in jasnimi navodili za volivce bi okrepilo demokracijo in ustvarilo ugodnejše razmere za glasovanje invalidov in ljudi, ki veliko potujejo.
Ali je Komisija oblikovala predloge za države članice za uvedbo elektronskega glasovanja? Ali je preučila možnosti za pripravo ustreznih ukrepov in finančnih sredstev za države članice, da bi uvedle možnost elektronskega glasovanja do volitev v Evropski parlament leta 2014?
