Trije filmi v igri za nagrado LUX 2008
Kultura
2008-09-18 - 11:35
Nagrado LUX je lani dobil film "Auf der anderen Seite" režiserja Fatiha Akina Delta, Lornin molk in Državljan Havel so filmi, ki se potegujejo za filmsko nagrado Evropskega parlamenta LUX 2008. Zmagovalni film bo podnaslovljen v 23 jezikih EU, vrednost nagrade pa je 87 tisoč evrov. Slovesna razglasitev zmagovalca bo 22. oktobra v Strasbourgu.
Finaliste za filmsko nagrado Evropskega parlamenta je izmed desetih filmov izbrala neodvisna 17-članska žirija, sestavljena iz producentov, distributerjev, direktorjev festivalov in kritikov.
Osnovno merilo za uvrstitev v izbor je, da film prikazuje splošne evropske vrednote, različnosti znotraj evropske kulture in odpira nova razmišljanja o procesu izgradnje Evrope.
Finalisti bodo prikazani v Evropskem parlamentu med 15. septembrom in 17. oktobrom, nato pa bodo evropski poslanci glasovali o končnem zmagovalcu, ki bo razglašen 22. oktobra.
Finalisti za nagrado LUX 2008:
Delta (2008), režija Kornél Mundruczó (koprodukcija Nemčija in Madžarska): Zgodba o tihem mladeniču, ki se vrne v divjo, odmaknjeno rečno delto, labirint vode, otočkov in bujnega rastja, kjer so ljudje odrezani od zunanjega sveta. Sreča se s svojo dotlej nepoznano sestro, njun odnos pa pri vaščanih naleti na negativen odziv.
Lornin molk (2008): režija Jean-Pierre in Luc Dardenne (koprodukcija Belgija, Velika Britanija, Francija, Italija): Lorna je mlada Albanka, ki živi v Belgiji in se zaplete v grozljiv načrt gangsterja Fabia, da bi lahko skupaj s svojim fantom odprla okrepčevalnico.
Državljan Havel (2008) režija Miroslav Janek in Pavel Koutecký (Češka): Dokumentarec o ozadju mednarodne politike in demokratizacije na prehodu v 21. stoletje. Film spremlja delo in vpliv Václava Havla, nekdanjega disidenta in kasneje češkega predsednika ter ene najpomembnejših osebnosti, ki so zaznamovale obdobje sprememb v vzhodni Evropi 90-ih let.
20080911STO36946 LUX 2008 Filmska nagrada LUX 2007
SL
1
PHOTO
20080916PHT37415.jpg
SL
2
LINK
http://www.lux-prize.eu/index_en.htm
-//EP//TEXT IM-PRESS 20071107FCS12747 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
