VPRAŠANJE ZA USTNI ODGOVOR Z RAZPRAVO O-0103/06
v skladu s členom 108 Poslovnika
predložitev:
Elmar Brok
in
Karl von Wogau
, v imenu Odbora za zunanje zadeve
za Komisijo
Zadeva: Evropska unija in tretja revizijska konferenca konvencije ZN o konvencionalnem orožju leta 2006
V Ženevi se bo od 7. do 17. novembra 2006 odvijala tretja revizijska konferenca Konvencije o prepovedi določenih vrst konvencionalnega orožja (CCW).
Kako Komisija podpira ukrepe proti eksplozivnim ostankom vojne?
Namerava Komisija razširiti strategijo za odstranjevanje min in vanjo vključiti eksplozivne ostanke vojne? Če je tako, ali bo ta finančna podpora dodatek že obstoječemu financiranju odstranjevanja min ali jo bo treba odšteti od obstoječih sredstev?
S kakšnimi ukrepi namerava Komisija poskrbeti, da se bo strategija za odstranjevanje min in eksplozivnih ostankov vojne vključila v druge finančne instrumente s področja zunanjih odnosov?
