USTNO VPRAŠANJE H-0043/06
v času vprašanj, na delnem zasedanju februarja 2006
v skladu s členom 109 Poslovnika
predložil
Mihael Brejc
za Svet
Zadeva: Prost pretok oseb
Evropska unija znotraj svojih meja zagotavlja štiri svoboščine, in sicer prost pretok oseb, storitev, blaga in kapitala ter svobodo ustanavljanja. To so temeljne svoboščine in EU bo težko razvila svoje potenciale, če teh svoboščin ne bo zagotavljala vsem državljanom.
Letos potečeta dve leti prehodnega obdobja, ki so ga nekatere države članice uveljavile glede prostega pretoka oseb ob širitvi EU v letu 2004.
Zanima me, kakšno je stališče avstrijskega predsedstva do odločitve nekaterih držav, da bodo prehodno obdobje podaljšale še za tri leta?
