P6_TA(2005)0274
Nevarne snovi v električni in elektronski opremi
B6-0392/2005
Resolucija Evropskega parlamenta o predlogu Odločbe Sveta o spremembi Priloge k Direktivi 2002/95/ES Evropskega parlamenta in Sveta o omejevanju uporabe nekaterih nevarnih snovi v električni in elektronski opremi zaradi prilagoditve tehničnemu napredku ( KOM(2005)0241 )
Evropski parlament
, –
ob upoštevanju predloga Komisije ( KOM(2005)0241 ),
–
ob upoštevanju Direktive 2003/11/ES Evropskega parlamenta in Sveta z dne 6. februarja 2003 o štiriindvajseti spremembi Direktive Sveta 76/769/EGS v zvezi z omejitvami pri trženju in uporabi nekaterih nevarnih snovi in pripravkov (pentabromodifenil etra, oktabromodifenil etra) UL L 42, 15.2.2003, str. 45.
,
–
ob upoštevanju Sklepa 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil
2
UL L 184, 17.7.1999, str. 23.
,
–
ob upoštevanju člena 95(3) Pogodbe ES,
–
ob upoštevanju člena 81 svojega Poslovnika,
A.
ker je eden od ciljev Direktive 2002/95/ES UL L 37, 13.2.2003, str. 19.
prispevati k zaščiti človekovega zdravja, okolju prijazni predelavi in odlaganju odpadne električne in elektronske opreme; ker člen 4(1) te direktive prepoveduje od 1. julija 2006 dalje uporabo določenih nevarnih snovi v novi električni in elektronski opremi, ki bo dana na trg, razen če je v prilogi predvidena kot izjema,
B.
ker odbor, ustanovljen v skladu s členom 7 Direktive 2002/95/ES, 19. aprila 2005, ni sprejel pozitivnega mnenja glede predloga Odločbe Komisije o spremembi Priloge k Direktivi 2002/95/ES, v kateri se prednostno ocenjevanje posameznih postavk črta, dodata pa se dve novi izjemi (dekabromodifenileter (DecaBDE) v uporabi polimerov, svinec v svinčeno-bronastih ležajnih skodelah in pušah); ker je 8. junija 2005 Parlament prejel predlog Komisije za Odločbo Sveta o spremembi Priloge k Direktivi 2002/95/ES na enak način,
C.
ker člen 5(5) Sklepa 1999/468/ES daje Parlamentu pravico, da sprejme resolucijo z namenom obvestiti Svet, da predlog Komisije presega izvedbena pooblastila, predvidena v tem temeljnem aktu,
D.
ker člen 5(1) Direktive 2002/95/ES predvideva sprejetje sprememb, potrebnih za prilagoditev priloge znanstvenemu in tehničnemu napredku s postopkom komitologije; ker člen 5(1)(b) Direktive 2002/95/ES predvideva možnost izvzetja nevarnih snovi iz prepovedi, če zamenjava z varnejšimi alternativami ni možna Člen 5(1)(b) Direktive 2002/95/ES določa "izvzeti materiale in komponente električne in elektronske opreme iz člena 4(1), če je tehnično ali znanstveno neizvedljivo, da se jih odstrani ali nadomesti s spremembo konstrukcije ali z materiali in komponentami, ki ne zahtevajo katerega od materialov ali snovi iz tega člena, ali kadar bi negativni vplivi na okolje, zdravje in/ali varnost potrošnika, ki bi jih povzročila nadomestitev, utegnili prevladati nad prednostmi za okolje, zdravje in/ali varnostjo potrošnika".
; ker člen 5(1)(b) Direktive 2002/95/ES določa edino merilo, ki ga je mogoče upoštevati pri dodajanju izjem v Prilogo s postopkom komitologije,
E.
ker se v uvodni izjavi 2 predlagane odločbe navaja, da so nekateri materiali in komponente, ki vsebujejo določene nevarne snovi, izvzeti iz prepovedi, ker je "izločitev ali nadomestitev teh nevarnih snovi v navedenih posebnih materialih in komponentah še vedno neizvedljiva"; ker so v nasprotju s tem številne študije pokazale, da so varnejše alternative k DecaBDE v smislu člena 4(1) Direktive 2002/95/ES na razpolago za večino, če ne za vse uporabe polimerov v električni in elektronski opremi,
F.
ker se v uvodni izjavi 3 predlagane odločbe trdi, da "ker je v oceni tveganja za DecaBDE (...) navedeno, da trenutno ni potrebe po ukrepih za znižanje tveganja za potrošnike (...), se DecaBDE lahko izvzame iz zahtev člena 4(1) Direktive 2002/95/ES"; ker je treba za splošne zakonodajne ukrepe v EU upoštevati vse dele znanstvenih ocen tveganja kot tudi mnenje ustreznega znanstvenega odbora; ker upoštevanje tveganja pri snovi, navedeni v členu 4(1) Direktive 2002/95/ES, ni vključeno v člen 5(1)(b) Direktive 2002/95/ES in zato ne more služiti kot obrazložitev za spremembo priloge s postopkom komitologije; ker bi takšen pregled zahteval zakonodajni predlog na podlagi člena 251 Pogodbe,
G.
ker ne glede na nedopustnost premislekov glede tveganja v postopku komitologije predlagana odločitev ne upošteva ugotovitev dodatne ocene tveganja za okolje iz maja 2004, ki so pokazale, da je DecaBDE zelo obstojen, in ki so predstavile podatke o razširjenosti med največjimi plenilci in na Arktiki, nevrotoksičnih učinkih, zaužitju snovi s strani sesalcev v laboratorijskih raziskavah ter morebitno oblikovanje še bolj strupenih in akumulativnih izdelkov, kot so med drugim nizko bromirani difenil etri; ker sta trženje in uporaba vsega na trgu razpoložljivega nizko bromiranega difenil etra prepovedana z Direktivo 2003/11/ES od 15. avgusta 2004 dalje,
H.
ker predlagana odločba nasprotuje mnenju znanstvenega odbora Komisije za zdravstvena in okoljska tveganja z dne 18. marca 2005, ki močno priporoča nadaljnje zmanjšanje tveganja na osnovi zgornje ocene tveganja,
I.
ker predlagana odločba onemogoča enega od ciljev Direktive 2002/95/ES in nasprotuje izrecni želji sozakonodajalcev, kot je izražena v uvodni izjavi 6 Direktive 2003/11/ES, v kateri Parlament in Svet nemudoma zahtevata nadaljnje ukrepe za zmanjšanje tveganja zaradi DecaBDE, razen če bi nadaljnja ocena tveganja pokazala, da DecaBDE ni razlog za skrb; ker dodatna ocena tveganja namesto tega dokazuje, da obstaja dodatni razlog za zaskrbljenost,
1.
meni, da Komisija ni ravnala v skladu s členom 5(1)(b) Direktive 2002/95/ES ter je zaradi tega prekoračila izvedbena pooblastila, predvidena v tej direktivi;
2.
poziva Svet, naj nasprotuje predlogu, če ga Komisija ne bi spremenila tako, da bi umaknila del v zvezi z DecaBDE;
3.
naroči svojemu predsedniku, naj to resolucijo posreduje Svetu in Komisiji ter parlamentom in vladam držav članic.
