Pred vrhom EU-Kitajska: Trgovina, podnebne spremembe, človekove pravice
Zunanji odnosi
2010-10-05 - 18:06
Vrh EU-Kitajska se bo zgodil 6. oktobra EU za Kitajsko najpomembnejši trgovinski partner EU želi napredek na področju spoštovanja človekovih pravic V Bruslju se bodo 6. oktobra na že 13. vrhunskem srečanju sestali visoki predstavniki Evropske unije in Kitajske. Slednja je z več 1.3 milijarde prebivalcev za države EU pomemben strateški in gospodarski partner, pa tudi izziv. Gre namreč za državo, ki ni samo največji svetovni izvoznik, ampak v okolje izpusti tudi največ toplogrednih plinov. Poslanci ob tem še opozarjajo, da spoštovanje človekovih pravic na Kitajskem ni ravno bleščeče.
Kdo naj nosi breme omejevanja izpustov?
Predsednik Evropske komisije Jose Manuel Barroso in visoka predstavnica za zunanjo in varnostno politiko EU Catherine Ashton se v svojih pogovorih s kitajskim premierjem Wen Jiabajem prav gotovo ne bosta mogla izogniti podnebnim spremembam in prizadevanjem za sprejem sporazuma o omejevanju izpustov toplogrednih plinov.
Krivdo za propad pogajanj v Koebenhavnu decembra lani so namreč marsikje pripisali prav Pekingu, ki v omejevanju izpustov vidi zaviranje svojega gospodarskega razvoja. Države v razvoju namreč razvitim gospodarstvom očitajo, da slednja ne želijo prevzeti dovolj bremena pri boju proti podnebnim spremembam. EU in Kitajska sicer od leta 2005 na tem področju že sodelujeta, predvsem pri spodbujanju vlaganj v zelene tehnologije.
EU za Kitajsko najpomembnejši trgovinski partner
Obseg trgovine med EU in Kitajsko je leta 2009 znašal 296 milijard evrov, pri čemer je Kitajska največja izvoznica v EU. Tesnejše trgovinske stike ima EU le še z ZDA, pri čemer velja poudariti, da je uvoz iz Kitajske med letoma 2004 in 2008 rasel po povprečni letni stopnji 16,5 odstotka.
Ko so poslanci 21. in 23. septembra razpravljali o odnosih med EU in Kitajsko, so se med drugim dotaknili tudi vprašanja prepovedi uvoza izdelkov, proizvedenih v 500 kitajskih delovnih taboriščih, laogai . ZDA so izdelke iz teh taborišč že prepovedale, opazovalci pa menijo, da so tudi vir mnogih ponaredkov.
EU sicer ostaja odprta do Kitajske, vendar bi se morala slednja bolj posvetiti spoštovanju svojih mednarodnih obveznosti, še posebej kar se tiče spoštovanja pravic do intelektualne lastnine. Kar 54 odstotkov ponarejenih izdelkov na evropskih mejah v letu 2008 je namreč prišlo iz Kitajske.
Človekove pravice
V letu 1995 sta EU in Kitajska začeli z rednim dialogom o človekovih pravicah, ki se zgodi dvakrat letno, enkrat na Kitajskem, drugič v državi, ki predseduje EU. Gre predvsem za vprašanja kot so ratifikacija mednarodnih konvencij o človekovih pravicah, svoboda medijev, smrtna kazen in težave, s katerimi se soočajo kitajski aktivisti.
Velja omeniti, da je Kitajska ena izmed najbolj strogih cenzork spleta, v zaporu je zaradi oblastem nevšečnih mnenj, ki jih je objavljal na spletu, tako tudi dobitnik Nagrade Saharova za leto 2008, Hu Jia.
20100927STO83662 Razprava o odnosih EU-Kitajska v Parlamentu (video) Razprava o prepovedi uvoza izdelkov iz delovnih taborišč na Kitajskem (video) Buzek v Rusiji in na Kitajskem tudi o človekovih pravicah EU se mora še naprej zavzemati za sporazum o podnebnih spremembah Poslanci zaskrbljeni zaradi zdravja Hu Jia, dobitnika nagrade Saharov
SL
1
EUROPARL-TV
http://www.europarltv.europa.eu/swf/EmbedPlayer.swf?vid=686b9ade-75e0-469e-9fa1-8ecdcb83bf53&cid=00000000-0000-0000-0000-000000000000&lang=sl&bitrate=512&loop=off&autoplay=off&startVolume=medium&showTitle=on&showBottom=off
SL
2
LINK
/wps-europarl-internet/frd/vod/player?date=20100921&language=sl
SL
3
LINK
/wps-europarl-internet/frd/vod/player?date=20100923&language=sl
-//EP//TEXT IM-PRESS 20100625STO76788 0 NOT XML V0//SL
-//EP//TEXT IM-PRESS 20100305STO70028 0 NOT XML V0//SL
-//EP//TEXT IM-PRESS 20100412STO72456 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
